
Tablourile votive — 
oglindă a societăţii din epoca fanariotă 


esi ne despart de istoria premodernă a țărilor române doar vreo 

două veacuri, înfățișarea acelei lumi ne este azi mai putin cunos- 

cută. E o lume scufundată; imaginile ei (clădiri, veșminte, oameni 
si obiecte) par să se fi pierdut aproape toate. Câţi dintre noi mai au putinţa 
de a-și imagina amănunțit viața adevărată a unei epoci care a durat mai 
bine de un secol, lăsându-ne o moștenire persistentă, chiar dacă încă par- 
tial ignorată? 

Voi încerca în paginile acestei cărți să scot la lumină chipurile unor 
oameni care, trăind în vremuri neașezate și pline de primejdii, au vrut să 
lase o mărturie zugrăvită a trecerii și a rostului lor. Căci urmele veacului 
fanariot se află încă aici și așteaptă să se lase descoperite înainte de a dis- 
părea pentru totdeauna. 

În societatea actuală, în care suntem bombardati permanent si de 
pretutindeni cu imagini dintre cele mai diverse, era de așteptat ca inte- 
resul pentru istoria noastră premodernă să cunoască un regres, care 
se datorează și faptului că aceasta nu le oferă suficiente documente 
vizuale celor dornici să se aplece asupra ei. Cu toate că în muzeele noas- 
tre se păstrează artefacte de epocă — puține, foarte puţine, din păcate, 
ca urmare deopotrivă a vicisitudinilor istoriei și a lipsei unei conștiințe 
a datoriei de a păstra patrimoniul material din trecutul mai mult sau 
mai putin îndepărtat —, lipsesc chipurile autentice ale personajelor isto- 
rice pe care autorii manualelor școlare sau ai lucrărilor de popularizare 
au găsit nu rareori de cuviinţă să le înlocuiască cu imagini tardive, fan- 
teziste, menite să slujească unor scopuri propagandistice. 


La prima vedere, această stare de lucruri se menține până în a doua 
jumătate a secolului al XIX-lea, când apar și se răspândesc pe o scară tot 
mai largă mai întâi portretul de șevalet, iar apoi fotografia. Desigur, unele 
reprezentări ale voievozilor, mai ales ale celor cu o domnie îndelungată 
sau cu ambiţii politice ori culturale mai mari, au supraviețuit pe zidurile 
propriilor ctitorii, însă chipurile bărbaţilor din eșaloanele inferioare ale 
puterii — nemaivorbind de oamenii de rând — ne rămân, de cele mai multe 
ori, necunoscute. 

La o privire mai atentă, observăm că inventarul iconografic sporește 
semnificativ în veacul al XVIII-lea, atunci când, începând din timpul 
domniei lui Constantin Brâncoveanu (1688—1714), numărul de biserici ridi- 
cate în Tara Românească crește considerabil. Dacă într-o primă fază 
ampla operă constructivă constituie apanajul aproape exclusiv al voievo- 
dului și al apropiaților săi, odată cu numirea pe tronul de la București a 
principilor greci din Fanar — din 1716 și până în 1821 —, apar o mulțime 
de lăcașuri de cult ctitorite de oameni din categorii sociale dintre cele 
mai diverse (boieri și boiernași, militari, negustori, meșteșugari, clerici 
de toate rangurile), uniţi între ei doar de credința în Dumnezeu și de o 
reală bunăstare, care le permite să aloce resurse bănești însemnate sco- 
purilor pioase. Și, să nu uităm, acest lucru se întâmplă într-o vreme în 
care Europa Occidentală își trăiește emanciparea iluministă de sub 
atotputernica tutelă a Bisericii, fenomen ce nu atinge în spațiul românesc 
decât unele cercuri intelectuale, și aceasta de-abia către jumătatea secolu- 
lui al XIX-lea. 

Bastioane ale credinţei ortodoxe, în vremea fanariotă Valahia și Mol- 
dova nu se mulțumesc să mituiască autoritățile otomane pentru a se asi- 
gura că nici o moschee nu are să-și înalțe minaretul spre cerul lor, ci își 
investesc o bună parte a surplusului economic, de altminteri relativ mo- 
dest, în construirea de biserici. Căci, într-o vreme de cumplite tulburări 
(războaie, ocupaţii etc.) și de nesiguranţă deplină a zilei de mâine, nădejdea 
în ajutorul divin și în viata de apoi e cea mai bună pavăză a bietilor creștini 
ce se simt neputincioşi în fata vitregiilor sorții. O atestă, de altfel, elocvent 
inscripțiile votive de la intrarea fiecărui lăcaș de cult, care justifică actul do- 
natorilor prin dorința de a-și asigura veșnica pomenire și mântuirea sufle- 
telor lor și ale celor dragi. 

Constantin Racoviţă și Grigore II Ghica au, fără îndoială, o alură și o vestimentație ce amintesc 
de cele ale împăraților bizantini (Sitaru, Ilfov, 1752). 


În afara finalitatii religioase, ctitorii urmăreau și scopuri lumești, pe 
care smerenia creștină îi împiedica să le mărturisească în scris. Prin opera 
lor căutau să dobândească prestigiu social, să își nemurească numele și să 
transmită viitorimii propria imagine; acesta era rostul tabloului votiv 
inclus de veacuri în programul iconografic al bisericilor ortodoxe. Potrivit 
tradiției mai vechi din țările române, acesta acoperea peretele de vest al 
pronaosului, dar se putea extinde, atunci când era vorba de o compoziție 
cu mai multe personaje, și pe zidurile adiacente, de sud și de nord. 

Tablouri votive au existat în Tara Românească încă din veacul al 
XIV-lea, dar acum, odată cu înmulțirea ctitoriilor, numărul și varietatea 

acestora sporesc exponential în comparaţie cu secolele anterioare. Dacă 
însă reprezentările voievozilor din „veacurile de aur“ ale Principatelor 
au fost studiate până în cele mai mici detalii, imaginile mai puțin 
glorioșilor ctitori din decadentul veac greco-fanariot nu sunt nici măcar 
complet inventariate. La lipsa de interes motivată de prioritățile istorio- 
grafiei noastre se adaugă și o dificultate practică: nu rareori umilele lor 
biserici sunt răspândite prin zone greu accesibile călătorului chiar și la 
începutul mileniului trei. 

Încercând să umplu acest gol, am realizat mai întâi, pe baza surselor 
bibliografice, o catagrafie cât a fost posibil de completă a bisericilor de 
zid de secol XVIII, unde era de presupus că s-au păstrat frescele originare. 
Acestea sunt în număr de 238 în Tara Românească: în afara Bucurestiu- 
lui — 9 în Mehedinţi, 31 în Gorj, 26 în Dolj, 80 în Vâlcea, 12 în Olt, 28 în 
Argeș, 19 în Dâmboviţa, una în Giurgiu, 14 în Prahova, 6 în Ilfov, 10 în 
Buzău, una în Ialomița si una în Călărași —, iar in Moldova doar 6. Sur- 
prinzătorul dezechilibru numeric, pus de istoricul de artă Vasile Drăguţ 
pe seama „oboselii Moldovei de prea plinul picturilor murale din epocile 
anterioare“!, are cauze complexe: sărăcirea provinciei, decăderea artistică, 
lipsa de ambiţii lumești a claselor conducătoare locale etc. 

Situaţia pe care am întâlnit-o în teren s-a dovedit sensibil diferită de 
cea pe care o indica bibliografia de specialitate; din păcate, frescele origi- 
nare se păstrează, într-o stare mai bună sau mai proastă de conservare, 
în doar 135 de biserici. Iar cel mai dureros este că o bună parte a acestui pa- 
trimoniu artistic a fost distrus în anii de după 1989, perioadă în care în 
România s-a înregistrat un reviriment religios semnificativ. Marasmul 
socio-economic ce a însoțit prăbușirea sistemului comunist a determinat 
reducerea drastică a fondurilor Ministerului Culturii disponibile pentru 
restaurări, fonduri care oricum nu ar fi fost direcționate pentru reabilitarea 
unor monumente de însemnătate secundară din „obscurul“ veac XVIII. 
Jar lipsa alocării de resurse financiare publice a fost dublată, cel putin 
în anii '90, de relaxarea până la dispariție a controlului autorităților cen- 
trale asupra celor ce administrau monumentele religioase din mediul rural. 
Cele aproape cinci decenii de comunism, cu arta lor realist-socialistă ajunsă 
într-o formă și mai degradată în mediul rural, viciaseră în mare măsură 
simțul estetic al sătenilor, cărora zugrăvelile stângace în culori tipatoare 


Falnica ctitorie a protopopului Șerban Copăceanu (Copăceni, Vâlcea, 1804) se sprijină astăzi 
pe scânduri de lemn gata și ele să se năruie, 


ale vreunui meșter local fără școală le păreau acum mult mai atractive 
decât vechile fresce înnegrite de fum. În plus, restaurarea științifică a 
acestora din urmă ar fi presupus o investiţie astronomică pentru bugetul 
lor modest (ca să nu mai vorbim de respectarea unei complicate proceduri 
birocratice), pe când „artiști“ dornici să-și probeze talentul în schimbul 
unei sume modice și al unui tain de merinde și băutură se găseau la tot 
pasul. Așa s-a ajuns, cu acordul tacit al autorităţilor religioase superioare, 
ca peste douăzeci de ansambluri de fresce din epoca fanariotă (cele mai 


13 


În ciuda interdictiei explicite a autorităţilor 
laice, frescele din biserica Sfântul Nicolae de 
la Zătreni (Vâlcea, 1734) au fost repictate 
grosolan, iar în locul unuia dintre ctitori și-a 
făcut apariţia un om de afaceri local. 


multe în județul Vâlcea) să fie com- 
plet înlocuite cu zugrăveli noi fără 
nici o valoare artistică. 

În afara repictărilor complete, 
un număr și mai mare de opere de 
artă au fost definitiv compromise, 
în perioade mai noi sau mai vechi, 
prin retușări grosolane care le-au 
alterat profilul și le-au răpit orice 
farmec. Din fericire însă, aceste 
practici ale tranziției par a fi încetat 
în ultimii ani, când instituţiile abi- 
litate să se ocupe de conservarea mo- 
numentelor istorice și-au reintrat 
în drepturi, iar noii ierarhi ai Bise- 
ricii Ortodoxe Române se preocupă de patrimoniul artistic din eparhiile 
lor. Putem spera că autoritățile laice și religioase responsabile vor reuși, 
cu fonduri europene, să salveze măcar câteva dintre frescele de mare 
valoare ajunse într-un avansat stadiu al degradării, ce pune sub semnul 


întrebării supraviețuirea lor pentru generaţiile viitoare. Tot programele 
europene, ce includ o parte obligatorie de promovare, ar putea contribui 
la cunoașterea și prețuirea de către public a patrimoniului artistic din se- 
colulal XVIII-lea românesc, un patrimoniu care, în mare parte, zace acum, 
ferit cu strășnicie de privirile curioase. 

Iar acest patrimoniu merită din plin interesul, așa cum o dovedesc ima- 
ginile din tablourile votive reproduse în această carte. Ele alcătuiesc nu 
doar o amplă galerie de portrete caracterizate de un remarcabil realism, 
ci și o frescă a societății veacului al XVIII-lea, cu oamenii ei mari și mici, 
de la vodă și mitropolitul țării până la moșneni umili sau simpli ciobani, 
ce își etalează cu mândrie în ochii posterității cele mai frumoase costume, 


۱ ۱۰۰ spa 


St 
° Sy awa: A 


Umila biserică din Sălătrucu de Jos (Arges, 1811), cu acoperișul mâncat de rugină si frescele 
acoperite de un strat gros de fum. 


bijuterii, arme ori coafuri. Strânse astfel laolaltă pentru întâia oară, por- 
tretele oamenilor epocii fanariote dau viață unei lumi pe care o credeam 
iremediabil pierdută. 


کڪ ڪڪ 


Domnii fanarioți 
cu coroana pe cap și crucea în mână 


intre toate figurile veacului al XVIII-lea, singurele care au atras de 
timpuriu atenția cercetătorilor au fost cele ale principilor din Fanar, 
„plasați de Nicolae Iorga în succesiunea firească a voievozilor pămân- 
teni, în celebra sa lucrare Domnii români după portrete și fresce contemporane 
(Sibiu, 1930). Acolo, marele istoric a reprodus chipurile a șase principi 
pictate pe zidurile unor biserici: Nicolae Mavrocordat (patru portrete — 
din katholikân-ul si din paraclisul de la Mănăstirea Văcărești, de la para- 
clisul Mitropoliei și de la biserica bucureșteană „Cu Sfinți“), Constantin 
Mavrocordat (trei imagini — de la paraclisul Văcăreștilor, de la Schitul 
argeșean Valea, 1746, și de la biserica Buna Vestire din Râmnicu Vâlcea), 
Grigore II Ghica (două portrete — de la Mănăstirea ieșeană Frumoasa, 
1727-1733, şi de la cea bucureșteană Marcuta), Constantin Racoviță (din 
paraclisul Arhiepiscopiei Râmnicului), Alexandru Ipsilanti (de la Măr- 
cuta), Constantin Ipsilanti (de la mănăstirile bucureștene Plumbuita și 
Marcuta) — dar nu întotdeauna direct, ci uneori după copii realizate la 
fața locului de către artiști moderni. Dintre acestea, portretele Mavro- 
cordatilor de la Văcărești au dispărut odată cu demolarea mănăstirii, în 
1986-1987, cel de la biserica „Cu Sfinţi“ s-a degradat în mod ireversibil 
din pricina unei vinovate indolente, în vreme ce portretele lui Nicolae 
Mavrocordat și Constantin Ipsilanti de la paraclisul Mitropoliei și, res- 
pectiv, Mănăstirea Plumbuita au suferit intervenţii majore care le-au 
modificat sensibil aspectul originar. 
Din fericire, cercetările noastre au îmbogăţit cu încă 29 zestrea celor 
13 portrete domnești cunoscute lui Iorga: Nicolae Mavrocordat (1. Dru- 
gănești-Stoenești, Giurgiu, 1724? 2. Stavropoleos, București, după 1728; 


Impunătoarea figură a lui Nicolae Mavro- 
cordat flancată de doi boieri din veacul al 
XIX-lea (Drugănești-Stoenești, Giurgiu, 1724) 
(sus) — Gheorghe Cantacuzino „vodă“ nu 
este reprezentat cu nici unul dintre însem- 
nele puterii, întrucât nu a domnit efectiv, în 
ciuda sperantelor boierilor valahi ce il vedeau 
pe tronul unei Tari Românești trecute în sfera 
austriacă de influență (Bodești, Sfânta Treime, 
Vâlcea, 1732) (jos). 


3. Aninoasa, Dambovita, 1730; 4. Cau- 
seni, Tighina, 1763), Mihail Racoviţă 
(1. Micsunestii Mari, Ilfov, 1743; 2. Elef- 
terie Vechi, Bucuresti, 1744), Grigorie 
II Ghica (1. Aninoasa, Dambovita, 
1730; 2. Sitaru, Ilfov, 1752; 3. Gălă- 
sesti, Arges, 1752), Constantin Ma- 
vrocordat (1. Aninoasa, Dambovita, 
1730; 2. Schitul Climent, Pietrari, 
Valcea, 1745; 3. Topoloveni, Arges, 
1745; 4. Ocnele Mari, Titireciu, Vâl- 
cea, 1747; 5. Fundenii Doamnei, Ilfov, 
1757; 6. Romanii de Jos, Vâlcea, 1757; 
7. Gura Văii, Vâlcea, 1758; 8. Căușeni, 
Tighina, 1763), Constantin Racoviță 
(1. Sitaru, Ilfov, 1752; 2. Candestii de 
Jos, Buzău, 1759; 3. Grecii de Mijloc, 
Ilfov, 1763), Scarlat Ghica (?) (Cău- 
șeni, Tighina, 1763), Alexandru Scar- 
lat Ghica (Pietroșița, Dâmboviţa, 
1767), Grigore Calimachi (Căușeni, 
Tighina, 1763"), Nicolae Mavrogheni 
(Almaj, Dolj, 1789), Alexandru Mo- 
ruzi (Cerneti, Sfântul Nicolae, Mehe- 
dinți, 1794), loan Gheorghe Caragea (1. Sfinții Nicolae și Andrei, Târgu Jiu, 
Gorj, 1812; 2. Lainici, Gorj, 1817), Alexandru Suţu (Cerneti, Sfântul Ioan 17 
Botezătorul, Mehedinţi, 1820). 


Mihail Racoviţă, singurul domn pământean 
care a reușit să pătrundă în cercurile fanariote 
și să fie numit atât în scaunul de la București, 
Cât și în cel de la Iași, ulterior schimbării de 
regim (Micsunestii Mari, Ilfov, 1743). 


Cu toate acestea, prin raportare 
la totalul bisericilor ridicate în 
epocă, reprezentările principilor 
fanarioți sunt destul de puține. Pe 
de o parte, situația se explică prin 
faptul că, spre deosebire de epocile 
anterioare, numai o infimă parte 
dintre lăcașurile de cult înălțate 
prin tara sunt ctitorii domnești. Si 
asta nu pentru că fanariotii ar fi 
fost mai putin atașați de credința 
ortodoxă decât predecesorii lor 
pământeni, ci pentru că domniile 
scurte, apăsarea obligațiilor financiare față de Înalta Poartă pe care și le 
asumau pentru a dobândi tronul sau războaiele purtate pe teritoriul 
Principatelor i-au împiedicat ca, în afara lui Nicolae Mavrocordat, să 
își lege numele de mari opere arhitecturale. Pe de altă parte, întrucât isi 
exercitau atribuţiile exclusiv din cetățile de scaun ale Bucureștilor și 
Iașilor, principii greci au pierdut în mare măsură legătura profundă cu 
provincia românească, ai cărei fruntași nu s-au mai simțit datori să le 
aducă un omagiu de vasalitate zugrăvindu-i pe pereții propriilor ctitorii. 
De altfel, imaginile domnilor încep să fie tot mai rare în bisericile zidite 
de boieri încă din secolul al XVII-lea, după cum se întâmplă în vremea 
lui Matei Basarab la Topolnița (Mehedinţi), Săcuieni și Rebegesti-Cre- 
tulesti (Dâmboviţa), Dobreni și Roata-Cătunu (Ilfov) sau Plătărești 
(Călărași*). Prin urmare, ar trebui să surprindă nu lipsa, ci prezența 
unor imagini ale voievozilor în zonele frontaliere ale Principatului, ca 
la Cerneti, Sfântul Nicolae, în Mehedinţi, ori la Lainici, în Gorj, dovadă 
a persistentei valorii simbolice si unificatoare a instituției domniei, 
Chiar dacă în epocă aceasta nu mai era deținută de pământeni. 


Despre Alexandru Suţu, cel din urmă domn 
fanariot al Valahiei, se spune că ar fi fost 
otrăvit de eteriștii ce pregăteau revoluția 
greacă (Cerneti, Sfântul Ioan Botezătorul, 
Mehedinţi, 1820). 


Notabil este că, în afara proprii- 
lor ctitorii și a bisericilor din capi- 
tale, voievozii nu apar niciodată în 
compania soțiilor. Acestea, în ciuda 
ceremoniilor onorifice de care aveau 
parte la Bucuresti și lași grație ga- 
lanteriei bărbaţilor lor’, nu dețineau 
un rol institutional și, din cât se pare, 
nu se bucurau de o simpatie deose- 
bită din partea poporenilor. Și totuși 
există o excepție: în impunătoarea 
friză din biserica Adormirea Maicii 
Domnului de la Căușeni, ce începe chiar cu întâi-stătătorul dinastiilor 
din Fanar, Nicolae Mavrocordat, doi dintre cei cinci principi greci sunt 
însoțiți de neveste.“ Dincolo de această particularitate, ne aflăm în fata 
unei compoziții unice în spațiul românesc, prin care cei 15 boiernași-ctitori 
isi afirmă in mod limpede atașamentul fata de Principatul Moldovei la 
mai bine de două veacuri după ce zona lor fusese ruptă din trupul țării 
si alipită la raiaua Tighinei (1538). Si nu întâmplător cei cinci principi, 
dar și cele două doamne apar purtând coroane grele de aur, reminiscență 
a unei de mult pierdute și mult regretate suveranitati, în condiţiile în 
care, în ierarhia otomană, domnii Principatelor erau asimilați abia unor 
pașale cu două tuiuri și datorau deplină supunere nu doar padișahului, 
ci și hanului tătar ori pașalei de Hotin, deținători a trei tuiuri, cărora se 
cuvenea, în cazul unei întâlniri, să le sărute scara seii și piciorul. Noroc 
că dreptcredinciosii musulmani nu s-ar fi spurcat nici în ruptul capului 
trecând pragul unui lăcaș ghiaur de închinare, căci altminteri, la vederea 
atâtor coroane, i-ar fi tăiat fără zăbavă pentru hainire pe mulți dintre 
supușii lor creștini! 

De șase ori domn al Țării Românești si de 
patru ori al Moldovei în perioada 1730-1769, 
Constantin Mavrocordat este principele 
fanariot cel mai frecvent pictat în bisericile 
din Principate (Fundenii Doamnei, Ilfov, 
1757; Ocnele Mari, Titireciu, Vâlcea, 1747; 
Schitul Climent, Pietrari, Vâlcea, 1745; Gura 
Văii, Vâlcea, 1758; Râmnicu Vâlcea, Biserica 
Buna Vestire, 1747-1751, împreună cu episco- 
pul Chesarie; Schitul Valea, Argeș, 1746; Topo- 
loveni, Arges, 1745) (vezi paginile 21-22). 

Cu toate acestea, cutezanta de a 
se zugrăvi în această ipostază în 
biserici este comună în rândul fana- 
riotilor în tot veacul al XVIII-lea, 
perioadă la începutul căreia erau încă 
încoronați de mitropolit în cursul 
unei slujbe aparte ținute în biserica 
de la Curtea Veche din București, la 
adăpost, desigur, de ochii indiscreti 
ai musulmanilor, care așteptau afară, 
nerăbdători să își primească plo- 
conul.” Până și în al doilea deceniu 
al veacului al XIX-lea loan Gheor- 
ghe Caragea este pictat, continuând 
comedia vanitatii, atât în biserica 
Sfinţii Nicolae și Andrei din Târgu 
Jiu (1812), cât și la Mănăstirea Lai- 
nici (1817), cu o impozantă coroană 
pe cap. De altfel, portretele de prin- 
cipi fără simbolul puterii absolute 
pot fi numărate pe degete: este vorba 
de cel al lui Grigore II Ghica de la 
Frumoasa, al lui Constantin Mavro- 
cordat de la Fundenii Doamnei, al 
lui Nicolae Mavrogheni de la Almaj, 
al lui Constantin Ipsilanti de la Măr- 
cuta și ale lui Alexandru Moruzi si 
Alexandru Suțu de la Cerneti, din 
bisericile Sfântul Nicolae și, res- 
pectiv, Sfântul Ioan Botezătorul. În 
primul, al doilea și al șaselea caz 
acoperământul de cap al domnilor 
pare a fi cuca primită în dar de la sultan cu ocazia ceremoniei de in- 
vestitură, cu un surguci cu trei pene albe simple la Grigore II Ghica, un 
panaș negru complex în cazul lui Mavrocordat și, respectiv, unul alb, 
semănând mai mult cu un evantai, la Alexandru Suțu. În schimb, Nicolae 


Grigore II Ghica, în șase rânduri domn 
al Ţărilor Române în perioada 1726—1752 
(Mănăstirea Frumoasa, lași, 1727-1733; Gă- 
lasesti, Arges, 1752). 


Mavrocordat, Alexandru Moruzi 
si Constantin Ipsilanti poartă un 
gugiuman negru simplu, cu capac 
(fund) alb, în primul caz. lar capul 
descoperit nu îl are decât „Gheorghe 
vodă Cantacuzino“ (Sfânta Treime, 
Bodești, Vâlcea, 1732), dovadă limpe- 
de că nu a devenit niciodată domn, 
în ciuda sperantelor desarte pe care 
ile dăduseră austriecii, dornici prin 
1716-1718 să anexeze întreaga Tara 
Românească, din care aveau să smul- 
gă totuși numai Oltenia în temeiul 
Tratatului de pace de la Passarowitz 
(21 iulie 1718). 

În schimb, dintre darurile padișa- 
hului domnii nu uită mai niciodată 
să îmbrace cabanita, o mantie îm- 
blănită la gât, la tiv și la mânecile 
ce ajung cel mult până la cot. Cro- 
matica materialului textil al acesteia 
pendulează în general între cele 
două culori ale puterii suverane, 
auriul (galbenul) și purpuriul (ro- 
șul), prezente aproape întotdeauna 
într-o formă sau într-alta. Astfel, 
cabanita poate fi aurie cu (Nicolae 
Mavrocordat, Stavropoleos; Grigo- 
re II Ghica, Sitaru și Galasesti; Con- 
stantin Racoviţă, Sitaru și Grecii 
de Mijloc) sau fără (Mihai Racoviţă, 
Micsunestii Mari; Constantin Ma- 
vrocordat, Topoloveni și Schitul 
Valea) modele vegetale, albă/cenu- 
șie cu fireturi aurii (Grigore 11 Ghica, 
Alexandru și Constantin Ipsilanti, 

Singura reprezentare contemporană în frescă a lui Alexandru Moruzi, de cinci ori domn 
al Principatelor în perioada 1792—1807 (Cerneti, Sfântul Nicolae, Mehedinţi, 1794). 


Mărcuţa; Nicolae Mavrogheni, Almaj; Alexandru Suţu, Cerneti, Sfântul 
Nicolae), roșie cu găitane de aur (Grigore Ghica, Frumoasa; loan Gheorghe 
Caragea, Târgu Jiu și Lainici), roșie simplă (Constantin Mavrocordat, 
Buna Vestire, Râmnicu Vâlcea) sau cu modele (Mihai Racoviță, Elefterie; 
Constantin Mavrocordat, Fundeni). Alteori, aceasta se prezintă sub forma 
unei mantii prinse la gât, cu guler și tiv de blană, dar fără mâneci, ce își 
păstrează însă culorile galben (Constantin Mavrocordat, Schitul Climent, 
Pietrari și Ocnele Mari, Titireciu) sau roșu (Nicolae Mavrocordat, Dru- 
ganesti-Stoenesti; Constantin Racoviţă, paraclisul Episcopiei Râmnicului). 

Iar dedesubtul grelei mantii voievodale domnii sunt invesmAntati cu 
caftane largi, comode. Acestea erau confecționate din stofe fine în culori 
felurite (alb, galben, cărămiziu, trandafiriu, cafeniu, măsliniu, verde, albas- 
tru, negru), decorate uneori cu modele exuberante. Astfel, pe caftanul lui 
Nicolae Mavrocordat de la Drugănești-Stoenești, pe un fond alb cu tente 


Penultimul domn fanariot al Ţării Românești, 
Ioan Gheorghe Caragea (1812-1828), con- 
tinud să poarte coroană, desigur doar pe pereții 
bisericilor, nu și în realitate (Târgu Jiu, Sfintii 
Nicolae si Andrei, 1812; Mănăstirea Lainici, 
(Gorj, 1817), 


bej apar flori roșii cu tulpină înco- 
voiată din care pornesc mai multe 
frunze, în vreme ce veșmântul lui 
Constantin Racoviţă de la Arhie- 
piscopia Râmnicului este împodo- 
bit cu careuri delimitate de spirale 
vernil, în interiorul cărora sunt tra- 
sate motive vegetale complexe, albe 
sau galbene. Uneori, caftanul este 
strâns în talie cu un taclit, un brâu 
de stofa înnodat la mijloc sau prins 
în spate. De regulă acesta este auster, 
monocolor, cel mai adesea roșu, dar 
în unele cazuri constituie o piesă de 
mare rafinament artistic, asemenea 
brâielor lui Alexandru și, respectiv, 
Constantin Ipsilanti de la Marcuta, 
primul, albastru pastel decorat cu 
delicate rămurele aurii, iar cel de-al 
doilea alternând dungile roz cu cele 
albe smălțate cu floricele. Alteori 
însă, domnii au preferat să înlocu- 
iască taclitul cu mai impozanta cin- 
gătoare, prinsă cu una (Grigore II 
Ghica, Frumoasa) sau două paftale 
aurite (Grigore II Ghica, Gălășești; 
Constantin Racoviță, Grecii de Mij- 
loc), lucrate cu mult meșteșug. În 
ultimele două cazuri amintite pafta- 
lele rimează coloristic cu mânecu- 
tele aplicate peste caftan, accesorii 
vestimentare comune si, de regula, 
asortate cu brâul de stofă. 

În afara cucăi și a cabaniţei, sulta- 
nul le mai oferea domnilor Valahiei 
și Moldovei topuzul (un buzdugan 

Excentricul si belicosul domn al Țării Ro- 
mânești Nicolae Mavrogheni (1786-1790) 
(Almaj, Dolj, 1789). 


ceremonial) si spada, insemne ale 
puterii, cu care aceștia nu au găsit 
însă cu cale să se imortalizeze în 
bisericile Principatelor. Acestea 
sunt reprezentate doar în biserica 
de la Almaj, dar nu în mâinile lui 
Nicolae Mavrogheni, ci dedesub- 
tul portretului acestuia, de care le 
desparte chiar pisania bisericii, înca- 
drată într-un elegant chenar baroc. 
În schimb, voievodul cu ambiții 
militare — caz rarisim printre dom- 
nii fanarioți — poartă în mâna dreap- 
tă o cruce mare, semn că ipostaza 
sa religioasă triumfă asupra celei 
războinice. De altfel, acesta este simbolul pe care îl înalță cu mândrie 
mai toți dreptcredinciosii voievozi ai Valahiei. 

Totuși, uneori crucea face casă bună cu un hanger, nu expus la vedere 
într-un gest de ostentatie războinică, ci strecurat cu discreție în brâu sau 
în sân, ca în cazurile lui Alexandru și Constantin Ipsilanti (Marcuta) si, 
respectiv, al lui loan Gheorghe Caragea (Târgu Jiu și Lainici). În plus, 
pentru cei mai cocheti voievozi instrumentul jertfei lui lisus se asociază 
și cu un accesoriu, pare-se, indispensabil pentru eleganța masculină în 
secolul al XVIII-lea, un ineluș purtat pe degetul mic de la stânga sau 
dreapta sau chiar pe ambele, ca în cazul lui Grigore II Ghica și Constantin 
Racoviţă la Sitaru. 


Coe) 


Semetele și elegantele doamne 
din Fanar 


a doar șapte ani de la apariția colecției de imagini contemporane ale 
voievozilor țărilor române, Nicolae Iorga edita, la București, lucrarea 
Portretele doamnelor române, în care, contrar logicii titlului, includea 
și reprezentările murale a șase dintre consoartele principilor fanarioți: 
Ecaterina (sic!) (biserica „Cu Sfinți“ din Bucuresti), Smaragda Stavro- 
poulou (paraclisul Mănăstirii Văcărești) și Pulcheria Tzouki (paraclisul 
mitropoliei Ungrovlahiei), pretinse soții ale lui Nicolae Mavrocordat, 
Ecaterina Ruset a lui Constantin Mavrocordat (paraclisul Mănăstirii 
Văcărești), Zoe Manu a lui Grigore II Ghica (Frumoasa, Iasi și Marcuta, 
București), Ecaterina Moruzi, nevasta lui Alexandru Ipsilanti (Marcuta, 
Bucuresti), Elisabeta (Safta) Văcărescu, soția lui Constantin Ipsilanti 
(Marcuta, Bucuresti). În fapt, Nicolae Mavrocordat nu a avut nici o nevastă 
pe nume Ecaterina, ci la biserica „Cu Sfinți“ (1728) a fost zugrăvită tot 
Smaragda Stavropoulou, cea de-a treia parteneră de viață a sa — portretul 
este astăzi grav deteriorat —, după cum tot aceasta se ascunde la paraclisul 
mitropolitan în spatele celei pe care Iorga o botează Pulcheria (Tzouki). 
Este adevărat însă că acolo, alături de consoarta din vremea respectivă, 
voievodul a pus să fie pictat, pe un perete lateral, și chipul celei de-a doua 
soții ale sale, nu însă și al celei dintâi, Cassandra Cantacuzino. Si tot 
Smaragda, cu care vodă Nicolae se căsătorise încă din 1716, este cea care 
îi stă alături și în tabloul votiv de la biserica bucureșteană Stavropoleos 
(după 1728), omis de Iorga în albumul său. 
Altminteri, investigarea ansamblurilor de fresce păstrate până astăzi 
nu aduce date suplimentare considerabile față de cele cunoscute marelui 
istoric, întrucât, așa cum am văzut deja, ctitorii de țară nu prea le aveau 

Biserica Adormirea Maicii Domnului de la Căușeni (Republica Moldova, 1763) este construită 
sub nivelul solului și fără turlă, potrivit reglementărilor impuse creștinilor pe teritoriul pro- 
priu-zis al Imperiului Otoman. Friza domnilor fanarioți, aproape complet distrusă, dovedește 
atașamentul localnicilor fata de Principatul Moldovei, de trupul căruia fuseseră rupti încă 
din 1538, odată cu transformarea cetăţii Tighina si a zonei limitrofe in raia. 

Nicolae Mavrocordat cu doamna Smaragda și cei șase copii (biserica Stavropoleos, Bucu- 
resti, 1728), 


la inimă pe semetele doamne din Fanar. Găsim deci în plus doar excep- 
tionalul portret al Ecaterinei Ruset-Mavrocordat de la Fundenii Doamnei, 
pe cel al Sultanei Racoviţă (Grecii de Mijloc) și „fresca ctitorilor domni- 
tori“ de la Căușeni, în Basarabia, care este însă atât de ștearsă, încât nu 
ne permite nici măcar să le identificăm cu certitudine pe cele două 
principese care își însoțesc domnii și stăpânii. Astfel, odată ce tablourile 
votive de la Văcărești au dispărut — în beciurile palatului de la Mogoșoaia 
se conservă doar un fragment reprezentând-o, probabil, pe Pulcheria 
Tzouki cu fiul ei Alexandros —, iar cele de la paraclisul Mitropoliei, de la 
Marcuta și Frumoasa au suferit retușări sensibile, zestrea de chipuri 
autentice ale printeselor din Fanar se dovedește neașteptat de sărăcăcioasă. 


Biserica Mănăstirii ieșene Frumoasa, cu 
actuala ei alură neoclasică — Gingasa Zoe 
Manu, soția lui Grigore I Ghica, se remarcă 
prin eleganta discretă (Mănăstirea Frumoasa, 
lagi, 1727-1733). 


Ori de câte ori soții lor sunt re- 
prezentați în postură de suverani 
cu coroană, doamnele poartă și ele 
însemnul puterii absolute, cu toate 
că în cazul lor era pe de-a-ntregul 
vorba de o formă fără fond, odată 
ce în epocă nu aveau parte de nici 
un fel de ceremonie de încoronare. 
De câteva ori însă, dornici să res- 
pecte realitatea timpului, artiștii 
le-au zugrăvit pe principese cu 
acoperăminte de cap mult mai mo- 
deste. Astfel, la Mănăstirea Fru- 
moasa doamna Zoe a lui Grigore II 
Ghica are un gugiuman mult mai 
scund decât cel al soțului, cu două 
pene în loc de trei, fapt nu tocmai 
exact din punct de vedere istoric, 
întrucât dreptul de a purta sur- 
guci constituia un privilegiu exclu- 
siv al voievodului. Cel mai veridic 
se dovedește portretul Ecaterinei 
Ruset-Mavrocordat de la Fundeni, 
cu capul acoperit de un gugiuman 
simplu din blană brună. În schimb, 
mult mai eleganta și mai moderna 
Safta Vacarescu-Ipsilanti a renunțat 
la cușmele de tip tradițional, pentru 
a-și împodobi părul cu două brose, 
prinse una în lateral stânga, iar 
cealaltă în fata, central; din aceasta 
porneşte de-a lungul pletelor o mică 
diademă, în timp ce în sus se ridică 
o pană stufoasă — aluzii limpezi la 
statutul mult dorit, cel putin prin- 
ciar, dacă nu chiar regal. 

Constantin Racoviţă si doamna Sultana, cu o figură masculină foarte austeră (Grecii de 
Mijloc, Ilfov, 1763). 


Altminteri însă, în cazul doamnelor, simbolurile puterii și autorității 
cedează locul mărcilor elegantei și cochetăriei, menite să reflecte per- 
sonalitatea fiecăreia. Este vorba, înainte de toate, de bijuterii, printre care 
cerceii cu nestemate mari, grele sunt nelipsiti — cei mai spectaculosi fiind 
cei purtați de Ecaterina Mavrocordat în fresca de la Fundeni (o piatră 
centrală de care atârnă patru pandante alungite) și de Safta Ipsilanti la 
Marcuta (formaţi din patru lobi marginiti cu perle ce trasează conturul 
unei cruci stilizate). Un rol decorativ și mai însemnat în economia toale- 
tei princiare îl au colierele de perle, înfășurate de șase-șapte ori în jurul 
gâtului, pentru a crea un impresionant „guler“ prețios (Smaragda Ma- 1 
vrocordat la Mitropolie și la Stavropoleos, Zoe Ghica la Marcuta). Și, de 


Sus, Ecaterina Ruset-Mavrocordat impopoto- 
nată cu o mulțime de podoabe (Fundenii Doam- 
nei, Ilfov, 1757) — Jos, Grigore II Ghica si Zoe 
Manu cu cei patru copii ai lor (Mănăstirea 
Marcuta, Bucuresti, începutul sec. al XIX-lea) 
— Pagina alăturată: tatăl Alexandru și fiul 
Constantin Ipsilanti, cu soțiile lor, Ecaterina 
si Elisabeta (Safta), urmând fiecare moda pro- 
priei epoci (Mănăstirea Marcuta, Bucuresti, 
începutul sec. al XIX-lea). 


parcă nu ar fi fost îndeajuns, la 
Fundeni Ecaterina Mavrocordat 
poartă deasupra acestuia încă un 
colier, format din piese rectan- 
gulare de argint, poate tot cu bri- 
liante, în vreme ce la Mitropolie 
Smaragda Mavrocordat a prins de 
siragurile de perle un pandantiv 
mare auriu, cu mărgăritare pe mar- 
gini și cu o floricică din rubine și 
smaralde în mijloc. La rândul ei, 
campioana elegantei, Safta Ipsilanti, 
a renunțat la gulerul de perle în fa- 
voarea unei salbe simple, de care 
atârnă însă șiraguri transversale de 
mărgăritare, în vreme ce deasupra 
bustului rochiei și-a fixat alte două 
coliere cu funde elegante, ambele 
din perle. Iar arsenalul de bijuterii 
princiare este completat de inele, al 
căror număr variază sensibil în 
funcţie de gusturile fiecărei doamne, 
de la unul singur (Smaragda Ma- 
vrocordat, Mitropolie; Zoe Ghica, Frumoasa) la nouă, câte unul pe fiecare 
deget în afara policarului și două pe arătătorul de la dreapta (Ecaterina 
Mavrocordat, Fundeni). Această din urmă prințesă încărcată de bijuterii 

este și singura ce poartă atât pe mâna stângă, cât și pe dreapta brățări din 
piese rectangulare de argint, similare colierului de deasupra gulerului de 
perle. În contrast vădit cu ea, Ecaterina Ipsilanti (Marcuta) s-a lepădat în 
bună măsură de podoabele femeiești, încingându-se, în schimb, cu o 
spadă vârâtă într-o teacă din stofă albastră decorată cu stele aurii. 

O notă de eleganță sobră, aluziv masculină, o aduce uneori și mantia 
grea îmblănită purtată de cele mai multe doamne ca pandant al cabanitei 
voievodale. Uneori aceasta își păstrează culorile ținând de simbolistica 
puterii, auriu simplu (Zoe Ghica, Marcuta) sau cu motive florale (Sma- 
ragda Mavrocordat, paraclisul Mitropoliei), ori roșu (Ecaterina Ipsilanti, 
Marcuta), în vreme ce la Stavropoleos Smaragda Mavrocordat este 
înveșmântată într-o mantie cafenie cu decorațiuni vegetale, aflată în 
contrast cu cabanita aurie a domnului, semn limpede că puterea politică 
îi aparținea în exclusivitate acestuia. În ceea ce o privește, Zoe Ghica 
(Frumoasa) a optat pentru un veșmânt roz de natură să îi pună în lumină 
feminitatea, pe când Ecaterina Mavrocordat (Fundeni) a preferat o mantie 
grea, albă cu flori roșii. În schimb, inovatoarea Safta Ipsilanti a renunțat 
la garderoba desuetă, azvârlindu-și pe umeri un elegant șal cu dungi albe, 
roșii și verzi presărate cu motive florale rosii și albastre. Acesta se asortează 
în mod subtil cu rochia cu mai multe rânduri de volane, dintr-o țesătură 
albă, fină, împodobită cu delicate motive vegetale (floricele roșii, crengute 
verzi), iar pe piept și cu o panglică maro în spirală și prinsă în talie cu o 
cingătoare subțire cu „pafta“ din material textil, iar nu din metal prețios, 
după cum se obișnuia în genere. Tot un aspect modern are și rochia Eca- 
terinei Mavrocordat (Fundeni), de culoare albastră pastel în partea infe- 
rioară, decorată cu puncte și linii roșii, dar și cu un complex aranjament 
floral, în vreme ce secțiunea superioară, separată de cea de jos prin paftale 
grele bătute cu pietre prețioase, este confecționată din stofă roșie cărămizie 
pe care sunt aplicate mărgăritare. O rochie croită din materiale de diverse 
culori (bej în partea de jos, roz la mijloc, verde închis sus) îmbracă și 
Smaragda Mavrocordat la paraclisul Mitropoliei, pe când la Stavropoleos 
este înfățișată într-una cafenie de o extremă sobrietate. 


Marii dregători — 
pământeni si romei în căutarea elegantei 


| rimul domn fanariot al ambelor Principate, Nicolae Mavrocordat, 
a sosit, atât la Iași în 1709, cât și la București în 1715, însoțit de un 
număr mare de apropiați, cărora nu a ezitat să le incredinteze cele 
mai lucrative dregătorii ale țării. Fenomenul a atins apogeul în anul1719 
când, de teamă ca boierii pământeni să nu urzească un nou complot 
similar celui ce determinase capturarea sa de către austrieci în noiembrie 
1716, domnul a numit un Divan al Valahiei în componenţa căruia alogenii 
ocupau mai mult de o treime din funcții (34%°). Ulterior, reușind să-și 
consolideze puterea, vodă și-a dat seama că era necesar să găsească un 
modus vivendi cu clasa politică autohtonă și a redus considerabil numărul 
de dregători greci, ba chiar i-a lăsat cu limbă de moarte fiului său sfatul 
de a „avea“ în preajmă „puţini fanarioți”. 

Între aceste două extreme au pendulat și următorii principi, dornici 
să conducă tara cu ajutorul unor colaboratori cu o fidelitate de ne- 
zdruncinat, fără a provoca ostilitatea fatisa a boierilor pământeni. Această 
politică a adus în Tara Românească, pe lângă rudele diverșilor domni- 
tori, numeroase alte familii de romei (Adamache, Arghiropol, Aristarhos, 
Balasache, Bellu, Calfoglu, Caliarh, Canela, Caramanlău, Castriotu, 
Caragic, Catargi, Ciuchi, Condili, Conduratu, Costandache, Cotco, 
Cremidi, Critia, Damari, Draco-Sutu, Farfara, Filidor, Fotache, Fotino, 
Geanet, Geanoglu, Gherache (Ierache), Giuliano (Iuliano), Halepliu, 
Haralampi, Hrisoscoleu, Hristopol, Imari, Lambrino, Lapati, Lehliu, 
Mamona, Manu, Matraca, Mavrodin, Mavrodoglou, Mehtupci, Misoglu, 
Moscu, Negri, Palada, Panaiotache, Pandia, Pantazoglu, Papazoglu, 
Plagino, Rafail, Ralet, Ramadan, Rasti, Razu, Reizoglu, Rizo-Rangabe, 


Sus, trufasul stolnic Gheorghe Sereili apare, alături de sotia Ilinca, într-un vesmânt ce imită 
hlamida imperială din purpură îmblănită cu hermină (Brezoaele-Cruceru, Dâmbovita, 1759). 

— Pagina alăturată: sus, boierii Matei Glogoveanu, Diicu Buicescu și Hamza Bengescu în 
veșminte tradiționale ce amintesc mai degrabă de portul veacului al XVII-lea (Bengesti, 
Gorj, 1729). — Jos, falnicul mare spătar Mihail Cantacuzino împreună cu familia (Ocnele 
Mari, Titireciu, Vâlcea, 1747). 


Romaniti, Romano, Saul, Scanavi, Schina, Sculi, Sefendache, Sereili, Sili- 
vrianos, Stama, Stavrache, Stavro, Sulgearoglou, Tigara, Varlaam, Varipati, 
Vatate, Ventura, Vergo, Vilara, Vlasto, Xipolytos, Zagoriano”). Aceștia 
concurau cu pământenii pentru rentabilele locuri din Divan (mare ban, 
vornic, logofat, spatar, vistier, clucer, postelnic, paharnic, stolnic, comis, 
sluger si pitar). 

Reprezentantii unora dintre aceste familii au constituit prezente 
meteorice la gurile Dunării, odată ce erau legaţi exclusiv de persoana 
unui vremelnic voievod, în vreme ce alții au căutat să prindă rădăcini, 

Sus, clucerul Mihail Strâmbeanu cu con- 
soarta, Zamfira, și copiii care etalează cu 
mândrie cărți sau caiete (Potlogi Pitaru 
Strâmbeanu, Dâmboviţa, 1730), — Jos, 
vornicul Constantin Bălăcescu (Teleşti, Gorj, 
1747) împreună cu eleganta. soție, Sanda, si 
cui cei trei copii. 


încheind alianțe matrimoniale cu 
boierimea autohtonă, achizitionand 
proprietăți funciare și dedulcin- 
du-se la alte avantaje și bunuri eco- 
nomice. lar pentru a-și consfinti pe 
deplin legătura cu a doua lor patrie, 
unii au zidit chiar lăcașe de cult, 
așa cum au procedat biv vel stol- 
nicul Gheorghe Sereili (încuscrit 
cu vechile familii boierești mun- 
tene Băjescu și Greceanu), ctitorul 
bisericii Adormirea Maicii Domnu- 
lui de la Brezoaele-Cruceru (Dâm- 
bovita, 1759), ori fostul mare sluger 
Costache Pandia (înrudit prin ali- 
anță cu familia Obedeanu), care a 
ridicat lăcașul cu hramul Sfinţii 
Ioachim și Ana de la Mănăstirea 
Logrești (Gorj, 1807) în tovarasie cu 
Constantin Oteteleșanu și cu popa 
Ioan Tândălescu. 

Însă, cum era și firesc, în rându- 
rile divanitilor ce au ridicat biserici 
autohtonii cu o situație financiară 
consolidată în țară de generații în- 
tregi au fost mult mai numeroși 
decât nou venitii, ceea ce face ca ta- 
blourile votive de epocă să nu ofere 
o imagine de ansamblu a marilor 
dregători ce compuneau sfatul dom- 
nesc. Totuși, chiar dacă sunt mai rar 
reprezentați, romeii sunt prezenți 
indirect prin bisericile de secol XVIII 
deoarece au împrumutat unele cu- 
tume vestimentare aristocraților 

Ctitorii bisericii din Corbenii Mari (Dâmbovita, 1761): slugerul Constantin Corbeanu cu 
soția, Maria, și copiii lor mici (sus) si clucerul Zamfirache (jos). 

valahi dornici să se afle în pas cu 
moda de la Stambul. Prin urmare, 
ținuta marilor boieri se prezintă ca 
un amestec între vechi și nou, între 
tradiție și inovaţie, în procente dife- 
rite în funcție de epocă, de gradul 
de conservatorism și de preferințele 
fiecăruia. 

Astfel, marii dregători poartă, 
uneori, pe deasupra biniș, o mantie 
fără mâneci prinsă la gât, eventual 
cu agrafă (de aur la Hamza Benges- 
cu veliki ban, Bengesti, Gorj, 1729, sau 
la vel spătarul Toma Cantacuzino, 

Pagina alăturată: sus, vornicul Constantin 
Brâncoveanu, descendentul domnului martir, 
şi clucerul Constantin Bălcescu împreună cu 
familiile (Baia de Fier, Gorj, 1749). — Marele 
clucer Gheorghe Rătescu împreună cu cei 
trei fii (Gălășești, Arges, 1752) (jos). 

— Dreapta sus, elegantul mare vistier Bregu 
tine o floare in mâna stângă si poartă inel 
pe degetul mic de la dreapta (Ciuta, Buzău, 
1762). — Postelnicul Grigore Deleanu si 
Caterina (Schitul Deleni, Olt, 1767) (jos). 


Pagina alăturată: sus, marele vornic Constan- 
tin Brădescu (Brădești-Bătrâni, Dolj, 1770) 
impresionează cu mantia sa roșie îmblănită 
cu hermină presărată cu picăţele verzi si 
roșii. — Jos, clucerul Alexandru Farfara si 
sotia sa Dumitrana (Cioroiu, Olt, 1783). 
— Marele clucer Nicolae Greceanu și fiii săi 
poartă anterie vărgate multicolore (Osica de 
Sus, Ostrov, Olt, 1787) (sus). — Postelnicul 
Dumitrașcu cu soția sa Hârșova (Strâmba 
Jiu, 1793, Gorj) (jos). 


43 


Drugănești-Stoenești, Giurgiu, 1724) ori, mai rar, lăsată să cadă liber 
(Athanasie Sărăcinescu vel clucer, Sărăcinești, Vâlcea, 1718). Mantia poate 
avea culori dintre cele mai diverse (roșu, bordo, verde, vernil, albastru, cafe- 
niu, cenușiu, negru) și este, de obicei, îmblănită, atât pe interior, cât și la 
guler și la tiv. În mare măsură, strălucirea binișului este dată de tipul de 
blană utilizată (albă, cafenie, neagră), câteodată vopsită pentru creșterea 
efectului vizual (alb cu roz, cafeniu cu galben, albastru cu gălbui, cenușiu 
cu puncte roșii). De pildă, vornicul Constantin Brădescu (Brădești-Bă- 
trâni, Dolj, 1751) este înveșmântat cu o mantie roșie îmblănită cu hermină, 
punctată ici și colo cu picatele roșii și verzi. În schimb, postelnicul Apostol 
(Tetoiu, Vâlcea, 1820) se poate mândri cu un binis verde cu fireturi aurii si 
tiv de blană cafenie, prezentând despicături largi ce oferă libertate mâinilor. 

Mai des însă locul binișului este luat de giubea, un veșmânt lung cu 
mâneci largi, uneori foarte largi (vel logofătul loan Glogoveanu, Cerneti, 
Sfântul Nicolae), de cele mai multe ori îmblănit (la gât, la manșete și pe 
margini), alteori doar cu un tiv din alt material textil (postelnicul Ioan 
Piciu, Cruset, Slavuta, Gorj, 1813; biv vel pitarul Ioan, Păișani, Gorj, 1810; 
postelnicul Nicolae ot Creta, Scornicesti-Suica, Olt, 1810) si rarisim fara 
tiv (biv vel logofătul Cornici Brăiloiu, Păișani). Giubeaua poate fi prinsă 
cu o copcă la gât și, eventual, cu altele la piept, până spre mijloc, dar cel 
mai frecvent nu se încheie în nici un fel, ba este chiar larg deschisă, lăsând 
să se vadă veșmântul de dedesubt. Remarcându-se, la rândul ei, printr-o 
mare varietate coloristică, atât a materialului textil (galben, auriu, por- 
tocaliu, roz, roșu, bordo, verde, măsliniu, cafeniu, albastru, gri, negru), 
cât și a blănii (albă, cafenie, roșietică, cenușie, neagră), aceasta are adesea 
mânecuţe cusute sau atașate, frecvent cu formă evazată (din unul dintre 
cele două materiale) și mult mai rar obținute prin suflecarea mânecilor 
(postelnicul Nicolae ot Creta, Scornicesti-Suica). Menite să atragă toate 
privirile sunt, spre exemplu, cele din blană albă ale stolnicului Gheor- 
ghe Sereili la Brezoaiele-Cruceru ori cele din material textil ale vornicului 
Constantin Bălăcescu (Telesti, Gorj, 1749-1750). 

Frigul din spatioasele lor locuințe, de cele mai multe ori neîncălzite, 
îi făcea uneori pe boieri să poarte deopotrivă biniș și giubea, după cum 


Biserica Sfântul Nicolae de la Cerneti (Mehedinţi, 1794), ctitoria marelui logofăt Ioan Glo- 
goveanu, ce tine în mâna dreaptă deopotrivă crucea și o pungă cu galbeni, iar pe cap poartă 
un impunător calpac (pagina alăturată). 

Logofăiul loan (Craiova, Belivacă, 1794) 
înalță în mâna dreaptă o scrisoare pecetlu- 
itd, mărturie a activității sale în cancelaria. 
domnească (sts), — Postelnicul Nicolaa din 
Creta (Scornicești Șusica, Olt, 1810) a preferat 
vesmintele simple provinciale, in timp ce soția 
sa, Maria, a adăugat tinutei sale o nota de 
eleganță, purtând paftale aurite si ținând 
un trandafir în dreptul sânilor (jos). 

se poate vedea foarte limpede în reprezentarea logofătului Trandafir 
(Câmpulung, Subesti, Arges, 1779) sau în cele ale vel clucerului Gheorghe 
Rătescu la Gălășești și ale postelnicului Răducan la Ruda (Vâlcea, 1781), 
unde giubeaua are mânecile scurte, neajungând nici până la cot. În alte 
cazuri boierii îmbrăcau pe sub giubea o vestă îmblănită cu mâneci (fer- 
menea ori cepchen) sau fără (ilic), ca în cazul postelnicului Mihai (Ursani, 
Vâlcea, 1802—1803), al slugerului Gheorghe Crăsnaru (Sfântul Nicolae si 
Andrei, Târgu Jiu) ori al biv vel pitarului Nicolae Brăiloiu (Lainici). 

Dedesubtul acestor veșminte toți boierii purtau un anteriu lung care 
era adeseori piesa de rezistență a garderobei lor. Căci, spre deosebire de 
mantiile confecționate întotdeauna dintr-un material unic, fără nici un 
fel de decoraţii, anteriele nu respectau uneori monocromia: este cazul 
anteriului cu dungi albe, verzi, roșii, negre al clucerului Nicolae Greceanu 
(Osica de Sus, Ostrov, Olt, 1787) și, respectiv, albe, galbene, gri al clucerului 
Crăsnariu (Târgu Jiu, Sfinţii Nicolae și Andrei). Alteori piesa vestimentară 
în cauză este bogat decorată cu motive geometrice și, mai ales, vegetale, 
precum anteriele postelnicului Mihai (Urșani) și cele ale boierilor zugrăviți 
în biserica de la Vădeni (Târgu Jiu, Gorj, 1733). Și chiar când era croit 
dintr-un material textil monocolor (alb, galben, auriu, bej, portocaliu, 
roz, roșu, bordo, albastru, verde, cenușiu, negru) anteriul putea dobândi 
varietate cromatică grație taclitului sau mânecuţelor adăugate, de altă 
culoare, ca în cazul vornicului Constantin Brădescu (Bradesti-Batrani), 
ce poartă un anteriu auriu cu manecute roșii, încins cu brâu verde. Ba 
chiar și taclitul, prins la spate sau înnodat, de cele mai multe ori simplu, 
prezintă uneori culori, forme și decoraţii remarcabile. Astfel, cel al clu- 
cerului Nicolae Greceanu (Osica de Sus) este străbătut de dungi orizontale 
galbene, verzi, negre și înnodat cu artă, în vreme ce brâul albastru al 
logofătului Ioan (Craiova, Belivacă, 1794) ia forma unui șorţ inegal, decorat 
cu dungi oblice cărămizii, dar și cu floricele albe și roșii. Alteori, ce-i 
drept mult mai rar, brâul este prins la mijloc cu paftale rotunde de argint 
(clucerul Gheorghe Rătescu, Gălășești) sau chiar suflate cu aur (vel slu- 
gerul Constantin Corbeanu, Corbii Mari, Dâmboviţa, 1761). 

În rest, marii boieri nu par supuși ispitei de a face exces de accesorii 
vestimentare. Începând de pe la sfârșitul secolului al XVIII-lea cei mai 
cocheti dintre ei obișnuiau să-și lege în jurul gâtului o batistă, de preferință 
albă (logofătul Ioan, Craiova, Belivacă; postelnicul Ioan, Măinești, Dolj, 

Ctitorii bisericii din Păișani (Gorj, 1810), logofătul Cornici Brăiloiu si pitarul Ioan, poartă 
veşminte tradiționale, în timp ce soțiile lor, Smaranda și Elenca, adoptă moda occidentală. 

Cuplurile de ctitori ai bisericii din Căzănești (Vâlcea, 1810), vistierul Filip şi Elena şi comisul 
Mihai și Catrina. 


49 


ZN wake APEX 
} Cae 3 
\ 11۲ 


Pagina alăturată: sus, postelnicul Ioan (Măinești, Dolj, 1810) și-a legat la gât o batistă alba 
si ține flori în mâna dreaptă. — Stânga jos, familia slugerului Gheorghe Crăsnaru in 
veșminte aflate într-o deplină armonie cromatică (Târgu Jiu, Sfinții Nicolae si Andrei, 
Gorj, marele paharnic loan Gănescu, cu hangerul în brâul roșu, lat 
(Gănești, Vâlcea, 1812). — Sus, marele stolnic Barbu Gănescu și soția sa, Neacsa, în veșminte 
tradiționale de boieri valahi de viţă veche (Gănești, Vâlcea, 1812). 


1810; biv vel pitarul Ioan, Păișani, 1810; slugerul Gheorghe Crăsnaru, Târgu 
Jiu, Sfinții Nicolae și Andrei; biv vel pitarul Nicolae Brăiloiu, Lainici; 
postelnicul Firu, Cruset Măiag, Gorj, 1816), în vreme ce, în 1758, stolnicul 
Gheorghe Sereili a cutezat să împrumute din recuzita feminină un colier 
strâns pe gât (Brezoaiele-Cruceru). Mai comune sunt inelele purtate 
pe degetul mic de la una din mâini, cum este cel al biv vel paharnicului 
Mihail Argetoianu (Bralostita, Dolj, 1761), de care atârnă un ciucure negru. 
Purtat pe arătătorul de la dreapta, inelul constituie o podoabă mult mai 
comună, ce face uneori pandant cu un alt atribut prin excelență feminin, 

Postelnicul Ioan Piciu (Cruset Slavuta, Gorj, 
1813) poartă fes pe cap și pană de gâscă în mâna 
stângă, în vreme ce soția sa a adoptat o vesti- 
mentatie de tip occidental (sus). — Marele 
pitar Nicolae Brăiloiu impresionează cu 
uriașul său calpac în formă de pară (Lainici, 
Gorj, 1817) (jos). 


floarea (vel vistierul Bregu, Ciuta, 
Buzău, 1762). lar, odată ce în cazul 
boierilor fanarioți latura sensi- 
bilă, iubitoare de frumos pare a fi 
prevalat asupra celei războinice, 
devenite apanajul exclusiv al pro- 
fesionistilor domeniului, mai multi 
dregători s-au vrut zugrăviți mai 
degrabă cu flori în mână (postel- 
nicul Răducan, Ruda; postelnicul 
loan, Măinești; postelnicul Apostol, 
Tetoiu; comisul Nicolae, Fieni, Dâm- 
bovita, 1804) decât cu arme la vedere 
(biv vel paharnicul loan Gănescu, 
Gănești, Vâlcea, 1812). Nici crucile 
nu mai reprezintă o podoabă atât 
de frecventă, căci protagoniștii sunt 
acum convinși, probabil, că inves- 
titia în înălțarea unui lăcaș de cult 
constituia o dovadă suficientă a ata- 
șamentului fata de legea pravoslav- 
nică. Totuși, cel mai limpede mesaj 
cu privire la relaţia sa cu Sfânta Bise- 
rică a știut să-l transmită logofătul 
loan Glogoveanu (Cerneti, Sfântul 
Nicolae), care s-a lăsat pictat ținând 
strâns în mâna dreaptă atât o cruce 
aurie, cat şi o pungă cu galbeni. Alt- 
minteri, celelalte obiecte cu valoare 
simbolică pe care le expun boierii 
pot fi numărate pe degetele de la o 
mână. Astfel, logofătul loan (Cra- 
iova, Belivacă) este zugrăvit purtând 
cu mândrie o scrisorică, în vreme 
ce postelnicul loan Piciu ține grațios 


Postelnicul Apostol și soția sa, Manda, ies în evidență prin complexele acoperăminte de cap, 
dar și prin veșmintele multicolore (Tetoiu, Vâlcea, 1820). 


o pană albă (Cruset Slavuta), semn probabil al activității desfășurate in 
cadrul cancelariei domnești. În schimb, postelnicul Deleanu (Schitul 
Deleni, Olt, 1767) întinde un ștergar alb brodat cu puncte galbene și roșii, 
a cărui semnificație rămâne neclară. 

Mai rar întâlnite decât accesoriile sunt acoperămintele de cap, întru- 
cât velitii boieri umblau îndeobște descoperiți. Totuși, câțiva dintre ei au 
cedat ispitei modei și s-au lăsat zugrăviți pentru posteritate cu „pălăriile“ 
cele mai dragi inimii lor. Marele logofăt Cornici Brăiloiu (Păișani) a ales 
un islic simplu din blană brună, iar logofătul loan Glogoveanu (Cerneti, 
Sfântul Nicolae), unul negru cu fund roșu și proporții sensibil mai im- 
punătoare, în vreme ce pitarul Nicolae Brăiloiu (Lainici) a găsit cu cale să 
se imortalizeze purtând un calpac cu dimensiuni record (negru cu un petec 
roșu în vârf). La rândul său, nonconformistul postelnic Apostol (Tetoiu) 
s-a pictat cu un turban multicolor (galben, roz, roșu, cărămiziu, vernil, 
verde închis) — tarabolus, cealma —, pe când mai modeștii vistier Filip 
(Căzănești, Vâlcea, 1810) și postelnic Ioan Piciu (Cruset Slavuta) s-au mul- 
tumit cu un simplu fes roșu. 


Velitele boieroaice 
pendulând între eleganta tradițională 
și cea novatoare 


ândre de poziţiile politice dobândite de bărbaţii lor, marile bo- 

ieroaice s-au străduit statornic să-și dovedească și prin port locul 

de căpetenie deținut în societatea valahă a timpului și, de bună 
seamă, să le întreacă în eleganţă și strălucire pe celelalte soţii de dregători. 
Ca atare, straiele lor sunt mult mai fastuoase, mai diverse, mai creative 
și, desigur, mai novatoare decât cele ale boierilor, mai fideli vechilor tra- 
ditii vestimentare din Principate. 

Dintre articolele de îmbrăcăminte ce ilustrează aceste tendinţe cele 
mai reprezentative sunt rochiile, cu toate că există și doamne care au con- 
tinuat să prefere tipurile vestimentare consacrate, mai degrabă ase- 
mănătoare hainelor purtate de bărbaţii lor. De pildă, vel clucereasa 
Marita Greceanu (Osica de Sus) s-a lăsat zugrăvită într-un anteriu vargat 
(cu dungi albe, galbene, roșii, cafenii) asortat cu cel al soțului și nu foarte 
diferit de cel cu benzi verticale galbene, roșii și vernil îmbrăcat de Hârșova 
postelniceasa (Strâmba Jiu, Gorj, 1793). Mai mult, slugereasa Stanca 
Crăsnaru (Târgu Jiu, Sfinții Nicolae și Andrei) s-a mulțumit cu un anteriu 
cenușiu fără nici un fel de ornamente sau podoabe în afară de două paftale 
mari de argint. 

Mult mai frecvent însă rochia-anteriu este alcătuită din două sau trei 
piese suprapuse, deseori de culori și cu modele diferite: prima, cea mai 
lungă, pornește de la baza veșmântului și ajunge până 12 talie sau chiar 
mai sus; o a doua, facultativă, relativ îngustă, imită un brâu (Maria Brân- 
coveanu vorniceasa, Baia de Fier, Gorj, 1753; Maria Bengescu consiliereasa, 
Bengesti), putând fi înlocuită cu un taclit propriu-zis (Marga Cantacuzino 
spătăreasa, Ocnele Mari, Titireciu) sau cu o pereche de paftale (vorniceasa 

Cele trei mari boieroaice Maria, Stanca și Ilinca poartă coafă, simbol al evlaviei crestinesti 
(Bengesti, Gorj, 1729). 


Păuna Brădescu, Bradesti-Batrani; Maria Corbeanca, vel clucereasa, Corbii 
Mari), pe când cea de a treia, eventual încheiată cu bumbi, acoperă pieptul 
doamnelor. Unele dintre cele mai somptuoase rochii de acest tip sunt cele 
purtate de vorniceasa Sanda Bălăcescu (Telesti) și de stolniceasa Ilinca 
Sereili (Brezoaiele): cea dintâi are partea inferioară confecționată dintr-o 
stofă vernil împodobită cu motive florale negre deosebit de complexe, iar 
partea superioară dintr-un material negru decorat cu elemente geometrice, 
dar și vegetale, aurii, legătura dintre cele două fiind asigurată de un brâu 
bordo; în schimb, rochia Ilincăi prezintă o parte inferioară cărămizie bogat 
ornamentată cu trandafiri roșii și lalele albe, separată de partea de sus prin 
două paftale aurii decorate cu mărgăritare, folosite din plin și la împo- 
dobirea secțiunii superioare. 

Slugereasa Ancuta și stolniceasa Maria 
adoptă o morgă și o ținută austeră (Breasta, 
Dolj, 1784). 


În unele cazuri, linia continuă 
a rochiei derivate din anteriu este 
ruptă prin autonomizarea unui 
pieptar (bustieră) — deseori alb, în 
contrast cu culoarea restului ro- 
chiei — cu atât mai bine delimitat 
cu cât sânii doamnelor erau mai 
proeminenţi (Catrina Poenăreasa 
slugereasa, Almaj; păhărniceasa 
Ecaterina Gănescu, Gănești). Alte- 
ori însă, acesta se poate transforma 
într-un accesoriu strict formal al 
rochiei, reducându-și dimensiu- 
nile și înălțându-se către nivelul 
gâtului (Dumitrana Farfara cluce- 
reasa, Cioroiu, Olt, 1796; Elena vis- 
tiereasa, Căzănești). 

Bustiera caracterizează însă și 
unele rochii cu o alură mai degrabă 
occidentală, asemenea celor purtate 
de slugereasa Catrina Poenaru sau 
de vel pităreasa Maria (Almaj), care 
se remarcă și prin faptul că în partea 
superioară, dar și la mâneci și la tiv 
materialul textil este acoperit cu 
blană. lar această particularitate 
unică individualizează și rochiile 
fără pieptar ale celorlalte boieroaice 
zugrăvite la Almaj, toate din tesa- 
turi fine în culori pastel, decorate 
cu elegante motive florale. 

Si mai „moderne“ sunt rochiile 
ușoare, vaporoase, purtate de câteva 
aristocrate de la începutul secolului 
al XIX-lea. Astfel, cea cu guler alb 


Slugereasa Marita Greceanu și cei trei copii 
ai ei poartă cu toții anterie vărgate (Osica 
de Sus, Ostrov, Olt, 1787). 


foarte lat a postelnicesei Maria 
(Cruset Slavuta) este confecționată 
dintr-un material străveziu, verde 
pal, străbătut de două benzi albe 
transversale în formă de T, decorate 
cu tușe cvasi-expresioniste de roșu, 
albastru și negru, la fel ca și cele 
două fâșii de pe mâneci. Pe un ma- 
terial similar a mizat pentru ținuta 
ei de gală și marea logofeteasă Sma- 
randa Brăiloiu (Păișani), numai că 
aceasta a optat pentru simplitatea 
absolută, neadmitand nici un alt 
ornament în afara unui guler dublu din dantelă albă plisată. Tot la Păișani, 
prietena ei pităreasa Elena a preluat același tipar vestimentar, dar a înlo- 
cuit verdele cu rozul și și-a înveselit rochia prin adăugarea unei panglici 
albastre prinse peste talie și înnodate cu funda. O bentiță mai lată si 
transparentă de culoare vernil și-a legat dedesubtul sânilor și slugereasa 
Maria Gănescu (Pesteana de Jos, Gorj, 1810), ce poartă o rochie cu o 
nuanță de roz cu un guler de blană albă completat de o etolă neagră. 

Deasupra anterielor de tip clasic doamnele pot purta o vestă cu o 
decorație similară (clucereasa Marita Greceanu, Osica de Sus, Ostrov; 
slugereasa Ancuta, Breasta, Dolj, 1784) sau diferită de cea a rochiei (postel- 
niceasa Hârșova, Strâmba Jiu). Cel mai reușit exemplar îl reprezintă 
cepchenul verde cu tiv și mâneci cafenii, îmbrăcat de stolniceasa Borănescu 
(Pojogi Cerna, Vâlcea, 1819), care izbutește, prin adăugarea unei colerete 
albe si a unei eșarfe late multicolore (cu șase fâșii în nuanțe de galben, 
roșu, verde și albastru) purtate oblic, să confere strălucire unei rochii 
crem destul de terne. 

Altminteri, eșarfele sau mai degrabă șalurile, purtate lejer pe umeri 
sau pe spate, completează de obicei tinutele demne de seratele dansante 
din saloanele Occidentului. Astfel, postelniceasa Maria (Cruset Slavuta) 


57 


ut 


۱۳۱ 


n 


ig 


Slugereasa Catrina Poenaru, cocoana Ilinca 
(sus) și slugereasa Ancuta (jos), trei boieroaice 
elegante, fiecare cu propriul ei stil (Almaj, 
Dolj, 1789). 

— Pagina alăturată: sus, biserica Sfântul 
Nicolae din Pesteana de Jos se găseşte în mij- 
locul unui luminiș al unei păduri seculare 
(Gorj, 1810). — Jos, eleganța postelnicesei 
Mûriuta este scoasă în evidență si prin 
vestimentația sobră a prezbiterei Ancuta 
(Măinești, Dolj, 1810). 

Floarea artificială de pe creștetul slugeresei 
Maria Gănescu rimează atât cu cea de pe 
capul fiicei sale, cât și cu cea naturală pe 
care o tine in mâna stângă (Pesteana de Jos, 
Gorj, 1810). 


susține cu mâna dreaptă un sal roșu 
decorat cu motive abstracte foarte 
îndrăzneţe în tonuri de alb, galben, 
cenușiu și roșu, în timp ce pităreasa 
Elenca (Păișani) și-a potrivit sime- 
tric pe spate un șal bordo cu inimioa- 
re asezonate cu floricele galbene și 
albastre și cu tiv alb decorat tot cu 
floricele, dar și cu alte motive roșii 
și albastre. În schimb, slugereasa 
Maria Gănescu (Pesteana de Jos) a 
înlocuit șalul cu o mantie bordo cu modele abstracte cu tuse de alb si 
vernil și tiv de blană neagră purtată în aceeași manieră. 

Peste rochiile mai apropiate de modelul clasic, soțiile marilor dregă- 
tori îmbracă, îndeobște, mantii grele. Cele mai comune sunt giubelele 
lungi, din țesături scumpe (portocalii, roșii, cărămizii, verzi), simple sau 
cu modele (vegetale, geometrice), cu blană (albă, roșiatică, cafenie, albăs- 
truie, neagră) la gât, tiv și manecute. Unul dintre cele mai spectaculoase 
veşminte de acest tip este cel strâns pe corp, pentru a-i pune în lumină 
silueta grațioasă, pe care îl poartă vistiereasa Elena (Căzănești). Marginit 
de o fâșie de blană cafenie, ce îi acoperă toată partea superioară, acesta 
atrage privirile prin decorul constând din lungi vrejuri din care tasnesc 
deopotrivă frunze și flori albastre și roșii, rimând cu cele în culori similare 
de pe rochie. Uneori însă blana giubelei poate fi înlocuită cu postavul, 
așa cum se întâmplă în cazul veșmântului cluceresei Dumitrana Farfara 
(Cioroiu), la care țesătura cafenie se întinde de la mânecile ce se opresc 
mai sus de cot până la nivelul pulpelor, unde este completată în lateral 
cu o stofă verde fină, împodobită cu flori aurii. 

Încă și mai variate decât straiele boieroaicelor se dovedesc acope- 
rămintele lor de cap, adevărate mărci ale stilului propriu, ce scapă deseori 

Ecaterina Gănescu şi fiica Elena Gănescu-Socoteanu au o vestimentație similară, dar în 
altă gamă cromatică (Gănești, Vâlcea, 1812). 


din chingile tipologiei consacrate. Unele soții de dregători preferă căciulile 
somptuoase, impunătoare, de blană, de obicei neagră, cu forme clasice 
sau mai îndrăznețe (alungite, drepte, rotunjite sau tuguiate). Uneori 
acestea prezintă în vârf o adâncitură mai mică sau mai mare, căptușită 
cu roșu (vorniceasa Sanda Bălăcescu, Telești) și chiar decorată cu floricele 
din mărgăritare (vorniceasa Maria Brâncoveanu, Baia de Fier; Băbeni, 
Buzău, 1760). Alteori, această cavitate este creată prin delimitarea a doi 
lobi foarte pronuntati, ca în cazul acoperământului slugeresei Ancuta 
(Almaj), la baza căruia a fost înfășurată o bandă aurie cu un nod în centru. 
Bentite decorative albe, cu tușe verzui sau cu modele fitomorfe negre 
înveselesc și ișlicul negru, foarte simplu al postelnicesei Hârșova (Strâmba 
Jiu) și, respectiv, pe cel în formă de calpac al cluceresei Marita Greceanu 

(Osica de Sus, Ostrov). În schimb, stolniceasa Maria Gănescu (Peșteana 
de Jos), purtătoarea unui acoperământ similar, a înlocuit fâșia textilă cu 
o diademă albă cu o floare în centru, așezată chiar dedesubtul aminti- 
tului ișlic. 

Sub influenţă orientală, unele boieroaice au găsit de cuviință să renunțe 
la căciulile de blană în favoarea turbanelor, mai simple sau mai elaborate. 
Astfel, postelniceasa Mariuta (Măinești) poartă un turban bicolor, cu o 
bază albă și o calotă neagră, în vreme ce slugereasa Păuna Pandia (Logresti), 
un turban cu o structură similară, dar cromatică diferită (albastru și roșu) 
și un mot triplu în centru. Cel al postelnicesei Manda (Tetoiu) se remarcă 
prin două funde vernil, în vreme ce acela al slugeresei Caterina Poenaru 
(Almaj) strălucește prin originalitate, grație motului cu ciucure si tul- 
panului fin cu modele vegetale și geometrice roșii și negre, precum și 
împletiturii savante, în care este prinsă și una dintre cositele boieroaicei. 

Tot de sorginte otomană sunt și diferitele tipuri de fesuri purtate de 
unele boieroaice. Cele mai răspândite par a fi cele simple cu calota joasă 
alcătuită din straturi de culori diferite (roșu, alb, gri, negru) si, eventual, 
un mot (Maria postelniceasa, Cruset Slavuta). Alte fesuri însă au corpul 
monocolor, iar la baza acestuia sunt legate o bandă gri cu floricele și nod 
în centru (postelniceasa Maria, Scornicești, Suica, Olt, 1810) sau o banda 
bej cu o floare într-o parte (stolniceasa Borănescu, Pojogi Cerna). În 
schimb, clucereasa Farfara (Cioroiu) nu s-a acoperit cu un fes propriu-zis, 
ci cu o scufie albă cu un model caroiat galben, la al cărei prim nivel este 
trasată o floare roșie cu petale verzi, mărginită de ciorchini. 

Alte soții de dregător au optat pentru bonete simple, albe (coafe), aco- 
perite cu un văl străveziu, ce le lasă liberă fața, spre deosebire de feregeaua 
musulmanelor, dar se întinde până pe umeri, unde formează un elegant 
guler (Maria Bengescu consiliereasa, Bengesti; Bălașa clucereasa, Crasna, 
Gorj, 1757). Este vorba de un acoperământ de cap menit să le pună în 
lumină sfiala, virtutea femeiască, asemenea testemelurilor în formă de 
glugă purtate de alte câteva boieroaice mai conservatoare — cel al slugeresei 
Stanca Crăsnaru (Târgu Jiu, Sfinţii Nicolae si Andrei) este gri, auster, fără 
ornamente, dar asortat cu anteriul, pe când cel al stolnicesei Neacșa 
Gănescu (Gănești), alb cu tuse portocalii, este împodobit cu rămurele pe 
care cresc frunze și flori. 


Logofeteasa zugrăvită în biserica Vovideniei de la Tohani (Prahova, 1816) îmbină rochia 
cu guler de mătase cu un cepchen tradițional și un fes roșu. 


La punctul opus acestor acoperăminte tradiționale se regăsesc inge- 
nioasele pălării ale unor doamne cochete din primele decenii ale veacului 
al XIX-lea. Astfel, Elenca pităreasa (Păișani) poartă o beretă albastră cu 
brâu roșu de susținere, iar Smaranda Brăiloiu, o pălărioară neagră cu un 
veritabil aranjament floral (Păișani). În schimb, slugereasa Gănescu 
(Pesteana de Jos) are pe creștet o tichiuta gri din care se înalță o floare 
artificială mare cu trei petale gri și o tușă de vernil în centru, pe când 
pităreasa Brăiloiu (Lainici) pare a purta o pălărie cu două mici pampoane. 

O completare firească a vestimentatiei festive a marilor boieroaice o 
reprezentau bijuteriile, cu toate că, urmând povetele Bisericii pravoslavnice, 
unele dintre ele au știut să se păzească de ispita impopotonérii (stolniceasa 
Neacșa Gănescu, Gănești; clucereasa Pandia, Logresti; logofeteasa 
Smaranda Brăiloiu, Păișani; slugereasa Stanca Crăsnaru, Târgu Jiu, Sfinţii 
Nicolae și Andrei). Dintre podoabe, cele mai obișnuite sunt șiragurile de 
perle suprapuse sau trecute de mai multe ori în jurul gâtului (până la 

Stolniceasa Ogrădeanu a cedat în parte ispitei modei occidentale, în vreme ce bărbatul ei a 
rămas fidel portului tradițional (Corbeanca, Ilfov, 1819). 


sapte—opt la număr), la care se adaugă, câteodată, un colier de alt tip (din 
briliante rectangulare — Ilinca Sereili stolniceasa, Brezoaiele), ori o salbă 
de arginti (Bălașa pităreasa, Breasta) sau de galbeni (Maria Știrbei 
consiliereasa, Bengesti; Marica Argetoianu păhărniceasa, Bralostita; 
clucereasa Zamfira, Potlogi, Pitaru, Strâmbeanu). Alteori, de colierele 
din perle sau de un lantisor pot atârna o cruce (clucereasa Stanca, Almaj), 
un pandantiv în formă de soare (clucereasa Dumitrana Farfara, Cioroiu), 
ori un medalion auriu rotund (clucereasa Zamfira, Potlogi, Pitaru, 
Strambeanu), eventual bătut cu nestemate (vorniceasa Sanda Bălăcescu, 
Telesti). La rândul ei, postelniceasa Măriuţa (Măinești) și-a legat la gat, 
alături de salbele de mărgăritare, o panglică neagră, accesoriu decorativ 
ce apare altădată de unul singur (Maria pităreasa și Safta slugereasa, 
Almaj; Elena vistiereasa, Căzănești; Manda slugereasa, Băbeni Oltetu). 


Stolniceasa Anita Borănescu și fiica ei Eleni Cornescu poartă esarfe spectaculoase deasupra 
cepchenului cu guler de dantelă (Pojogi, Cerna, Vâlcea, 1819). 


Laolaltă cu colierele, boieroaicele poartă și cercei, caracterizați de o 
certă diversitate, în ciuda prevalentei celor alcătuiți dintr-o piatră mare 
(albă, roșie, verde, cenușie), eventual cu o montură metalică în partea 
superioară, atârnând de o mică verigă prinsă în lobul urechii (stolniceasa 
Ilinca Sereili, Brezoaiele; clucereasa Maria Corbeanca, Corbii Mari; 
clucereasa Zamfira, Potlogi, Pitaru, Strâmbeanu; postelniceasa Hârșova, 
Strâmba). Cerceii vel cluceresei Marita Greceanu (Osica de Sus) sunt 
formați dintr-o placuta dreptunghiulară de dimensiuni considerabile, de 
care sunt suspendate trei pietricele, pe când cei ai postelnicesei Mariuta 
(Măineşti) iau forma unui trident de al cărui brat central este fixat un 
altul mult mai mic. Cei mai spectaculoși rămân, indiscutabil, cerceii 
pităresei Elenca (Păișani) constând dintr-o spirală de argint foarte com- 
plexă, decorată din loc în loc cu perle. 

Dintre tipurile de inele, cel mai comun este cel alcătuit dintr-o pietricică 
șlefuită si aplatizată, înscrisă într-un cerculet de argint, pe când cel mai 
complex ia forma unei flori cu cinci petale (slugereasa Catrina Poenaru, 
Almaj). Altminteri însă, boieroaicele nu par a pune mare preț nici pe 
migăloasa lucrătură a inelelor, nici pe numărul lor, odată ce, în general, 
nu poartă decât unul sau două, mai ales pe degetele mici, dar și pe inelar, 
mijlociu sau arătător. Nu este cazul cluceresei Maria Corbeanca (Corbeni) 
și al stolnicesei Ilinca Sereili (Brezoaiele), care, fiind mari amatoare de 
bijuterii, etalează nu mai putin de patru inele pe mâna dreaptă (inclusiv 
două pe degetul mijlociu la Maria Corbeanca). lar unele boieroaice 
(clucereasa Dumitrana Farfara, Cioroiu; postelniceasa Maria, Scorni- 
cești, Șuica; postelniceasa Manda, Tetoiu) au găsit de cuviință ca, pe 
lângă bijuterii, să se infrumuseteze și cu flori (un trandafir roșu în cazul 
postelnicesei Maria, Scornicești, Suica), pe care le tin într-o postură 
îndrăzneață în dreptul sânilor. Altele însă, sensibil mai cuvioase, nevrând 
să ducă pe nimeni în ispită, înalță nu simboluri ale dragostei lumești, ci 
crucea Mântuitorului (Ancuta slugereasa si Maria pităreasa, Almaj; 
boieroaicele de la Băbeni). 


Boieri și boiernasi 
în ținute demne de marii dregători 


rintre dregătoriile din Tara Românească nu se numărau doar mult 

jinduitele posturi din Divanuldomnesc, ci și numeroase alte funcții 

la nivel central sau local. Din prima categorie cele mai însemnate 
erau cele de serdar, șetrar, medelnicer, agă, armaș, clucer de arie, portar, 
hatman, cămăraș, cămăraș de ocnă, căminar, în vreme ce în fruntea admi- 
nistratiei din judeţe se aflau în primele decenii ale veacului al XVIII-lea 
vornicii și marii căpitani, iar, ulterior anului 1740, ispravnicii, ajutați de 
vătafi de plai în zona de munte și, respectiv, de zapcii de plăși în cea de 
câmpie. Chiar dacă nu erau la fel de prestigioase ca acelea din Divanul 
domnesc, și aceste posturi erau aducătoare de mari venituri pentru cei 
dispuși să investească fonduri deloc neglijabile în cumpărarea lor. De 
pildă, în 1819 Alexandru Suţu a pretins de la cei pe care urma să-i numească 
ispravnici suma globală de 300.000 de piaștri, adică echivalentul a circa 
8.800 de fiecare candidat. Iar contribuția nici nu mai pare atât de mare 
dacă ne gândim că dregătorii locali puteau să-și însușească prin extorcări 
până la 30.000—50.000 de piaștri pe an”. Ba chiar și un simplu vătaf de 
plai putea aduna o avere considerabilă, așa cum o dovedește cazul 
emblematic al lui loan Urșanu al Vâlcei, care a înălțat din resurse proprii 
nu mai putin de patru biserici (Slătioara Vioresti, 1781 (pictura din 1801); 
Ursani, 1800 (pictura din 1802-1803); Slătioara, Cociobi, 1802; Horezu 
Târg, 1807). 

Ca atare, era firesc ca și aceste dregătorii de rangul doi să fie râvnite 
de romei, mai ales pentru că puteau constitui o bună trambulină pentru 
o viitoare intrare în Divan. Nu se întâmpla însă mereu așa, după cum o 
dovedește faptul că reprezentanții a numeroase familii grecești (Alcazi, 


67 


Jenit 
= 


Vornicul de Câmpulung, Preda Drugănescu, 
poartă perucă de tip Louis XIV, în pas cu 
moda occidentală a epocii (Drugdnesti-Stoe- 
nesti, Giurgiu, 1724) (sus). — Mustăciosul 
serdar Grigorascu cu soția Ilinca si cei trei 
copii (București, biserica Stavropoleos, 1728) 
(jos). 


Alevras, Amiras, Arbuti, Calavrias, 
Calichi, Caligar, Caracas, Duca, 
Edermiliu, Evdochim, Grigoras, 
Hiotu, Ianache, Ianculeu, Neani, 
Notara, Paleologu, Pascale, Per- 
siano, Polizu, Primicheriu, Sacâz- 
lau”) au trebuit să se mulțumească 
în Tara Românească a veacului al 
XVIII-lea doar cu funcții de rang 
inferior, inclusiv la nivelul judeţelor. 
Căci, cu toată rezistența factorilor 
locali de putere, unii au izbutit să 
se insinueze până și în cele mai în- 
depărtate colțuri ale Valahiei, unde 
au lăsat și semne ale trecerii lor. 
Este cazul, spre pildă, al jupanului 
Costea Vilara, care în 1758 la Câi- 
nenii Mici (azi judeţul Vâlcea), ulti- 
mul sat muntean dinspre Ardeal, 
„au plătit de s-au zugrăvit“ biserica 
cu hramul Sfântul Nicolae, înălțată 
cu un sfert de secol în urmă prin 
grija inclusiv a epitropului „Gheor- 
ghe Trapezondo“ (din Trapezunt). 
Era însă un caz izolat, căci ctito- 
riile de țară li se datorează într-o 
proporție covârșitoare boierilor pă- 
mânteni originari din zonă. 


Marele aga Tudoran Vlădescu și soția sa Alexandra, părinţii a unsprezece copii (Aninoasa, 
Dâmboviţa, 1730). 


Ambitiile acestora depășeau însă cu mult nivelul local, așa cum o 
dovedește și adoptarea în cele mai multe situații a unei vestimentatii 
menite să-i facă invidioși și pe marii dregători de la curte. Cu toate acestea, 
există și excepții, ,boieru(1) lenaiche“ de la Curtisoara (Gorj, 1821) purtând 
în locul mantiei o șubă mitoasa de lână. La rândul lor, alti fruntași locali 
se mulțumesc cu niște ținute care, chiar dacă nu se deosebesc fundamen- 
tal de cele ale marilor dregători, se individualizează printr-o simplificare 
programatică a acestora. Astfel, Dumitru Ghinescu (Cioroiu) este în- 
veșmântat într-un fel de giubea albă, fără ornamente sau blană, nici la 
tiv, nici la guler, nici la manșetele adăugate, confecționate din același 
material cu restul veșmântului. 

Jupânii Dragomir si Dimitrie cu familiile lor, ctitorii bisericii Sfinţii Împărați Constantin 
și Elena din Târgoviște (Dâmboviţa, post 1732). 


În general însă, portul boiernașilor îl reproduce cu fidelitate pe cel al 
marilor dregători. Cei dintâi îmbracă pe deasupra un veșmânt îmblănit 
(la guler, la tiv, la mâneci și chiar pe dedesubt) în culori dintre cele mai 
diverse (alb, galben, portocaliu, roșu, roz, bordo, verde, măsliniu, cafe- 
niu, albastru, cenușiu, negru), ce reflectă câteodată preferințe pur estetice, 
iar alteori trădează ambiţii politice nemărturisite, ca în cazul boierilor 
purtând straie purpurii cu tiv de blană aurie (marele agă Tudoran Vlă- 
descu, Aninoasa, Cândeștii de Jos, Buzău; vel șetrarul Toma Rătescu, Gălă- 
sesti; jupan Panait, sin Dumitru, Ocnele Mari, Teica, Vâlcea, 1742). La 
rândul ei, blana, însemn al puterii, prestigiului social și bogăției, poate 
deveni pe alocuri vector al unei plastici îndrăznețe, fiind pictată într-o 
manieră nonconformistă: cu picățele roz (Barbu Brăiloiu vel serdar, Vă- 
deni), ori cărămizii (Manu cămăraș ză ocnă, Ocnele Mari, Titireciu), sau 


cu forme abstracte albe cu albastru (Simeon Peștenarul Mengiarul biv 
vel medelnicer, Târgu Jiu, Sfinții Nicolae și Andrei). Deși definitorie pen- 
tru veșmintele boierești, aceasta poate fi totuși înlocuită în unele situații 


cu un tiv simplu de stofă, ca în cazul giubelei verzi cu mânecile foarte 
largi și margini roșietice cu o dungă galbenă a medelnicerului Constantin 
Zătreanu (Cruset, Slavuta). Câteodată tivul poate lipsi, răpindu-i vesman- 
tului orice urmă de solemnitate, așa cum se întâmplă cu giubeaua cafenie 
a jupanului Gheorghe Urianu (Băbeni, Oltetu) sau cu cea albăstruie a 
vatafului Serban (Fieni). 

Altminteri, veșmântul exterior al boiernasilor poate fi ori o mantie 
fără mâneci prinsă sau nu la gât (biniș), ori, mai frecvent, una cu mâneci 
lungi și relativ largi, eventual cu manșete adăugate (giubea). Cu toate 
acestea, giubeaua albă cu margine de blană cafenie a jupanului loan (Peș- 
teana de Sus) are mâneci ce nu ajung nici măcar până la cot, în vreme ce 
acelea ale veșmântului roșu cu blană alb-cenusie al jupânului Tănase 

Sus, Constantin și Stanca Obedeanu, reprezentanți ai unei importante familii boierești din 
Oltenia (Bodești, Sfânta Treime, Vâlcea, 1731). 

— Pagina alăturată: sus, vataful de plai Stefan si soția Ilina înfățișează posterității 
macheta bisericii din Bărbătești (Vâlcea, 1774). — Jos, cămărașul Manu și membrii 
familiei sale rivalizează din punct de vedere vestimentar cu marii boieri (Ocnele Mari, 
Titireciu, Vâlcea, 1747). 


(Măinești) se opresc imediat mai jos de umăr. În afara blănii, giubeaua 
nu este aproape niciodată ornamentată, cu excepția celei cafenii cu tiv 
verde din material textil a vătafului loan Ursanu (Ursani). Giubeaua 
acestuia este împodobită în zona pieptului cu zece discuri metalice aurite 
(cinci în dreapta, cinci în stânga). În schimb, giubeaua cenușie a medel- 
nicerului Radu Sărdănescu (Lainici) combină un tiv de stofă stacojie cu 
unul din blană neagră. 

În unele cazuri însă, boierii poartă deopotrivă biniș și giubea, așa 
cum se vede în portretul vel armașului Constantin Râioșanul de la Strâm- 
ba Jiu, unde dregătorul este figurat cu o mantie roșie cu blană cafenie 
prinsă la gât, de sub care se ivește un veșmânt albastru cu tiv de blană 


m 
N 


galben-cafenie și manșete roșietice cu găici. Mai frecvent, sub giubea se 
zărește o haină scurtă (cepchen, fermenea, ilic) trecând de obicei doar 
putin de nivelul brâului (jupan Dumitru, sân Vasile, Târgoviște, Sfinții 
Împărați, 1753; jupanii Constantin si Dumitru Urșanu, Urșani; jupan 
Dumitrache, Bujoreni, Vâlcea, 1812; medelnicerul Radu Sărdănescu, 
Lainici). 

Nelipsit din garderoba boiernasilor este anteriul, veșmânt confectio- 
nat din materialul cel mai fin și mai bogat ornamentat. Firește, multe 
anterie sunt simple, monocolore (albe, bej, aurii, roșii, verzi, albastre, 
cenușii), altele în schimb impresionează prin exuberanta lor cromatică 
sau decorativă. O categorie aparte o reprezintă cea a pieselor împodo- 
bite cu linii multicolore, verticale sau oblice, mai subțiri sau mai groase 
(albe, roșii, verzi la setrarul Teohari Glogoveanu, Cerneti, Sfântul Nicolae; 
albe, galbene, roșii la Gheorghe Urianu, Băbeni Oltetu; albe, roșii, verzi, 
galbene, cafenii la Bănică Suseanu, Bâscenii de Jos, Buzău, 1797). Uneori, 
ca în cazul veșmântului purtat de jupanul Nicolae Glogoveanu la Ciocadia 


Pagina alăturată: Vestimentatia boiernasilor 
Nicolae și Rada Frâncu aminteşte de cea a 
unui preot și a unei prezbitere (Breaza de 
Sus, Prahova, 1777). 

— Sus, portul foarte simplu al lui Dumitru 
Ghinescu și al Radei seamănă mai degrabă 
cu cel al taranilor decât cu cel al boierilor (Cio- 
roiu, Olt, 1783). — Jos, impunătorul comisar 
Barbu, cu înfățișare și statură de preot (Teiu, 
Vâlcea, 1790). 

Doi tineri boieri, cocheti și ambitiosi, setrarul 
Teoharie si Ghită (Cerneti, Sfântul Nicolae, 
Mehedinţi, 1794). 


(Gorj, 1811), pe dungile albe sunt tra- 
sate modele vegetale complexe în 
tonuri de verde și galben. Alte an- 
terie prezintă o decorație florală sau 
geometrică pe fundal monocolor: 
spirale albe pe un câmp albastru 
(vătaful de plai Tudor Suseanu, 
Bâscenii de Jos), compoziţii florale 
în alb pe un veșmânt în tonuri de 
portocaliu pal (jupanul Constantin 
Obedeanu, Bodești, Sfânta Treime), 
floricele și rozete albe pe anteriul 
bordo (vel sărdarul Barbu Brăiloiu, 
Vădeni, Târgu Jiu), modele fitomor- 
fe albastre și albe pe fond roșu (văta- 
ful loan Urșanu, Horezu Târg). 
Nu rareori eleganța anteriului 
este considerabil sporită de pre- 
zenta taclitului, câteodată îngust, 
alteori lat și foarte lat (biv vel 
medelnicerul Constantin Zătreanu, 
Cruset Slavuta) și, mult mai rar, cu 
formă triunghiulară (Nicolae și Teo- 
harie Glogoveanu, Cerneti, Sfântul 
Nicolae). Deseori auster, monocrom, 
acesta poate fi străbătut de dungi 
orizontale, opt la număr, împodo- 
bite cu motive vegetale ca în cazul 
brâului lui Constantin Robescu 
(Robești, Vâlcea, 1817). În schimb, 
taclitul cenușiu al vel serdarului 
Preda Bujoreanu (Bujoreni) este 
brăzdat de două fâșii aurii cu ele- 
mente decorative roșii, în vreme ce 
acela albastru închis al serdarului 

Sus, vătaful de plai Tudor Suseanu cu fiii Bănică si Dima (Bâscenii de Jos, Buzău, 1797). 
— Jos, Ioan Matei Slăvescu cu tânăra si atrăgătoarea sa soție Constantina (Târgu Gân- 
gulesti, Vâlcea, 1801). 

Patru reprezentări ale vătafului de plai loan 
Ursanu, ctitor a patru biserici în zona Vâlcei 
(Horezu Târg, 1807; Slătioara Cociobi, 1802; 
Ursani, 1805-1806; Slătioara Vioresti, 1801). 


Grigorascu (Bucuresti, Stavropoleos) este ornamentat cu dreptunghiuri 
în tonuri de auriu, roșu și albastru, mărginite de câte două linii aurii. Mai 
des însă, modelele de diverse tipuri, în general vegetale, sunt trasate pe un 
fond monocrom, de pildă, galben (Gheorghe Urianu, Băbeni, Oltetu), albas- 


tru (vătaful Ioan, Slătioara Cociobi) 
sau cenușiu (vătaful Șerban, Fieni). 

Pozând și ei de multe ori cu 
capul gol, micii boieri adoptă în ge- 
neral tunsoarea scurtă (uneori de 
tip castron) a marilor dregători. În 
schimb, vatafii de plai (Stefan, Băr- 
bătești; loan Ursanu, Horezu Târg, 
Slătioara Viorești, Slătioara Cociobi, 
Urșani) preferă să-și lase pletele 
libere, aranjându-și eventual o co- 
dita cochetă asemenea lui Serban 
(Fieni). Și tot ei își rad sistematic 
barba, purtând doar mustață, în 
vreme ce restul boierilor, indiferent 
de stare, își lasă să crească podoaba 
facială mai ales atunci când ajung 
la vârsta senectutii. O excepție unică 
de la datinile epocii o furnizează 
vornicul de Câmpulung Preda Dru- 
gănescu (Druganesti-Stoenesti), care, 
rupându-se complet de tradiţiile 
autohtone, s-a lăsat reprezentat cu 
operucă tip Louis XIV, la modă prin 
vestul Europei. 

Primul exemplu de îmbrăcămin- 
te nemteasca cu pantaloni stramti 
și tunică este oferit abia nouă de- 
cenii mai târziu (1817) de pan Dimi- 
trie sin Costandin Robescu (Robesti). 
Si tot pe atunci (1821) sunt zugra- 
viti la Curtisoara într-o ținută si- 
milară (pantaloni cenușii si tunică 
vernil decorată cu semicercuri cu un 
punct deasupra) lezi (?) și Grigoris, 


Boiernasii de tard Stanciu si Stana au adoptat 
un port foarte simplu, asemănător celui al 
țăranilor (Slătioara, Vioresti, 1801) (sus). Încre- 
zător în calitățile sale fizice, vataful de plai 
Șerban poartă coadă si tine o floare în mâna 
dreaptă (Fieni, Dâmboviţa, 1804) (jos). 

Pagina alăturată: sus, Schitul gorjean Logresti 
pare a-și fi redobândit, in ciuda izolării, stră- 
lucirea de odinioară (Gorj, 1769). — Jos, 
boierii din familiile Obedeanu, Oteteleșanu 
și Pandia poartă anterie și acoperăminte de 
cap înalte ce seamănă cu niște caschete (Mă- 

năstirea Logresti, Gorj, 1807). 

— Constantin Covrea poartă fes turcesc, în 
vreme ce soția sa Stana a optat pentru acope- 
rământul de cap al cuvioaselor ortodoxe 
(Horezu Târg, 1807). 


fiii boierului Ienache cel incotos- 
mănat în șubă, pildă grăitoare a 
rupturii dintre generații de la sfâr- 
situl epocii fanariote. 

Când însă găsesc cu cale să se 
acopere, boiernașii preferă cel mai 
adesea fesul, pătrățos sau mai degrabă rotunjit, aproape întotdeauna 
roșu, eventual cu mot sau franjuri negre în vârf. Exceptiile de la acest 
tipar sunt puține, Constantin Oteteleșanu (Logresti) purtând, bunăoară, 
un acoperământ înalt de tip caschetă cu partea de jos cenușiu-verzuie și 
cea superioară albă, iar jupanul Ioan (Pesteana de Sus) un fes alb cu o 
bandă cafenie la bază, despicată chiar în mijloc în forma literei V. 

Mai rar, boiernașii se acoperă cu ișlic cafeniu (Barbu comisarul, Teiu, 
Vâlcea, 1790) sau negru (jupan Mihai Izvoranu, Voloiac, Mehedinţi, 1810; 
jupan Teodosiu, Păișani), simplu sau cu capac roșu, asemenea celui pur- 
tat de setrarul Teohari Glogoveanu (Cerneti, Sfântul Nicolae). Nici unul 
dintre toate acestea nu poate rivaliza însă cu cel foarte voluminos, cu o 
formă puternic evazată al medelnicerului Radu Sărdănescu (Lainici). Ba 
chiar, în comparație cu acesta, pălește până și calpacul gri deschis cu alb 
în vârf al semetului jupan Dimitrie Glogoveanu (Ciocadia). 

Pe lângă aceste acoperăminte menite să producă senzaţie, boiernașii 
nu se pot făli cu prea multe accesorii de natură să le confere o notă de 
eleganță exclusivistă. Este vorba uneori, începând cam din ultimul deceniu 
al veacului al XVIII-lea, de batista înnodată cu iscusinta în jurul gâtului, 
care nu mai este întotdeauna albă sau stravezie, ci, inclusiv, roșiatică (vătaful 

Ctitorii bisericii Sfinţii Voievozi de la Câineni (Vâlcea, 1808) Frangu si Maria Danesi, 
Diimitrascu și Floarea Cozmescu în veşminte simple de boiernasi de tard. 
Ioan Ursanu, Horezu Târg), bro- 
dată cu modele vegetale verzi și roșii 
(șetrarul Teohari Glogoveanu, Cer- 
neti, Sfântul Nicolae) sau chiar 
neagră (Ghiţă, fiul Balasei, Cerneti, 
Sfântul Nicolae). Altădată, pe dege- 
tul lor mic de la mâna dreaptă își 
face apariția un inel, ce nu pare to- 
tuși a se fi difuzat pe o scară prea 
largă în rândul micii boierimi. 
Văduvită de multă vreme de atri- 
butiile ei războinice, aceasta nu mai 
găsește cu cale să își etaleze armele 
ca mărci definitorii ale statutului 
ei. Ba chiar și dintre întâistătătorii 


Jupan Mihai Izvoranu cu barba-i impună- 
toare de patriarh (Voloiac, Mehedinţi, 1810) 
(sus), — Semetul jupan Nicolae Glogoveanu 
rămâne credincios portului oriental, în vreme 
ce soția s-a îmbrăcat într-o rochie apuseană 
și s-a acoperit cu un sal (Ciocadia, Gorj, 1811) 


(jos). 


ostilor Valahiei numai vel serdarul 
Preda Bujoreanu (Bujoreni) are 
asupra sa un hanger auriu impo- 
dobit cu rubine pe care se pregă- 
teste parcă să-l scoată cu mâna 
dreaptă din taclit. Ceva mai pașnic 
se arată jupanul Constantin Ro- 
bescu (Robesti) care lasă junghe- 
rul să se odihnească în brâul său 
vărgat și ține în dreapta un șir de 


Sus, marele serdar Preda Bujoreanu se pregătește să scoată de la brâu hangerul bătut cu 
nestemate, în timp ce soția sa Stanca are o dispoziție mult mai pașnică ( Bujoreni, Vâlcea, 1812). 
— Pagina alăturată: sus, medelnicerul Simeon Pestenaru Mengiaru apare invesmdntat în 
nuante de alb și gri, în vreme ce soția sa Ana a preferat tonurile de negru și galben (Sfinții 
Nicolae și Andrei, Târgu Jiu, Gorj, 1812). — Jos, medelnicerul Constantin Zătreanu poartă 
anteriu și fes, iar soția sa, rochie, sal și beretă (Cruset, Slăvuta, Gorj, 1813). 


mătănii, o cruce și o floare. Aceasta din urmă apare destul de des în 
reprezentările boiernasilor valahi tot mai tentaţi să renunțe la ipostaza 
pioasă creștină în favoarea uneia mondene (jupan Dumitru, sân Vasile, 
Târgoviște, Sfinții Împărați; Toma vel setrar, Galasesti; vătaful Serban, 
Fieni; Gheorghe Urianu, Băbeni Oltetu). 


Stânga în familia medelnicerului Răducan Sărdănescu bărbaţii preferă veșmintele orientale, 
iar femeile: garderoba apuseană (Lainici, Gorj, 1817). — Dreapta Dimitrie Robescu este 
primul boier reprezentat în haine nemtesti cu pantaloni strâmţi si tunică, în vreme ce soția 
sa poartă o poșetă foarte modernă (Robesti, Vâlcea, 1817). 


Sotiile ۳ 
ezitând între somptuozitatea 
și austeritatea vestimentară 


ornice ca soții lor să urce cât mai grabnic treptele ierarhiei sociale a 
Valahiei, iar ele să se bucure de privilegiile aferente, consoartele 
boiernașilor adoptau adesea o vestimentație demnă de primele 
doamne ale țării, ca și cum în acest fel visul lor avea să devină mai ușor 
realitate. În tot veacul al XVIII-lea cele mai multe dintre ele purtau mantii 
impozante, cu mâneci mai lungi sau mai scurte, îndeobște îmblănite (la 
guler, la tiv și la manșete). Spre deosebire de cele ale bărbaților, dar și de 
cele ale unora dintre soatele marilor dregători, mantiile erau uneori 
confecționate nu dintr-o țesătură simplă, în culori variate, ci dintr-una 
împodobită cu motive exuberante. Astfel, Ancuta, soția vătafului de plai 
Tudor Suseanu (Bâscenii de Jos), poartă o giubea neagră decorată cu flori 
aurii de mai multe feluri și blană albă cu marginea împodobită de bo- 
boci negri-cenușii. În schimb, mantia crem a Stancăi Obedeanu ( Bodești, 
Sfânta Treime) este ornamentată cu romburi cu puncte albe în colțuri, 
în interiorul cărora au fost pictate ramurele verzi cu cinci frunzulite fiecare, 
pe când tivul alb subțire al veșmântului este decorat cu tușe cafenii de 
forma unor mormoloci. La rândul ei, giubeauaroșie a Ilinei, nevasta văta- 
fului de plai Ștefan (Bărbătești), este împodobită cu o amplă rețea de mo- 
tive vegetale (crengute, frunze, flori), în vreme ce pe blanaalbă cu marginea 
neagră apar frunze stilizate roșii și negre. 
Pe de altă parte, unele boieroaice de țară s-au mulțumit cu veșminte de 
o austeritate exemplară. Astfel, coana Sanda Catană, ctitorita bisericii din 
Tanculesti (Vătășești, Golești, Vâlcea, 1805), s-a zugrăvit îmbrăcată într-o 
giubea cenușie fără nici un fel de podoabe și cu tiv de blană de aceeași 
culoare, asemănătoare celei pe care o poartă și jupâneasa Stana Covrea 

Serdăreasa Urlateanu și fiica ei poartă trei feluri de coliere (din briliante, din perle si din 
galbeni) (Urlaţi, Prahova, 1761). 


(Horezu Târg), numai că giubeaua acesteia din urmă are o căptușeală gal- 
benă, ce îi conferă un aer mai vesel. 

În locul giubelei austere ori somptuoase unele cucoane pot purta 
cepchen, fie simplu, rustic precum cel al Stanei, soția lui Stanciu (Vioresti, 
Slătioara), fie de o eleganţă rafinată de felul celui roșu cu blană neagră al 
boieroaicei Săvoiu (Lupoaia, Gorj, 1816), care și-a legat pe deasupra în dia- 
gonală un sal alb cu motive florale negre, ca o fericită complinire a diafanei 
ei rochii, albe cu panglici verzi, legate sub sâni și la mâneci. Mai frecvent 
însă, cepchenul nu este purtat la vedere, ci se prezintă ca un veșmânt in- 
termediar între giubea si anteriu (jupanitele Anita si Anca, Târgoviște, 
Sfinţii Împărați; Pasca, mama lui Barbu comisarul, Teiu; Catrina Bestelei, 
Căzănești; Stanca Bujoreanu, Bujoreni). 


Pe deasupra, mereu în combina- 
tie cu rochiile de tip occidental, bo- 
ieroaicele pot purta un șal dintr-o 
țesătură fină, eventual de mătase. 
Roșu aprins fără nici un fel de mo- 
dele (jupâneasa Bălașa, Curtisoara; 
medelnicereasa Sărdănescu, Lai- 
nici), alternând dungile albastre și 
roșii (Profira medelnicereasa, Şi- 
toaia, Dolj, 1819) ori decorat cu mo- 
tive fitomorfe albe și roșii pe fond 
gri (medelnicereasa Maria Zătreanu, 
Cruset Slavuta). Șalul acesta poate 
fi așezat în moduri diferite în funcție 
de inspirația elegantelor vremii: aco- 
perind tot spatele și ajungând în 
Florica Brădescu s-a acoperit cu coafa crestinei poziție ușor asimetrică în fata până 
pioase, dar poartă haine în culori vesele, verde aproape de talie (Șitoaia); trecut 
si roșu (Brădeşti Bătrâni, Dolj, 1770). peste umeri și apoi lăsat să cadă liber 

într-o parte și într-alta de-a lungul 
siluetei, dar prin spatele mâinilor (Curtisoara); atârnând peste umărul 
stâng până la brâu, trecut prin spate și scos din nou în față deasupra 
încheieturii brațului drept (Lainici); acoperind spatele doarpână la nivelul 
omoplatilor și adus în fata de-a lungul braţelor, ce par a ieși cu greu dintre 
faldurile lui (Cruset). 

Desigur, un atare rafinament în așezarea șalului nu era compatibil 
decât cu rochii inspirate de tendințele modei central și vest-europene de 
la începutul secolului al XIX-lea. Astfel, medelnicereasa Sărdănescu (Lai- 
nici) apare înveșmântată într-o rochie galbenă, lungă, cu guler de dantelă, 
dar fără alte ornamente în afara unor sobre linii cafenii: câte două în 
jurul fiecărei mâneci, una la bază și o alta pornind din stânga jos, străbătând 
vertical tot vesmantul și apoi trasând un semicerc în jurul sânilor, unde 
se întâlnește cu o bentiță neagră legată cu funda dedesubtul bustului. Și 
mai îndrăzneață este rochia Bălașei (Curtisoara) menită să-i scoată în 
evidenţă talia de viespe strânsă cu o cingătoare aurită, din mijlocul căreia 

se înalță o bandă de aceeași culoare 
ce se desparte apoi în două, formând 
un decolteu. O mică fâșie aurie apare 
și la mansetele decorate cu volănașe 
de dantelă, dar și cu funde albastre 
ce rimează cu delicatele linii verti- 
cale care străbat rochia albă cu cri- 
nolină. Un model similar pare a 
prezenta și rochia în întregime albă, 
de o simplitate remarcabilă, a soției 
lui Nicolae Glogoveanu (Ciocadia), 
completată de un guler de dantelă 
şi de un sal cu nuanţe similare, arun- 
cat simetric pe umeri și susținut în 
față cu mâinile. 

De bună seamă, nu toate toa- 
letele doamnelor și domnitelor de 
la începutul veacului al XIX-lea sunt 
atât de influențate de moda occi- 
dentală, dar asta nu înseamnă câtuși 
de putin că ar fi lipsite de eleganță. 
Unele boieroaice preferă rochiile 
lungi, strâmte, cu bustieră sau voal 
deasupra decolteului. De pildă, serdă- 
reasa Stanca Bujoreanu (Bujoreni) 
poartă o rochie galbenă decorată 
cu motive florale în negru și roșu, 
strânsă în talie cu o eșarfă roșie cu 
nod și prevăzută cu un pieptar înalt 
ce îi ține ridicați sânii mici, în timp 
ce cocoana Andreana a vătafului 
de plai Șerban (Fieni) îmbracă o 
piesă de aceeași culoare, dar împo- 
dobită cu motive vegetale mult mai 
complexe, fixată la mijloc cu două 


Pagina alăturată: elegantele jupdnite Joița 
si Maria (Piscani, Arges, 1777) impresionea- 
ză, prima prin turbanul înalt cu tugui in 
varf, iar cea de-a doua prin decorația vege- 
tală aurie a giubelei, dar si prin mulțimea 
de podoabe. 

— Sus, Maria, Dimitra si Bălașa, cele trei 
surori ale boierului Gheorghiță, au o vesti- 
mentatie similară, din care se remarcă islicele 
albe mari, cu panglici roșii la bază (Măl- 
daresti, Vâlcea, 1790). — Jos, la rândul ei, 
Eva Măldărescu a preferat un islic maroniu 
cu o bentitd ce se asortează cu decorația giu- 
belei, mici plantute roșii cu frunze prepon- 
derent verzi pe fond gălbui (Măldărești, 
Vâlcea, 1794). 

Ianca poartă un mic „coif“ cu o panglică lata 
aurie cu decorație vegetală și o fundă mare, 
perpendiculară în centru (Cerneti, Sfântul 
Nicolae, Mehedinţi, 1794). 


paftale grele de argint și completată 
în dreptul pieptului cu o pânză stră- 
vezie albă cu dungi galbene. 

Se impune precizarea că aceste 
rochii marchează o evoluţie sensibilă 
fata de veșmintele de tip anteriu, 
din două sau trei bucăţi diferite, 
preferate de boieroaicele din veacul 
al XVIII-lea, când acest tip vesti- 
mentar a oferit mostre remarcabile 
de eleganţă și rafinament. Astfel, 
Maria cămărășoaica de ocnă 
(Ocnele Mari, Titireciu) s-a pictat într-un anteriu cu partea de jos gri, 
decorată cu două ramuri negre cu frunze și flori și separată prin două 
paftale de argint de secțiunea superioară cafenie, străbătută de două benzi 
ce se continuă și la guler, împodobite cu o abundență de elemente vegetale 
în alb și negru. La rândul ei, Florica Brădescu (Brădești-Bătrâni) a fost 
imortalizată într-o rochie cu dungi verticale subțiri (albe, verzi, roșii) în 
partea inferioară și, respectiv, roșie cu o bandă centrală verde în partea 
superioară și cu paftale rotunde aurii în talie. Ba chiar și unele anterie 
une piéce impresionează prin ornamentatia lor exuberantă, asemenea celui 
al Evei Măldărescu (Măldărești, Vâlcea, 1794) împodobit cu romburi 
galbene pe fond alb, în interiorul cărora au fost zugrăvite plantute roșii 
cu flori de felurite culori, dar mai ales verzi. Si tot cu elemente florale 
sunt decorate atât paftalele aurii ale boieroaicei, cât și cele două eșarfe 
roșii cu tiv de dantelă, trecută fiecare deasupra unuia dintre umeri și 
încrucișate în mijlocul pieptului. 

Pe de altă parte, nu sunt puţine nici acele boieroaice de țară care, răs- 
punzând apelurilor la modestie și austeritate ale Bisericii pravoslavnice, 
au găsit de cuviință să se înveșmânteze în anterie din materiale mai ieftine 
si cu o decorație mult mai simplă, în general cu dungi de diverse culori: 


Ancuta, nevasta vătafului de plai Suseanu, și fiica ei Maria rivalizează în eleganţă cu 
marile boieroaice (Bâscenii de Jos, Buzău, 1797). 


roșii, albe, galbene (Maria Daneși, Câineni, Sfinţii Voievozi, Vâlcea, 1808), 
galbene, roșii și cenușii (Rada Ghinescu, Cioroiu), albe, cenușii și roșii (Ne- 
delea, mama vătafului Urșanu, Slătioara, Vioresti), albe și negre (Stana, 
Ioana, Oteștii de Sus, Olt, 1810). 

Astfel de straie umile, bineplăcute lui Dumnezeu, nu puteau face casă 
bună decât cu basmalele, în general albe, acoperind deopotrivă capul și 
umerii (Rada Ghinescu, Cioroiu; Rada, Coșoveni, Dolj, 1809). Uneori însă, 
până și acestea pot căpăta o notă de eleganţă, căzând asimetric pe spate 
(Maria Daneși, Floarea Cozmescu, Câineni, Sfinţii Voievozi) sau fiind înve- 
selite cu dungi roșii (Pasca, mama lui Barbu comisarul, Teiu). Altădată, 
de testemelul alb este prins la nivelul capului un șalînnodat cu artă într-o 
parte (roz cu modele cenușii cel al Mariei Urșanu și galben cel al Stanei 

Covrea, Horezu Târg), în vreme ce Stana Urșanu (Urșani) l-a împodobit 
cu o floare rosie. În varianta lui străvezie, atârnând de obicei simetric si 
doar foarte rar numai în spate (Rada Frâncu, Breaza de Sus, Prahova, 
1777), acesta apare adesea deasupra bonetei albe sau chiar roz (Verneşti, 
Buzău, 1721; Rada Frâncu, Breaza de Sus) purtate de dregătoresele mai 
conservatoare în tot secolul al XVIII-lea. 

Alături de boieroaicele ce se acopereau cu văl urmărind să sugereze 
smerenia, supunerea față de Dumnezeu și de domnul lor, existau multe 
altele ce preferau căciulile mari de blană, însemne limpezi ale puterii lor 
lumești. Negre, brune sau chiar albe (Maria, Dumitra și Bălașa, surorile 
boierului Gheorghite (Măldărești), înalte sau mai scunde, căciulile de 
blană cu vârful drept, ascuţit sau chiar bilobat, nu prezintă în cele mai 
multe cazuri podoabe. Și totuși, Catrina Bestelei (Căzănești) și-a adăugat 
la islicul ei cafeniu un accesoriu verde cu roz, în vreme ce Ancuta Suseanu 
a înfășurat la baza căciulii negre o bandă gri cu floricele în alb și negru. 
La fel au procedat și surorile boierului Gheorghite (Măldărești), care 
și-au înviorat ișlicele albe cu fâșii de culoare roșie. 

Creșterea influenței otomane în tot veacul al XVIII-lea le-a determi- 
nat însă pe destule boieroaice să înlocuiască acoperămintele neaoșe 
cu unele de sorginte orientală și, în primul rând, cu fesuri de diverse 
tipuri. Unele dintre acestea sunt mici, rotunjite, și scunde, în culori 
sobre, precum cel al medelniceresei Maria Zătreanu (Cruset Slavuta) 
cu o bandă neagră la bază, calota albă și un ciucure negru în vârf, ori cel 
al Mariei Suseanu (Bâscenii de Jos) cu decoraţii florale albe pe fond 
negru. Nici unul însă nu atinge dimensiunile cu adevărat liliputane ale 
celui alb străveziu al Elenei Socoteanu (Gănești), ce nu reușește să-i aco- 
pere decât o mică parte a creștetului. În schimb, jupâneasa Stanca Măl- 
dărescu (Horezu Târg) poartă un fes roșu mare, la baza căruia a atașat 
în față un fel de batistă albă. La rândul ei, Bălașa (Curtisoara) se poate 
lăuda cu un acoperământ de cap singular, un chimonet cu galbeni, de 
care este legat un șal alb, fin, ce atârnă în spate. Nu chiar unice, dar des- 
tul de rare sunt și turbanele, de felul celui al cocoanei Ilinca (Almaj) din 
mătase roz incretita cu ornamente dintre cele mai neașteptate (o ramură 
cu frunze si flori; două poame; un inel), un mic panaș și un vârf tuguiat 
cu mot cu un ciucure mare, alb. 


Din micul fes al cocoanei Stanca pornesc în 
dreapta si în stânga câte o rămurică cu frun- 
ze, dar și trei flori artificiale cu petale albe 

(Sânbotin, Vâlcea, 1807), 


Alături de acoperămintele de cap 
încadrabile în diverse categorii, nu- 
meroase sunt și pălăriile comandate 
de elegantele vremii pe care astăzi 
le-am caracteriza drept creaţii de au- 
tor. Spre exemplu, jupâneasa Stanca 
(Sânbotin, Vâlcea, 1807) poartă un 
fes mic alcătuit din trei cercuri con- 
centrice (alb, roz, negru), din care por- 
nesc în dreapta și în stânga câte o 
tulpină cu frunze, dar și trei flori arti- 
ficiale negre cu petale albe. La rân- 
dul ei, Ianca s-a zugrăvit la Cerneti, 
(Sfântul Nicolae) cu un mic „coif“ 
confecționat din mai multe fâșii textile albe ce se unesc în vârf, în vreme 
ce la bază sunt acoperite cu o bandă aurie lată cu motive vegetale verzi și 
o fundă mare verticală chiar în centru. Și tot în aceeași biserică, Stanca 
apare cu o bonetă roșie tuguiata cu mot alb cu ciucure, decorată deopotrivă 
cu un panaș, o broșă mare în formă de fluture și două nestemate verzui. 

Evident, dacă nu se sfiau să-și ornamenteze până și acoperămintele 
de cap cu bijuterii, era firesc ca unele boieroaice să recurgă la un arsenal 
bogat de giuvaiere diverse. După cum era de așteptat, predomină șira- 
gurile de perle suprapuse, inclusiv pe opt rânduri (Candestii de Jos), la 
care unele cochete adaugă coliere din pietre (semi)pretioase sau salbe de 
galbeni. De pildă, atât Smaranda Greceanu, cât și Sultana Sereili (Bre- 
zoaiele) poartă deasupra rândurilor de mărgăritare un colier de briliante 
dreptunghiulare de care atârnă o piatră mare ovală, probabil tot un 
briliant. La rândulei, serdăreasa Urlateanu (Urlaţi, Prahova, 1761) îmbină 
șiragul de briliante cu șase rânduri de perle și două salbe mari de galbeni 
ce tronează pe veșmântul din blană albă, prins la piept cu un medalion 
cu o formă similară celei a monedelor. 

Sus, jupâneasa Stanca Măldărescu îmbină 
crucea lui Iisus cu o floare rosie, dar si cu 
multe podoabe, cercei, inele, paftale, bentite pe 
post de coliere (Horezu Târg, 1807). — Jos, 
Boieroaica Săvoiu poartă un șal alb cu motive 
vegetale negre ce completează diafana ei rochie, 
albă cu panglici verzi legate sub bust și la 
mâneci (Lupoaia, Gorj, 1816). 


Alteori, salbele de galbeni pot 
eclipsa pe de-a întregul mărgărita- 
rele, așa cum se întâmplă în cazul 
Anitei (Târgoviște, Sfinții Împă- 
rati), care, sub micutele șiraguri de 
perle, poarta la gat un colier din 
bani de aur, dedesubtul căruia este 
fixat un galben de mari dimensiuni, 
iar pe piept o altă salbă de monede 
sensibil mai mari decât cele din 
registrul superior. Alteori salbele de 
galbeni pot apărea singure, purtate 
fie la gât (Ianca, Cerneti, Sfântul Ni- 
colae), fie pe piept (Bălașa, Curti- 
șoara). În schimb, soția ctitorului 
de la Bărbătești a renunţat la colie- 
rele tradiționale, înlocuindu-le cu 
trei siraguri de pietre roșii, perfect 
asortate atât cu cerceii, cât și cu 
giubeaua și anteriul, pe când alte 
boieroaice mult mai modeste s-au 
mulțumit, în locul nestematelor 
sau al galbenilor, cu umile panglici 
înnodate în jurul gâtului (Constan- 
tina Slăvescu, Târgu Gângulești, 
Vâlcea, 1801; Manda și loana, Copă- 
ceni, Vâlcea, 1804: soția lui Nicolae 
Glogoveanu, Ciocadia). 


ا 


Bălașa s-a acoperit cu un chimonet din galbeni, 
de care este legat un șal alb, fin, ce îi atârnă pe 
spate (Curtisoara, Gorj, 1821). 


Cu toate că cei mai des întâlniți 
continuă să fie cerceii simpli alcă- 
tuiti dintr-o piatră voluminoasă 
(albă, roșie sau verde), nu puține 
boieroaice se pot făli cu bijuterii re- 
marcabile atât prin lucrătură, cât 
și prin materialele folosite. Astfel, 
la Horezu Târg, jupâneasa Stanca 
Măldărescu poartă cercei cu o 
piatră roșie mare, încastrată într-un 
cerc de argint de care atârnă cinci 
tije minuscule la capătul cărora se 
găsesc alte nestemate de aceeași cu- 
loare, dar mult mai mici, pe când 
Maria Ursanu și-a agăţat de lobii 
urechii floricele din argint cu șase petale. La rândul ei, cocoana Ilinca 
are agăţat de ureche un cercel mai aparte: o baghetă orizontală cu două 
briliante la capete din mijlocul căreia pornește o alta verticală ce se unește 
cu o a doua orizontală cu lungime dublă prevăzută la margini cu alte 
două briliante, iar în centru cu un suport de care atârnă alte pietre încă 
și mai mari. Nu mai putin impresionanti sunt cerceii jupânesei Stanca 
(Sânbotin), constând din două cruci unite, împodobite pe margini cu 
perle foarte fine. 

În comparaţie cu aceste veritabile opere de artă, inelele boieroaicelor 
nu au cum să nu pălească, mai ales că ele reprezentau o bijuterie mai putin 
obișnuită în epocă, după cum o dovedește și faptul că destule dintre dre- 
gătoresele încărcate de podoabe nu își infrumusetau în nici un chip 
degetele (jupâneasa Anita, Târgoviște, Sfinții Împărați; Ancuta și Maria 
Suseanu, Bâscenii de Jos; vătășoaia Stana Ursanu, Ursani; serdăreasa 
Stanca Bujoreanu, Bujoreni), iar restul se multumeau cu unul, cel mult 
două inelușe simple purtate îndeobște pe degetul mic. Există desigur și 
excepții: Stanca Măldărescu (Horezu Târg) etalează patru inele (două cu 

piatră verde și două cu piatră roșie) pe degetul mic și, respectiv, inelarul 
de la ambele mâini, iar Despina Strambeanu (Aninoasa), nu mai putin 
de șase. 

În afara bijuteriilor enumerate, boieroaicele aproape că nu afișează 
alte podoabe, brățările lipsind cu desăvârșire, iar o diademă de briliante 
poartă doar juna și trufașa Sultana Sereili (Brezoaiele). Ba chiar și restul 
accesoriilor feminine sunt rare, dar cu atât mai relevante atunci când își 
fac apariția la sfârșitul epocii fanariote, asemenea evantaiului pe care îl 
tine în mâna dreaptă boieroaica Bălașa (Curtisoara), ori a posetei Anicăi 
Robeasca (Robești). Doar florile de diverse feluri (trandafiri, bujori, lalele, 
margarete) se dovedesc ceva mai populare, putând fi purtate nu doar în 
mâini, ci chiar în sân (medelnicereasa Sărdănescu, Lainici; boieroaica 
Săvoiu, Lupoaia), riscând să-i ducă astfel în ispită pe cucernicii creștini 
veniți să se închine prin sfintele biserici. 


Vamesul Matei 
își întoarce privirea înspre Dumnezeu 


rintre cele mai profitabile afaceri pe care le puteau face băieții destepti 

cu statul în veacul al XVIII-lea se număra cumpărarea la cochi-vechi 
(licitaţie) a strângerii vămilor. Desigur, dincolo de rentabilitatea ei 
generală, operațiunea implica totuși un risc, întrucât, indiferent de înca- 
sările sale concrete, antreprenorul interesat trebuia să plătească vistieriei 
o sumă colosală (385.000 taleri în 1810 și, respectiv, 410.000 în 1811"). De 
altfel, acesta era și motivul pentru care oficialitățile îl obligau să prezinte 
drept chezaș al îndeplinirii angajamentelor asumate pe un mare negus- 
tor. Așa că, pentru a înregistra un profit pe măsură, arendașul — deseori 
un romeu întreprinzător asemenea vel vistierilor loan Hagi Moscu sau 
Constantin Varlaam - trebuia să se asigure că la toate vămile țării (la gra- 
nite, în orașe, la târguri) dispunea de oameni credincioși și fără nici un 
fel de scrupule, care, de bună seamă, să-și facă și lor parte, dar și să dea 
mai departe un procent însemnat din sumele stoarse prin mijloace nu 
tocmai ortodoxe. În acest scop, el proceda deseori la subînchirierea vămilor 
locale, așa cum a făcut Hagi Moscu, care în 1809 a găsit cu cale să împartă 
profitul cu unsprezece alti „vameși“ dintre care destui erau negreșit greci 
(polcovnicul lorgache, pitarul Giani, Anastasie Ciamu bimbasa, Hristu'*). 
Activând într-o zonă mult mai limitată (un târg, un oraș, un judeţ), 
aceștia îi puteau supraveghea îndeaproape pe vamesii de rand ce îi hăituiau 
pe producători sau pe negustori pentru a le lua nu doar banii prevăzuţi 
de legislația în vigoare, ci și alții în plus, pentru ca să rămână și ei cu ceva 
în buzunar, după ce le dădeau dreptul superiorilor. Mai exact, după cum 
o dovedesc nenumărate documente de epocă, vameșii percepeau deseori 
taxe mult mai mari decât cele stipulate în catalogul vamal emis anual de 

autorități, încasau de două ori vamă pentru aceleași produse, atât la sursă, 
cât și la târg, sau încercau să taxeze produse scutite, în vreme ce alteori 
se lăsau mituiti de contrabandisti, scutindu-i de contribuția pentru 
vistierie. La împlinirea acestor samavolnicii erau deseori susținuți de 
organele de ordine, nu rareori cointeresate („să aibă mână de ajutor atât 
de la dumnealor ispravnicii și căpitanii, cât și de la vătașii de plaiuri la ce 
vor avea trebuinta în treaba vămii“5). De altfel, așa se explică și faptul că 
nenumăratele plângeri împotriva abuzurilor acestor slujbași erau doar 
rareori soluționate pozitiv, așa cum s-a întâmplat totuși în cazul lui Enache 
căpitanul, vameșul județului Argeș, care în 1796 a fost nu doar obligat de 
domn să restituie banii incasati ilegal ca vamă pentru „rachiurile ce făceau 
locuitorii în livezile de pe lângă casele lor [...] și-l cheltuiau la băutură în 
casele lor sau vindeau dintr-însul unul la altul in sat“!€, ci chiar pus în 
fiare din porunca lui vodă Alexandru Moruzi. 


i 27 X * ۴ 

Pagina alăturată: Biserica din Târgul Gânguleşti (Vâlcea, 1800-1801). 
— Sus, vamesul Matei și soția sa Florica, ctitorii bisericii de la Târgul Gângulești, îmbrăcați 
în anterie cu un colorit bizar (Vâlcea, 1801). 


Robi ai câștigului, pentru care nu se dădeau în lături de la tot soiul de 
blestemăţii, vamesii mari sau mici își întorceau rareori privirea înspre Dum- 
nezeu, asa cum făcuse odinioară Matei, devenit, la chemarea lui Iisus, 
apostol și evanghelist. A fost totuși cazul unui alt Matei (nomen est omen), 
care, „cu toată cheltuiala lui“, a ridicat în satul natal Slăvești (Târgu 
Gângulești) o biserică cu hramul întreit al Sfinților loan Botezătorul, Ni- 
colae și Parascheva. Pe pereții acesteia îl vedem înveșmântat într-o giubea 
albă-gri cu mâneci până la cot, tiv și manșete din blană roșiatică, iar pe 
dedesubt într-un anteriu vărgat cu dungi galbene, verzi și albăstrui, ver- 
ticale pe tors și orizontale pe mâneci. În afara coloritului neobișnuit, Matei 
atrage atenția si prin manecutele aurii cu o decorație spiralată complexă 
ori prin fularul măsliniu infasurat în jurul gâtului. Iar dacă mai adăugăm 
și brâul roșu avem imaginea unei ținute bizare, care nu se caracterizează 
tocmai prin armonie si bun-gust. Iar această tendinţă este evidentă, ce-i 

drept întrucâtva diminuată, și în cazul vestimentatiei jupânesei sale 
Florica, ce poartă o rochie de tip anteriu cu dungi galbene, albăstrui și 
negre, strânsă în talie cu un brâu măsliniu decorat cu spirale negre simple, 
iar la gât un fular galben. Paleta coloristică este completată de roșul 
presărat cu picatele albe cu negru de la baza fesului-beretă, alb în partea 
superioară pentru a se asorta cu giubeaua austeră albă cu tiv de blană 
neagră, pe care Florica o poartă în chip de mantie fără a-și scoate mâinile 
prin mâneci. 


Falnicii oșteni 
ai unei armate aproape inexistente 


evolta anti-otomană eșuată a lui Dimitrie Cantemir (1711) a dat 

lovitura de graţie oștirilor autohtone ale Principatelor Române, ale 

căror efective au fost drastic reduse din ordinul Înaltei Porţi, temă- 
toare de izbucnirea unei noi razmerite. În plus, misiunea acestora a ajuns 
să se limiteze în perioada fanariotă la asigurarea pazei frontierelor, a ordinii 
interne și a încasării prin mijloace mai putin ortodoxe a dărilor, precum 
și la protecția domnilor și a suitei lor, dar și la organizarea a numeroase 
ceremonii și parade. Situația era, pe de altă parte, de natură să-i văduvească 
pe turci de un potenţial aliat pe parcursul numeroaselor confruntări cu 
imperiile Habsburgic și Rus desfășurate în parte pe teritoriul țărilor 
române, fapt ce i-a determinat pe unii sultani ca, în perioadele de beli- 
geranta, să le ordone domnilor greci crearea unor corpuri de armată ad 
hoc. Cea mai cunoscută dintre aceste tentative i se datorează lui Nicolae 
Mavrogheni, fost dragoman al flotei otomane, care, cu oastea sa de strân- 
sură, a reușit chiar să repurteze unele succese împotriva austriecilor în 
timpul războiului din 1787-1792. În cadrul acestor trupe de mercenari, ca 
și al efectivelor de la Curtea domnească (arnauti, tufeccii etc.), un rolînsem- 
nat l-au jucat creștinii de diverse etnii (albanezi, sârbi, greci etc.) din Bal- 
cani, atrași de soldelerelativ bune oferite, în condiţiile imposibilității de 
a servi în armata padisahului, alcătuită în exclusivitate din musulmani. 
În schimb, slujitorii căpităniilor, polcovniciilor și isprăvniciilor de prin 
țară erau în mare majoritate pământeni, cu toate că uneori se întâmpla ca 
întâistătătorul lor numit de vodă să fie un grec, precum, bunăoară, Atha- 
năsios mégas kapetânios, reprezentat în tabloul votiv din biserica bucures- 
teană Stavropoleos. lar câteodată până și printre căpitanii de țară se mai 

SASNT OMEIAC 


Marele căpitan Atanasie si soția sa Elena se numără printre ctitorii bisericii Stavropoleos 
(București, 1728), 


strecura câte un romeu, asemenea lui Necula Grecu, unuldintre sponsorii 
frescelor din biserica cu hramul Sfinţii Voievozi din Titesti (Perisani, 
Vâlcea, 1769). Totuși, așa cum era și firesc, lăcașe de cult zideau îndeobște 
nu mercenarii alogeni gata oricând să se risipească în cele patru zări în 
căutarea unei solde mai bune, ci oștenii de prin partea locului care nădăj- 
duiau că prin fapta lor pioasă aveau să determine Pronia divină să le crute 
viața în lupte și să le izbăvească sufletele după obștescul lor sfârșit. Dar 
existența a numeroase ctitorii ale unor ofițeri nu se explică doar prin ame- 
nintarea morții ce planează necontenit asupra militarilor, ci si prin 
acumularea de către aceștia a unor averi considerabile, neprovenind desi- 
gur din remuneraţia bugetară, ci din plocoane, jafuri ori extorcări. 


Impunătorul mare căpitan Fota Bălăcescu, 
împreună cu Stanca (Telesti, Gorj, 1747) (sus). 
— Căpitanul Balotă poartă deopotrivă biniş, 
cepchen și anteriu, dar nu și arme (Ceparii 
Pământeni, Arges, 1752) (jos). 


Prosperitatea militarilor este con- 
firmata, de altfel, și de veșmintele lor 
somptuoase ce rivalizează îndea- 
proape cu cele ale boierilor, căci, să 
nu uităm, vel căpitanii, de pildă, se 
numărau printre dregătorii de frun- 
te. De aceea, nu trebuie să mire fap- 
tul că unii dintre ei s-au zugrăvit în 
mantia (roşie, verde, albastră) îmblă- 
nită fără mâneci, prinsă la gât (Barbu 
vel căpitan, Strâmba; vel căpitan 
Athanasios, Stavropoleos) sau lăsată 
liberă (Dumitru Ursache, Crasna), 
preferată în veacul al XVIII-lea de 
destui dintre velitii boieri. Mai multi, 
desigur, au optat însă pentru giu- 
beaua cu mâneci lungi, guler, tiv și 
manșete de blană, ce cunoaște însă 
destule variații determinate probabil 
de gusturile fiecărui militar. Astfel, 
polcovnicul Ilie Olănescu (Sânbo- 
tin) și căpitanul Mihai Trocănescu 
(Zorlesti, Gorj, 1820), purtătorul unui 
biniş cenușiu cu delicate modele 
abstracte, au înlocuit manșetele de 
blană cu unele evazate din material 
textil, galbene și, respectiv, albe, în 
timp ce polcovnicul Ștefan Bârses- 
cu (Mihăiești) a renunțat complet 
la blană, multumindu-se cu o giubea 

Schitul Crasna (Gorj, 1757) (sus), printre cti- 
torii căruia se numără si căpitanul Dumitru 
Ursache, ce impresionează cu boneta roșie, 
înaltă, cu un mot în vârf (jos). 


vernil foarte simplă, fără guler sau 
tiv. Alţi militari au scurtat din mo- 
tive practice incomodele mâneci 
lungi și largi ale giubelei, lăsându-le 
să ajungă doar puţin mai jos de cot 
(Matei Băbeanu polcovnicul, Băbeni 
Oltetu; căpitanul în verde, Ciocadia) 
sau nu mult dincolo de umăr. Este 
cazul, de pildă, al căpitanului Barbu 
Cocos (Groșerea, Gorj, 1808), inves- 
mântat cu o mantie verde foarte 


lungă și largă cu blană de culoare bej, înlocuită la mâneci cu două tivuri 
juxtapuse, unul roșu și celălalt galben. În schimb, alti ofițeri au preferat 
mantiile simple, nu doar fără mâneci, ci și fără blană, confecționate dintr-un 
postav obișnuit, albastru (căpitan Ute Zorilescu, Ciocadia) sau cenușiu 
cu o fâșie albă (căpitanul Radu Popescu, Zorlești), în timp ce Pârvu Val- 
ceanu (Covrigi, Gorj, 1809) a renunţat la veșmântul lung în favoarea unei 
fermenele gri decorate cu câteva linii simple negre sau roșii (la mâneci). 

Mai des însă, haina scurtă (fermenea, cepchen), fie simplă, albastră 
cu tiv roșu (polcovnicul Matei Băbeanu, Băbeni Oltetu), fie imblanita 
(neagră cu tiv bej și mâneci până la cot, căpitanul Barbu Cocoș, dar și un 
alt militar, Groșerea) este purtată pe sub giubea, păzindu-i pe luptători 
de frig în anotimpul rece. lar dedesubtul acesteia se găsește un anteriu 
comod, de regulă mai putin împodobit decât cel al boierilor. De multe 
ori, acesta este confecționat dintr-o stofă monocromă, fără nici un fel de 
ornamente, dar alteori e decorat cu dungi verticale sau orizontale (uneori 
pe mâneci), mai groase sau mai subțiri, în culori diverse: albe și aurii (pol- 
covnicul Matei Băbeanu, Băbeni Oltetu), roșii, gri, negre (Mihai căpitan 
Trocănescu, Zorlesti, 1820), albe, roșii, gri (Radu căpitan Popescu, Zorlesti), 
albe, roșii și negre (căpitanul Ute Zorilescu, Ciocadia, 1811), cafenii, res- 
pectiv, albe cu negru (Pantazi Polcovnicul, Câineni, Sfinții Voievozi). În 
schimb, Șerban Măgheriu (Ciocadia) poartă un anteriu roz, pe care sunt 
brodate în fir de aur delicate motive geometrice, în timp ce căpitanul 
Barbu Cocoș (Groșerea) este înveșmântat într-unul roșu decorat cu vrejuri 
negre foarte complexe și prevăzut cu cotiere și manșete romboidale verzi. 

În afara acestora, un rol decorativ însemnat în ținuta militarilor îl joacă 
brâiele în care aceștia își vâră armele atunci când găsesc de cuviință să le 
poarte parțial la vedere. Unele dintre aceste taclituri sunt simple, mono- 
colore, în vreme ce altele pot fi decorate cu dungi (albe, roșii, albastre), 
pe care apar diverse modele florale, ca în cazul lui Șerban Magheriu și al 
căpitanului în verde de la Ciocadia. Flori mult mai puţin schematizate și 
mai complexe sunt trasate însă pe brâurile fără linii orizontale, unde aces- 
tea se pot desfășura în voie, ca pe tacliturile polcovnicului Ilie Olănescu 
(Sânbotin) și căpitanului Mihai Trocănescu (Zorlesti). 

Atunci când nu umblă cu capul descoperit, militarii preferă fesurile de 
diverse forme, mărimi și culori. Cele mai uzuale sunt cele roșii, patratoase 

Pagina alăturată: Biserica din Slătioara, 
Viorești (Vâlcea), zidită în 1781 și zugrăvită 
in 1801, 

— Vataful de plai Ursanu, ctitorul bisericii 
din Slătioara Vioresti, împreună cu tantosii 
săi potecași (Slătioara Vioresti, Vâlcea, 1801). 


Căpitanul Barbu Cocos poartă un turban 
împletit cu artă de care atârnă numeroase 
monede, în vreme ce soția sa Dumitrana a 
preferat un mic fes decorat cu flori (Groserea, 
Gorj, 1808). 


(Radu căpitan Popescu, Zorlesti) sau, mai frecvent, rotunjite, eventual 
cu o pată sau un mot negru în vârf (Ilie Olănescu polcovnicul, Sânbotin; 
Pantazi polcovnicul, Câineni; căpitanul Ute Zorilescu, Ciocadia). Se întâl- 
nesc însă și exemplare bi- sau tricolore, precum cel roșu cu albastru al 
postelnicului Matei Băbeanu (Băbeni Oltetu) sau cel negru cu alb și putin 
cafeniu al lui Șerban Magheriu (Ciocadia). Unul dintre militarii repre- 
zentati în biserica din Groșerea poartă un fes cu vârf roșu ca de scufie și 
o cromatică exploatând liber tonurile de roșu și verde, în timp ce căpitanul 
Dumitru Ursache (Crasna) și-a așezat pe cap un acoperământ supraînălțat 
cu o bandă albă în partea de jos, urmată de o calotă roșie mare de vârful 
căreia este atașat un mot de formă sferică. Desi este vorba de o piesă 
vestimentară originală, aceasta nu poate totuși concura turbanul în tonuri 
de verde și roșu, împletit cu artă, de care atârnă numeroși banuti al lui 
Barbu Cocos (Groserea). Era fără îndoială vorba de un accesoriu foarte 
drag căpitanului gorjean, căci și în cel de-al doilea portret al său, călare, 
în exercițiul functiunii, acesta poartă monede zornăitoare suspendate de 
acoperământul spectaculos ce pare un hibrid între islic si turban. Căci, 
dincolo de efectul vizual, sosirea sa intempestivă în goana armăsarului 
avea să fie în acest feel anunțată și pe cale sonoră. Nu era însă — trebuie să 
recunoaștem — o „pălărie“ tocmai practică, dar acest aspect nu pare să fi 
contat pentru oșteni, o dată ce în portretele lor ecvestre atât vătaful loan 
Ursanu, cât și potecasii săi (Slătioara, Vioresti) sunt reprezentați cu 
acoperăminte pe cât de impunătoare pe atât de incomode (un ișlic negru 
și, respectiv, căciuli foarte înalte din blană sură). În plus, ei poartă giubele 
lungi până în pământ (albe cu blană cenușie, subalternii, și, respectiv, 
cafenii cu blană măslinie, comandantul), dar nu au nici un fel de arme, 
fapt care ne-ar putea face să credem că, spre deosebire de căpitanul Cocoș 
din brâul de la ilicul căruia ies probabil un hanger și un revolver, aceștia 
porniseră la plimbare pe plaiurile vâlcene, iar nu la acțiuni de menţinere 
a păcii și ordinii publice. 

Oricum, nu doar potecașii de la Vioresti, ci și restul militarilor por- 
tretizati prin biserici, în afara lui Barbu Cocos (Groșerea) și a doi dintre 
căpitanii de la Ciocadia, nu etalează arme, ci simboluri ale păcii și iubirii 
precum crucea (Ilie polcovnicul, Sânbotin; Pantazi Polcovnicul, Câineni, 
Sfinţii Voievozi; Mihai căpitan Trocănescu, Zorlesti) și florile (căpitanul 

Același căpitan Cocos, de această dată călare, dar tot cu un acoperământ de cap cu monede 
zornditoare (Groserea, Gorj, 1808). 


Dumitru Ursache, Crasna; Radu căpitan Popescu, Zorlești). S-ar putea 
ca, nemaifiind vectorii unui război „drept“ cu temei în primul rând religios, 
ci niște poteri care participau la reprimarea focarelor de nesupunere din 
zonă sau smulgeau bani de la rău-platnici prin mijloace specifice, militarii 
să fi preferat să nu lase posterității amintirea acțiunilor de forță îndreptate 
împotriva propriilor semeni, ci pe aceea de buni creștini, autori ai unor 
opere pioase. 

Așa au procedat și unele dintre soțiile lor, care s-au reprezentat în 
haine modeste, fără podoabe, cu văl pe cap și crucea în mână (căpită- 
neasa Trocănescu, Zorlesti), în vreme ce altele, mult mai numeroase, nu 
au șovăit să afișeze veșminte de un lux ostentativ, menite să reflecte 
bunăstarea soților. Astfel, câteva dintre ele poartă o mantie îmblănită, 


Elegantul polcovnic Pantazi și-a legat la gât 
o batistă albă cu roz și înfățișează o cruce în 
locul unei arme (Câineni, Sfinţii Voievozi, 
Vâlcea, 1808) (sus). — Pârvu Vâlceanu aban- 
donează vesmantul lung până la pământ în 
favoarea unei fermenele gri cu linii decorative 
roșii pe mansete (Covrigi, Gorj, 1809) (jos). 


cu mâneci mai lungi sau mai scurte, 
confecționată fie dintr-o țesătură 
simplă, monocoloră, fie dintr-una 
bogat decorată (bordo cu carouri în 
colțurile cărora apar floricele, căpi- 
tăneasa Marta Grecu, Titesti; albas- 
tră-gri cu motive vegetale roșii, vel 
căpităneasa Ilinca, Strâmba Jiu). Iar 
la începutul secolului al XIX-lea, în 
locul acestei piese clasice de îmbrăcă- 
minte, unele căpitănese au preferat 
mantii purtate pe spate, dar care nu 
ajung în fata decât până la flancuri, 
lăsând astfel să li se vadă în toată 
splendoarea elegantele rochii. Așa 
este, de pildă, mantia neagră cu linii 
aurii și decoraţii florale a căpităne- 
sei Magheriu, ori cea cu dungi albe 
și gri împodobite cu motive vegetale 
complexe a soției căpitanului în ver- 
de (Ciocadia), pe când Ruxandra 
Zorilescu a preferat un veșmânt 
similar, dar scurt (fermenea) și mult 
mai auster (măsliniu cu tiv de blană 
cafenie). 

Pe dedesubt unele s-au multu- 
mit să îmbrace rochii lungi de tip 
anteriu, decorate, de pildă, cu dungi 

Pagina alăturată: sus, căpitanul Șerban 
Magheru isi ascunde arma în brâul lat, în ۱ 
vreme ce soția sa expune o floare ۱۲۲ و را‎ AH 
(Ciocadia, Gorj, 1811). — Jos, Ute Zorilescu ادج‎ 
cu Ruxandra și alt cuplu de căpitani (Cio- 
cadia, Gorj, 1811). 
— Încruntatul polcovnic Matei Bobeanu 
avea grija nu doar a oștenilor din subor- 
dine, ci și a celor șaptesprezece vlăstare proprii 
(Băbeni Oltetu, Vâlcea, 1812). 


noi 


Ch 


verticale albe, rosii si verzi ca aceea 
a vel căpitănesei Ilinca (Strâmba 
Jiu), căutând uneori să le confere 
unele caracteristici originale. Astfel, 
cele vărgate (alb cu galben și, respec- 
tiv, negru cu auriu) ale Ruxandrei 
Zorilescu și ale soției căpitanului în 
verde (Ciocadia) prezintă un decolteu generos acoperit după cuviință cu 
un văl străveziu și, respectiv, cu un sal alb fixat cu o broșă. Mai îndrăzneață, 
rochia roz strânsă pe corp și împodobită cu motive fitomorfe și geometrice 
complexe a Ioanei Popescu este prevăzută cu o bustieră propriu-zisă ce îi 
scoate în evidență sânii. În egală măsură provocatoare, dar și aflată în pas 
cu vremea, este rochia căpitănesei Magheru, confecționată dintr-o stofă 
roz fină, împodobită cu crengute purtând fiecare câte o floare albastră si 
roșie ce se asortează cu trandafirul roșu care iese dintre sânii acoperiţi 
parţial cu un văl alb diafan. Și tot o nuanţă de roz a preferat și Dumitrana 
Cocos (Groserea), a căreirochie unduitoare cu un decolteu larg cu volănașe 
este ornamentată în partea de jos cu o rețea de rămurele purtând flori cu 
forme și culori felurite (albastru, roșu, galben). 

Această diversitate vestimentară își găsește corespondentul și în 
categoria acoperămintelor de cap, ce includ toată gama cuprinsă între 
cele tradiționale, cuminţi și cele moderne, creative. Astfel, smerita căpi- 
tăneasă Trocănescu (Zorlești) poartă o coafă albă acoperită de un văl 
transparent ce îi ajunge până la piept, în timp ce Marta Grecu (Titesti, 
Vâlcea, 1769) a preferat o glugă lungă, tot albă, dintr-o singură bucată. 
Mult mai numeroase sunt însă soatele de militari care au ales căciulile 

Polcovnicul Ștefan Bârsescu ține în mâna 
stângă nu o armă, ci macheta lăcașului de 
rugăciune pe care l-a ctitorit (Mihdesti, Vâlcea, 
1814). 

— Pagina alăturată: Radu Popescu și 
Mihai Trocănescu, doi camarazi căpitani 
cu o vestimentaţie foarte diferită (Zorlesti, 
Gorj, 1820). 


impozante de blană (măslinii, cafe- 
nii, negre), fie ele tuguiate (vel căpi- 
tăneasa Voichita Greceanu, Grecii 
de Mijloc; căpităneasa Stanca Bălă- 
cescu, Telesti,) fie ușor alungite în 
lateral (marea căpităneasă Eleni, 
București, Stavropoleos). De departe 
cea mai spectaculoasă este însă 
cușma vel căpitănesei Ilinca (Strâm- 
ba Jiu) cu doi lobi ce formează în 
partea de sus o adâncitură împo- 
dobită cu material roșu și o bentita albă cu verde și dungi verticale maronii 
înfășurată la bază. 

Sub influența portului soților lor, Ruxandra Zorilescu și nevasta 
căpitanului în verde (Ciocadia) s-au acoperit cu un fes rotunjit relativ 
înalt cu partea de jos albă și calota roșie cu putin negru (cea de-a doua), 
în timp ce mai cocheta căpităneasă Magheriu a optat pentru unul foarte 
scund cu o bandă albă la bază și secțiunea centrală roșie decorată cu 
motive vegetale verzi (Ciocadia). În schimb, căpităneasa Dumitrana Cocoș 
(Groșerea) a adăugat la fesul alb cu roșu purtat asimetric o pânză late- 
rală de care sunt fixate mai multe flori artificiale. Nici unul dintre aceste 
acoperăminte de cap nu se poate însă compara din punctul de vedere al 
originalității cu boneta albă foarte înaltă și subțire a căpitănesei loana 
Popescu (Zorlesti) decorată la bază cu o fâșie cu frunze verzi și pete roșii, 
iar în vârf cu un pampon mare îmbinând cele trei culori de mai sus. 

Si tot ea se poate făli și cu cei mai somptuoși cercei, fauriti din aur, cu 
un corp central de dimensiuni considerabile cu o lucrătură complexă în 


filigran de care atârnă trei pandan- 
tive din același metal prețios. Alt- 
minteri, milităresele nu par a pune 
mare pret pe podoabele auriculare 
complexe, preferând piesele simple 
cu o piatră mare, de care sunt even- 
tual suspendate, fie o piatră mai mică 
(căpităneasa Stanca Bălăcescu, Te- 
lești), fie două pandantive (căpită- 
neasa Ilinca, Strâmba Jiu). Ca să nu 
mai spunem că destule dintre ele au 
găsit de cuviință să se dezbare pe 
de-a întregul de astfel de podoabe. 
Nici măcar în privinţa colierelor 
nu se poate spune că soțiile de militari 

Căpităneasa Ioana Popescu (Zorlesti, Gorj, 1820) poartă o spectaculoasă bonetă cu pampon 
tricolor, dar și cercei somptuosi din aur. 


sunt, în majoritatea lor, prea inventive, de vreme ce se limitează la clasicele 
siraguri de perle suprapuse, trei, patru sau chiar cinci la număr (marea 
căpităneasă Eleni, Stavropoleos). Totuși, Dumitrana Cocos (Groserea) a 
avut grijă să le înlocuiască cu patru șiraguri de mărgele mari cafenii ce îi 
acoperă deopotrivă gâtul și decolteul generos, iar căpităneasa Magheriu 
(Ciocadia), cu un lantisor simplu de care este prins un pandantiv rectan- 
gular galben. În schimb, regina podoabelor, Ioana Popescu (Zorlești) și-a 
innodat in jurul gâtului o bentita gri simplă, completată in mod strălucit 
de o fâșie auriebrodată cu motivevegetale („un șarpe“) ce se întinde până 
aproape de brâu, asortându-se cu bratara tot aurie în formă de frunză, 
lucrată în filigran și însoțită de o cordeluță neagră de care atârnă un mic 
pandantiv cu briliant. Dintre toate bijuteriile elegantei oltence lipsesc 
doar inelele, ornamentul cel mai vitregit al toaletei milităreselor, de vreme 
ce doar marea căpităneasă Eleni (București, Stavropoleos) apare purtând 
două, unul pe degetul mic, iar celălalt pe mijlociul de la mâna stângă. 


Negustori întreprinzători 
din țară și de prin Balcani 


volutiile în domeniul marelui comerț al Principatelor au determinat 

apariția în veacul al XVIII-lea a unor negustori creștini ortodocși 

îndeajuns de avuti încât să poată ridica de unii singuri lacase de 
cult. În perioada cuprinsă între numirea primului domn fanariot pe 
tronul de la Iași (1709) și încheierea păcii de la Küçük Kaynarca (1774), ce 
limita drastic monopolul otoman în exploatarea resurselor primare ale 
Ţărilor Române, cele mai bune câștiguri le obțineau capanlâii care își 
asumaseră procurarea de zaherele pentru Înalta Poartă (grâne, bovine și 
ovine în viu, dar și produse derivate, precum lână, piei, carne, pastramă, 
seu, cerviș, brânză, unt și, nu în ultimul rând, miere, ceară sau silitră), 
atât datorită prețurilor mult sub cele ale pieței la care își făceau achizițiile, 
cât si volumului foarte ridicat al tranzacţiilor. Multi dintre aceștia, care 
se preocupau să exploateze și alte surse de câștig, aducând, de pildă, pe 
piața valahă mărfuri din lumea otomană, nu erau turci, așa cum se crede 
îndeobște, ci supuși creștini ai imperiului, fie greci, fie balcanici de alte 
origini etnice, care foloseau însă în activitatea lor profesională tot greaca, 
lingua franca a negotului în sud-estul Europei. 

Un astfel de negustor a fost Gheorghe Necola Smerna, născut în 
Linotopi, localitate din munţii Gramostea (azi pe teritoriu grecesc, nu 
departe de granița cu Albania), ctitorul bisericii din Rucăr-Suseni, unde 
a ajuns în peregrinările sale comerciale și a prins rădăcini, căsătorindu-se 
cu fiica clucerului Apostol din Câmpulung. Căci nu puțini erau negustorii 
care urmăreau ca, din câștigurile acumulate, să-și cumpere pământuri 
în Valahia si să ducă o viata tihnită de boiernas în locul celei aparent 
mai profitabile, dar foarte riscante, de comerciant. Așa a fost, probabil și 

Tudor Boj, negustor bulgar originar din 
Ciprovti, împreună cu soția (Craiova, Bise- 
rica Petru Boj, 1731). 

— Pagina alăturată: abagiul Gheorghe Bog- 
dănescu a izbutit ca, din vânzarea de stofe, 
nu doar să înalțe biserica din Gura Văii 
(Vâlcea, 1758), ci si să cumpere dregătoria 
locală de pârcălab. 


„Tudosi(e) Hrist(e)a Greculot satul 
Veria de la Trikala“, pripășit pe la 
Scornicești, unde în 1817 a contri- 
buit, împreună cu Gheorghe Adăni- 
loaie de la Optasi și „alți locuitori 
si alti negustori“, la ridicarea și zu- 
grăvirea lăcașului cu hramul Sfânta 
Parascheva din cătunul Tătărăi. Și 
tot un balcanic, iar nu un oltean 
get-beget trebuie să fi fost și Hristea 
Belivacă, ctitorul bisericii omonime 
din Craiova, care se îndeletnicea cu negotul de vite, piei și seu”, dupa 
cum lasă să transpară numele său real de familie Bemba, păstrat în 
inscripția votivă. Pe de altă parte, în cetatea Băniei activau încă din secolul 
al XVII-lea și negustori bulgari de confesiune catolică, originari din 
Chiprovat (Ciprovti) ce importau marfă turcească atât în Valahia, cât și 
în Ardeal, asemenea lui Teodor Boj, al cărui chip a supraviețuit pe zidu- 
rile bisericii ctitorite de fiul său Petru. 

Atât chiprovicenii, cât mai ales proteicii greci au știu să se adapteze 
în mod miraculos schimbărilor survenite după 1774, când supușii marilor 
puteri (Austria, Rusia etc.) au căpătat dreptul de a face comerț în Princi- 
pate, unde aveau să fie susținuți ulterior și de prezența consulilor (rus 
din 1783, austriac din 1784, francez din 1796 etc.), ce interveneau constant 
pentru a le apăra drepturile. Astfel, beneficiind de protecția imperială, 
unii dintre aceștia și-au dezvoltat considerabil mai vechile companii 
grecești din Sibiu și Brașov, la care au aderat apoi și negustori cu alte ori- 
gini etnice (români, bulgari, sârbi, armeni). Companiștii aveau să-și 
asume deopotrivă aprovizionarea țărilor central-europene cu produse 


Neguţătorul grămuştean Gheorghe Necola 
Smerna s-a stabilit la Rucăr-Suseni, unde 
s-a căsătorit cu fata clucerului Apostol din 
Campulung (Rucăr, Arges, 1783). 

— Pagina alăturată: Dumitru bogasierul 
din Târgoviște a refăcut biserica Schitului 
Bunea (Dâmbovița, 1785). 


din Principatele Române (vite, piei, 
lână, ceară) și din Imperiul Otoman 
(bumbac, mătăsuri, mirodenii și alte 
coloniale) cu marfă occidentală 
achiziționată în mod direct, deci cu 
un profit incomparabil mai mare, 
de pe pieţele Europei Centrale, în 
primul rând din Germania. Negus- 
torii care desfășurau astfel de ope- 
rațiuni purtau numele de lipscani 
(de la Lipsca, vechea denumire a 
orașului Leipzig) și sunt bine ates- 
taţi încă din perioada anterioară la 
Bucuresti si la Iasi. Nicolae Iorga 
inventariaza treisprezece astfel de 
comercianți, activi în jur de 1760, cu 
toții greci”. 

După 1774 a crescut însă nu doar volumul, ci și varietatea mărfurilor 
importate în țările române în primul rând pentru a satisface capriciile 
boierimii dornice să se desfete cu toate minunăţiile aduse nu doar din 
lumea otomană sau central-europeană, ci chiar din Franţa, Ţările de Jos 
sau Anglia. Întrucât era vorba de produse scumpe cu un adaos comercial 
mare, acestea aduceau un câștig considerabil negustorilor, cu toate că nu 
erau desfăcute în cantități apreciabile. Așa se face că destui dintre marii 
toptangii, dar dintre negustorii de produse de lux de mâna a doua au 
putut strânge suficiente fonduri pentru a ridica biserici. Este, spre exemplu, 
cazul lui Maxim cupet, proprietarul, printre altele, a unei prăvălii de 
margelarie” (astăzi am spune magazin de bijuterii), care a lăsat prin tes- 
tament banii din care s-a ridicat biserica bucureșteană Sfântul Elefterie 
Vechi. La rândul său, bogasierul târgoviștean Dumitru și-a permis ca din 
vânzarea de articole manufacturate să strângă fonduri suficiente pentru 
renovarea Schitului dâmboviţean Bunea, al cărui al doilea ctitor a devenit, 
în vreme ce Gheorghe abagiul Bogdănescu a izbutit din vânzarea de stofe 
nu doar să înalțe biserica din Gura Văii, Bujoreni, ci să cumpere și dre- 
gătoria locală de pârcălab. 

Neguţătorul de vite de prin Balcani Hristea 
Bemba (Belivacă) împreună cu cocheta lui 
soție si cei cinci copii (Craiova, Belivacă, 1794). 


Dorinţa multora dintre negus- 
tori de a se boieri este dovedită și de 
faptul că au adoptat cu destulă fide- 
litate costumul dregătorilor țării. De 
pildă, jupanul Tudor Boj (Craiova, 
Petru Boj, 1731) și abagiul Gheorghe 
Bogdănescu (Gura Văii) poartă o 
mantie fără mâneci, prinsă la gat, de 
culoare roșie și, respectiv, gri cu tiv 
de blană alb-cenușie și, respectiv, 
neagră. În schimb, alti negustori au 
optat pentru mai putin solemna, 
dar mai comoda giubea, cu mâneci 
lungi și largi, cum este cea măslinie 
cu blană albă a lui Gheorghe Necola 
Smerna (Rucăr, Argeș, 1780) sau cea 
albastră cu alb, dar cu mânecuţe din stofă bordo a lui Hristea Bemba 
(Craiova, Belivacă). Uneori giubeaua poate căpăta o certă strălucire grație 
blănii de culoare aurie (Dumitru Bogasierul, Schitul Bunea, Dâmboviţa, 
1785) ori fireturilor de aur (Constantin sin Maxim cupet, București, Elefterie 
Vechi, 1744), efect pe care îl realizează și lungile brățări aurite purtate de 
Tudosie Hristea din Veria (Scornicești Tătărăi, Olt, 1817) peste manșetele 
anteriului, pe deasupra căruia poartă un cepchen relativ simplu (negru 
cu blană roșcată), dar cu o croială modernă. 

Simple sunt și unele dintre anteriele negustorilor, confecționate din 
stofă monocromă, dar cu manșete de altă culoare — aceeași deseori cu cea 
a brâului (vernil cu roșu, Tudor Boj, Petru Boj, Craiova; roșu cu gri, Gheor- 
ghe Bogdănescu, Gura Văii). În schimb, cel negru al lui Tudosie Hristea 
(Scornicești, Tătărăi) este inviorat nu doar de brățările amintite, ci și de 
două dungi verticale aurii și de o fundă roșie, măiestrit înnodată la gât. 
Alte anterie sunt decorate însă cu dungi verticale sau oblice subțiri de 
diverse culori (aurii, gri, roșii, Dumitru bogasierul, Schitul Bunea; albe, 


gri, roșii, Gheorghe Necola Smirna, Rucăr), ce le conferă uneori un aspect 
vesel, tineresc asemenea celui al lui Hristea Bemba în alb, verde și cafeniu 
(Craiova, Belivacă), fericit completat de brâul cafeniu împodobit cu 
exuberante flori albe. 

Altminteri, ținuta negustorilor rămâne în genere destul de sobră, 
aceștia preferând să fie reprezentați cu capul descoperit, fără bijuterii și 
doar rareori cu unele accesorii. Astfel, numai Gheorghe Necola Smerna 
(Rucăr), devenit la un moment dat boiernașul Gheorghe Rucăreanu, 
etalează un ișlic negru, definitoriu pentru noul său statut, în vreme ce 
Tudosie Hristea (Scornicești, Tătărăi) rămâne fidel fesului (roșu rotund) 
atât de caracteristic lumii otomane de unde venise pe meleagurile 
scorniceștene. Și tot acesta ține în mâini o casetă triunghiulară roz cu 
capacul decorat cu o floare și un instrument de scris, probabil însemne 
ale activității sale negustorești ce nu presupunea doar tezaurizarea banilor, 
ci și consemnarea riguroasă a tranzacţiilor efectuate, în vreme ce bogasierul 
Dumitru preferă să ne infatiseze o frumoasă floare albă, simbol al unei 
râvnite candori. 

Atunci când sunt zugrăvite alături de bărbaţii lor, negustoresele se 
fac purtătoarele de cuvânt ale unor tendințe vestimentare diverse. Astfel, 
cele mai conservatoare îmbracă o giubea cu mâneci lungi și tiv de blană 
(verde cu bej, jupâneasa lui Tudor Boj, Craiova, Petru Boj; neagră cu bej 
și alb, jupaneasa lui Tudosie Hristea Grecul, Scornicești, Tătărăi), mai rar 
fără (gri albăstrui, lana Bogdănescu, Gura Văii), în vreme ce altele preferă 
mantii cu mâneci mai scurte de cot, dar mai împodobite și mai moderne 
și, în plus, asortate cu rochiile. De pildă, Bălașa Bemba (Belivacă) apare 
înveșmântată într-o mantie portocalie, decorată cu motive vegetale albe 
și acoperită, de la brâu în sus, cu blană cenușie, pe când cocoana lui 
Gheorghe Necola Smerna (Rucăr) se poate mândri cu una alternând 
dungile galbene și roșii cu modele și blană cafenie deasupra taliei. Ves- 
mintele din prima categorie fac casă bună cu anteriele simple, ornamentate, 
uneori cu dungi verticale (albe, bej, cafenii, gri, negre, lana Bogdănescu, 
Gura Văii) sau oblice (roz, bej, roșu, soția lui Tudosie Hristea, Scornicești 
Tătărăi), în vreme ce mantiile îmblănite mai moderne sunt completate 
de rochii pe măsură. Așa este rochia portocalie a Bălașei Bemba (Belivacă) 
împodobită cu motive similare celor de pe mantie, dar așezate vertical, 

Coe STBEL REPA 


Negustorul Teodor Hristea din Veria si-a intemeiat o familie la Scornicesti, unde a ctitorit 
biserica Sfânta Parascheva din cătunul Tătărăi (Olt, 1817). 


iar nu orizontal și prevăzută cu mansete din dantelă fină, paftale rotunde 
din argint și o bustieră albă ce îi pune în lumină sânii generoși. Ceva mai 
clasică, rochia soţiei lui Gheorghe Necola Smerna (Rucăr) atrage totuși 
atenția prin paftalele aurite, manecutele albe de care atârnă bilute orna- 
mentale și secțiunea albă mult mai putin proeminentă din zona pieptului. 

Acoperămintele de cap ale soțiilor de negustori reflectă tendințe simi- 
lare, dar o diversitate superioară. Astfel, traditionalistele jupânese Bog- 
dănescu (Gura Văii) și Boj (Craiova, Petru Boj) au ales să poarte o glugă 
albă, respectiv, o coafă de aceeași culoare cu un văl străveziu, în timp ce co- 
coana lui Gheorghe Necola Smerna (Rucăr) a optat pentru o bonetă albă 
pătrățoasă, prelungită în spate. În schimb, soția lui Tudosie Hristea din 
Veria (Scornicești Tătărăi) s-a acoperit asemenea bărbatului ei cu un fes 
rotunjit, numai că de culoare aurie și cu o bandă decorativă împodobită 
în față cu trei pătrate. În fine, cea mai cochetă dintre negustorese, Bălașa 


Bemba (Belivacă), apare zugrăvită cu o bonetă albă tuguiata la baza căreia 
este înfășurată o bentita roșie legată cu funda în mijloc. 

Si tot ea poartă cele mai multe podoabe, anume patru coliere de perle, 
față de doar unul singur, negru, lat, al soţiei lui Gheorghe Necola Smerna 
(Rucăr), în condiţiile în care restul negustoreselor s-au dezbărat de orice 
fel de podoabă în afara, uneori, a florilor (soţia lui Tudosie Hristea, Scorni- 
cești Tătărăi). 


Zugravii de biserici 
si alti meșteri luptându-se să iasă din anonimat 


Pas 
naltarea în veacul fanariot a câteva sute de biserici, care, cel putin in 
Tara Românească, erau aproape întotdeauna decorate cu fresce, pre- 
supunea existența unui număr însemnat de zugravi. Chiar dacă unii 
dintre ei continuau să provină de la sud de Dunăre (Dobre și Nedelcu 
Sârbii, Târgu Jiu, Sfinții Apostoli, 1755; Nicolae din Enos, azi Enez în Tur- 
cia europeană, Vălenii de Munte, Prahova, 1806-1809; Pandemon grecul, 
Scăueni, Argeș, 1815%), unde tradiţia de sorginte bizantină se continua 
cu tot mai multă greutate din pricina restricțiilor draconice impuse de 
autoritățile otomane, cei mai mulți își căpătau acum pregătirea pe plan 
local. De cele mai multe ori nu se formau însă în școlile specializate ce au 
funcționat doar sporadic, precum cele înființate de loan zugravul in 
cadrul Episcopiei Râmnicului (17852), ori de Ivan Rusu la Mănăstirea 
Căldărușani (1798%), ci pe lângă meșteri cu experiență de la care furau 
de-a lungul multor ani de ucenicie meșteșugul. Această situație explică, 
de altfel, stângăciile ce caracterizau stilul unora dintre zugravii autohtoni, 
de care comanditarii căutau să se protejeze, stipulând în contract că nu 
aveau să achite onorariul cuvenit decât dacă erau mulțumiți de calitatea 
muncii prestate. Iar în același scop Filaret, episcopul Râmnicului, poruncea 
în 1781 ca nimeni „să nu fie slobod a zugrăvi icoane sau biserici, până a 
nu se va arăta întăiu la noi, ca să-i vedem meșteșugul de este procopsit și 
așa să-i dăm voie, pentru ca nu în loc de a infrumuseta bisericile să facă 
nișcai bazaconii care nu sunt primite de pravilă și în loc de evlavie aduc 


Pârvu Mutu (1657-1735), cel mai însemnat zugrav de biserici din Tara Românească în primele 
decenii ale veacului al XVIII-lea (Filipeştii de Pădure, Prahova, 1692; Berca, Buzău, 1694) (pagina 
alăturată). — Râmnicu Sărat, Buzău, 1697; Bordești, Vrancea, 1699 (pagina următoare). 

râs și batjocură cu neiscusimea lor“. 
lar această interdicție era valabilă 
nu doar pentru mireni, ci și pentru 
numeroșii clerici (preoți, diaconi, că- 
lugari), care își completau în epoca 
fanariotă veniturile zugrăvind lăca- 
șuri de închinare. 

Căci destui dintre aceștia erau 
oameni simpli care, în afara unei 
înzestrări naturale, nu aveau prea 
multă știință de carte și nici nu 
dețineau, de regulă, o conștiință a 
propriului statut de artiști, așa cum 
avusese cel mai mare pictor de 
biserici al epocii anterioare, Pârvu 
Mutu (1657-1735), activ încă în anii 


Radu Zugravul (1740-1802) a găsit de cu- 
viintd să se înfătișeze ținând în mână nu 
pensula, ci o scripcă, pentru a le dezvălui 
privitorilor un alt talent al său (Gura Văii, 
Vâlcea, 1758) (sus). — Preotul Radu Zu- 
gravul din Târgu Jiu tine pensula în mâna 
dreaptă și vasul cu culori în stânga (Cartiu, 
Gorj, 1817) (jos). 


douăzeci ai veacului al XVIII-lea. 
Acesta, mândru de propriile rea- 
lizări, nu ezitase să se reprezinte în 
cadrul tablourilor votive ale bise- 
ricilor zugrăvite (Berca, Buzău, 1694; 
Râmnicu Sărat, 1697), uneori chiar 
în tovărășia unora dintre ucenicii săi 
(Filipeştii de Pădure, Prahova, 1692; 
Bordești, Vrancea, 1699). Purtând 

veșminte demne de protectorii săi 
din familia Cantacuzinilor, artistul 
etalează însemne ale propriei bresle 
precum pensula (Berca, Râmnicu- 
Sărat) și vasul de amestecat culorile 
(Bordești), dar și oicoană a Fecioarei 
cu Pruncul (Filipeștii de Pădure), 
întrucât nu era doar zugrav de bise- 
rici, ci și meșter ۰ 

Exemplul maestrului epocii brân- 
covenești nu a fost preluat decât cu 


Mosul Mihai, meșterul Schitului Valea (Arges, 
1746), este zugrăvit împreună cu principalele 
sale unelte: o tesla, un coltar și o mistrie. 


Fiorosul Ioan, care înalță amenințător un 
topor, contrastează cu tânăra și gingasa sa 
soție, Ana (Gura Văii, Vâlcea, 1758). 


totul izolat de către urmașii săi din 
vremea atotputerniciei fanariotilor. 
Totuși, Radu Zugravul (1740-1802) 
a găsit de cuviință să-și picteze au- 
toportretul la Gura Văii, dar nu în 
cadrul tabloului votiv, ci într-una 
dintre firidele exterioare ale bise- 
ricii, unde îl întâlnim nu în ipos- 
taza de curtean a lui Pârvu Mutu, 
ci într-una mult mai rustică. Astfel, 
el poartă o mantie țărănească cenu- 
sie cu tiv de blană neagră, prinsă la 
gât cu o bucată de sfoară, iar pe de- 
desubt un anteriu roșu fără nici un 
fel de ornament, pe sub care se zăresc 
șalvarii groși. Pe cap și-a înfundat 
o cușmă de blană, iar în mâini ține 
nu un instrument al zugravului, ci 
o scripcă menită să depună mărtu- 
rie peste veacuri cu privire la un alt 
talent al său („violon d'Ingres!“). În 
schimb, Radu Zugravul ot Târgu 
Jiu revine în cadrul portretului votiv 
de la Cartiu (Gorj, 1817) la postura 
clasică a pictorului cu penelul in 
mâna dreaptă și vasul cu culori în 
stânga. lar pentru a-și semnala sta- 
tutul de cleric poartă o rasă preo- 
ţească neagră și o sutană alba cu 
dungi roșii strânsă la mijloc cu un 
brâu cu linii oblice, negre și albe și, 
desigur, nelipsitul potcap. 

În exteriorul unor biserici au 
supraviețuit și chipurile câtorva 
dintre umilii meșteri ce au lucrat la 

înălțarea acestora. Este cazul moșului Mihai (?) pictat în pridvorul Schitului 
argeșean Valea în veșminte albe foarte simple (giubea din postav fără nici 
un fel de ornament, doar cu manșetele descheiate, anteriu din același 
materialincins cu un brâu gri, itari și cizmenegre) sprijinit într-un baston 
roșu subțire. Alături, pe o mãsutã joasă, reprezentată ignorând principiile 
perspectivei, apar înșirate trei unelte din recuzita sa: o tesla, un coltar și 
o mistrie. În schimb, moșul Ioan de la Gura Văii apare agitând ameninta- 
tor în mâna dreaptă o bardă, cu toate că, în conformitate cu inscripția 
votivă, nu avea sarcina de a tăia sau cioplilemne, ci doar a le oferi găzduire 
zugravilor. Pe de altă parte, înfățișarea sa fioroasă se potrivește cu 
vestimentația cu o notă agrestă mult mai pronunţată, o șubă albă cu 
blană neagră și o căciulă tot neagră. În aceste condiții, contrastul cu 
tânăra și eleganta sa soție Ana nu poate fi decât unul izbitor. Ea poartă o 
giubea cenușie, nu foarte lungă, cu blană albă, împodobită la mâneci cu 
o rețea de romburi în interiorul cărora apar cruciulite, iar pe tiv spirale si 
puncte. Această decorație rimează cu cea de pe manșete, dar și de pe cele 
șase benzi orizontale de sub brâul roșu al rochiei lungi de tip anteriu, 
înviorate în partea de jos de dungi verticale, galbene și roșii. Și, cu toate 
că rămâne fidelă acoperământului traditional cuminte de tip glugă, Ioana 
nu ezită să poarte pantofi galbeni cu toc ce o fac să pară mai înaltă. Remar- 
cabilă este nu doar ținuta amfitrioanei zugravilor, ci și măsuța hexagonală 
cu picior și margine aurită decorată cu motive geometrice, pe care sunt 
amplasate, deasupra unui acoperământ în tonuri de gri și bordo, o elegantă 
carafă și două recipiente mai mici de sticlă. 


(ese 


Păscând turmele 
pentru îndestularea împărăției otomane 


F n fiecare an primăvara“ — ne informează Stephan Ignaz Raicevich, 
secretarul lui Alexandru Ipsilanti —, „negustorii greci prevăzuţi cu fir- 
mane ale Porții veneau în cele două Principate să cumpere oi și luau de 

la 500.000 până la 600.000 pe care le plateau la prețul care le convenea, 

vexând și asuprind pe păstori dupa cheful lor, fără ca domnul sau alti 
dregători să îndrăznească a li se împotrivi“, astfel încât, la întoarcere, aces- 
tia să nu strige în mijlocul pieţei din Stambul că „domnul Ţării Românești 
sau al Moldovei era un trădător care s-a înțeles cu rușii sau germanii“ 
„pentru ca poporul lui Mahomed să moară de foame“*. Chiar dacă, teo- 
retic, doar una din douăsprezece oi era supusă acestui tip de achiziție 
sub prețul pieţei, se pare că cel mai adesea capanlâii duceau cu sine un 
număr mult mai mare de ovine cumpărate pe nimic de prin tara, valo- 
rificându-le pe piața otomană cu un câștig considerabil. Astfel, conform 
calculelor făcute de consulul rus la București, Pini, doar din diferența 
dintre prețul tarifar și cel curent, Tara Românească pierduse în intervalul 

1813—1816 circa jumătate de milion de piaștri pe an (472.000 în 1813, 474.000 

în 1815)%. 

Cu toate acestea, grație vastitatii pieței otomane, a cărei cerere depă- 
sea cu mult numărul de ovine achiziționate în mod preferential, dar și 
liberalizării, după 1774, a exporturilor către țările central-europene, marii 
crescători de oi puteau aduna averi considerabile, care să le permită să 
facă investiţii inclusiv în viața de apoi. Este cazul, bunăoară, al lui Radu 
Ciobanul, ctitorul bisericii din Gruita (Dolj, 1753) cu hramul Înălțarea Dom- 
nului. Chiar dacă ajunsese la o bunăstare demnă de cea a claselor supe- 
rioare, păstorul cu pricina a găsit de cuviință să rămână fidel vestimentatiei 


135 


Pee" 
Ti 
di 0 


a 


E 
A 


10 


confratilor săi. Astfel, el poartă o giubea simplă din aba albă, fără nici un 
fel de podoabe, doar cu manecute adăugate și un anteriu similar strâns în 
jurul taliei cu un brâu cenușiu. Nu uită însă să afișeze însemnele distinctive 
ale tagmei sale, bâta și desaga ciobănească, dar și sfânta cruce, apărătoare 
de năpaste deopotrivă pentru el și pentru mioarele sale. O modestie 
asemănătoare, îndulcită totuși de o notă de eleganță, o caracterizează și 
pe soția sa Florica. Îmbrobodită cu o glugă albă decorată cu câteva dungi 
galbene, aceasta nu poartă nici un fel de podoabe și îmbracă o giubea 
galbenă fără modele, dar cu tiv și manecute de blană albă. Această notă 
de sobrietate este înviorată doar de anteriul roșu, împodobit în partea 
superioară cu motive geometrice (linii drepte, spiralate sau in zigzag). 


Pagina alăturată: Radu Ciobanul, ctitorul bisericii gata să se năruie din localitatea dispărută 
Gruita (Dolj, 1753), este înfățișat împreună cu atributele tagmei sale, bâta și desaga păstorească. 


137 


Biserica Cuvioasei Parascheva din Călinești (Vâlcea, 1782) ivindu-se din ceturile matinale 
de pe malul Oltului, 


Din putinul mosnenilor 
pentru slava lui Dumnezeu 


icisitudinile care au lovit Tara Românească de la întemeiere până 

în veacul al XVIII-lea au făcut ca satele de moșneni ce își stăpâneau 

si lucrau pământul în indiviziune să se imputineze dramatic. Căci, 
ori de câte ori acestea nu își puteau îndeplini obligațiile financiare fata 
de stat, inclusiv cele extraordinare stabilite în perioade de război, se aflau 
în primejdia de a trece în proprietatea domniei sau a unui boier care se 
oferea, binevoitor, să le achite datoriile fata de vistierie. lar fenomenul 
s-a continuat, chiar dacă poate nu cu aceeași intensitate și în epoca fana- 
riotă, când îl vedem, de pildă, pe Alexandru Ipsilanti dăruind satul de 
moșneni Slătioara din județul Romanați vornicului Ștefan Pârșcoveanu%. 
Totuși, chiar și atunci în zona de graniță cu Imperiul Habsburgic au con- 
tinuat să existe numeroase sate libere, care, din pricina terenului muntos, 
neproductiv, nu îi tentau atât de mult pe latifundiari. De pildă, pe hota- 
rul mehedintean cu Banatul chesaricesc sunt atestate în 1792 așezările 
de moșneni: Călești, Cănipești, Cărtieni, Ciocăzeni, Cloșani, Curpenani, 
Fratesti, Ghebani (Mirosloveni), Hulubeni, Padisani, Radosi, Scheleri, 
Vai-de-ei, Velesti””. Neputând să se întrețină doar din cultivarea pământului 
sterp din zonă, satele de moșneni căutau surse de venit alternative precum 
creșterea vitelor, a căror carne o comercializau deseori la fata locului”, ori 
exploatarea păcurii, în județele Prahova ori Saac (Săcuieni)”. 

Iar din putina lor agoniseală moșnenii aveau deseori grijă să închine o 
parte și Celui de Sus, așa cum au procedat la Călinești în nordul județului 
Vâlcea, unde, îndemnați de preoții lor, „au zidit din temelie cu toată chel- 
tuiala“ o bisericuță cu hramul Sfânta Parascheva. Cum însă pe pereții aces- 
teia nu era loc pentru chipurile tuturor, acolo nu au fost zugrăviți, în afara 

cuviosilor clerici, decât Pătru, Anghel și Pătru Popescu cu jupânesele lor, 
probabil cei ce contribuiseră cu sumele cele mai mari la pioasa operă 
ctitoricească. 

Cei trei țărani liberi apar înveșmântați în giubele simple (cafenii sau 
gri) cu tiv și manecute subțiri din blană albă, bine strânse pe corp, astfel 
încât să nu lase să se întrevadă ce fel de veșminte poartă deasupra itarilor 
țărănești albi, varati în cizmele negre. Au capul descoperit, pletele lăsate 
în vânt și mustata subțire și lungă atârnând până sub nivelul buzelor, iar 
în mână nu tin nimic, preferând să sugereze evlavia, prin gestul încruci- 
șării palmelor. Cele două Marii, soțiile lui Anghel și Pătru Popescu, sunt 
îmbrăcate în giubele albe cu mânecile lungi și tiv de blană gri, în vreme 
ce jupâneasa celuilalt Pătru a preferat un veșmânt alb cu mânecile mai 
scurte de cot și cu tiv de blană cafenie, pentru a se asorta cu cel al soțului. 
Pe dedesubt ea poartă o rochie albă cu o decorație sobră constând din dungi 
orizontale roșii, drepte sau ușor arcuite, inclusiv pe mâneci, ce rimează 
cu brâul lat de aceeași culoare, strâns în jurul mijlocului, dar și din câteva 
linii frânte cenușii. Elemente similare, dar nu identice exploatează și ro- 
chiile celor două Marii, deasupra cărora se zărește un cepchen cu blană 
cafenie. În schimb, pe cap toate cele trei soții de moșneni poartă mantile 
albe, fără ornamente, diferite doar putin prin lungimea și forma gulerului 
pe care îl formează deasupra pieptului. Și tot asemănători sunt și cerceii 
celor trei jupânese, alcătuiți dintr-un corp central auriu (rotund, oval sau 
rectangular), în care este încastrată o piatră roșie mare și de care atârnă 
trei mici pandantive cu perle. Sunt niște piese artistice remarcabile ce fac 
în mod inevitabil să pălească inelușele simple cu piatră cafenie de pe 
degetul mic sau de pe inelarul de la mâna dreaptă. 


Pagina alăturată: mosnenii Anghel, Petru Popescu si Petru împreună cu soțiile, ctitori ai 
bisericii Cuvioasa Parascheva din Călinești (Vâlcea, 1782), isi vădesc cucernicia prin gestul 
împreunării mâinilor în dreptul pieptului. 

Preacinstitii mitropoliți și episcopi 


a și în perioada anterioară, de-a lungul întregii epoci fanariote în 

fruntea Bisericii din Tara Românească s-a aflat mitropolitul Ungro- 

vlahiei, secondat de doi episcopi sufragani, ai Râmnicului și Buzăului, 
pentru ca din 1793 să se creeze o nouă eparhie, cea a Argeșului. În interva- 
lul 1716—1821 pe scaunul mitropolitan au urcat treisprezece ierarhi, dintre 
care șase greci: Mitrofan din Thasos (1716-1719), Neofit Cretanul (1738— 
1753), Filaret I Mihailtzis din Zakynthos (1753-1760), Dositei Filitti din 
Pogoniana Epirului (1793-1810), Ignatie Babalos din Lesbos (1810-1812), 
Nectarie din Peloponez (1812-1819). Ceilalți șase au fost pământeni: Daniil 
(1719-1731), Stefan (1732-1738), Grigore II (1760—1770, 1771-1787), Grigore 
III Socoteanu (1770-1771), Cosma Popescu (1787-1792), Dionisie Lupu 
(1819-1821) si unul cu origine etnică disputată, Filaret II (1792-1793). Tot 
așa, dintre titularii Episcopiei Râmnicului probabil opt au fost români și 
doi greci, iar dintre întâistătătorii eparhiei Buzăului, șase români și cinci 
greci. Prezența unor străini în fruntea Bisericii din Tara Românească nu 
constituia câtuși de putin o noutate, printre vlădicii Ungrovlahiei 
numărându-se în veacurile anterioare nu doar numeroși romei, ci și un 
sârbo-albanez (Maxim, 1505-1512), un bulgar (Ignatie Sârbul din Nicopole, 
1653-1656) si un georgian (Antim, 1708—1716). În plus, această situație se 
afla în acord cu spiritul sobornicesc, iar nu îngust național al ortodoxiei, 
fapt care nu excludea însă existența unor vii nemulțumiri în unele cercuri 
ecleziastice autohtone. Pe de altă parte, ascensiunea elementului grecesc 
în cadrul Mitropoliei Ungrovlahiei a determinat creșterea considerabilă 
a importanței și prestigiului acesteia printre eparhiile Patriarhiei ecumenice. 
Astfel, întâistătătorul ortodoxiei le acorda în mod curent celor mai de 


Doar trei arhierei au găsit cu cale să se lase 
zugrăviti în odăjdii liturgice: mitropoliţii 
Ungrovlahiei Neofit Cretanul (1738-1753) 
(Schitul Valea, Arges, 1746) si Grigore II 
(1760-1770) (Tartdsesti, Dâmbovita, 1763) 
si episcopul Buzdului Rafail (1756-1763) 
(Ciuta, Buzău, 1762), 


seamă monahi activi în Tara Româ- 
nească titluri mitropolitane onorifice, 
precum cele de Myra, Side, Sevastia, 
Stavropolis, în vreme ce mitropoli- 
tului Ungrovlahiei i-a conferit de-a 
lungul timpului diferite drepturi 
excepționale. De pildă, lui Neofit 
Cretanul i-a permis nu doar să hiro- 
tonească alți mitropoliți, precum 
Calinic al Mirelor (1742), Matei al 

Damaschin, învățatul episcop al Râmnicului 
(1708-1725) (Govora, Vâlcea, 1711) (sus), — 
Inochentie, păstor al Episcopiei Râmnicului 
(1728-1735), în vremurile vitregi pentru Bise- 
rica Oriodoxă ale ocupației austriece a Olteniei 
(Bodești, Sfânta Treime, Vâlcea, 1731) (jos), 


lerapolei (1749), Neofit al Cervene- 
lor (175250), ci si pe însuși patriar- 
hul Alexandriei, Matei psaltul, fost 
mitropolit al Libiei (1746)%. Apo- 
geul insemnatatii l-a atins însă mi- 
tropolitul Ţării Românești în anul 
1776, atunci când patriarhul Sofro- 
nie i-a conferit in aeternum titlul de 
locţiitor al tronului Cezareei Capa- 
dociei, străvechiul scaun arhiepis- 
copal al Sfântului Vasile cel Mare 
(330-379), fapt ce îl plasa pe locul 
al doilea între ierarhii tronului 
ecumenic, imediat după însuși 
capul recunoscut al lumii ortodoxe”. 

Această autoritate ecleziastică 
sporită îi permitea ca în momente 


critice să-și asume și un rol politic 


sau diplomatic, de unul singur sau 
alături de factorii de putere laică ai 
țării. Astfel, în anul 1770 mitropo- 
litul Grigore II a făcut parte dintr-o 
solie trimisă la Sankt-Petersburg pen- 
tru a-i prezenta țarinei Ecaterina II 
doleantele țării în vederea trecerii 
Principatelor în sfera de influență 
rusă”, în timp ce în 1781 s-a deplasat 
împreună cu marele boier Ienachita 
Văcărescu în Austria pentru a-i con- 
vinge pe fiii risipitori ai domnului 
Alexandru Ipsilanti să se întoarcă 
acasă”. La rândul său, Neofit nu a 
șovăit să se așeze în 1753 în fruntea 
bucureştenilor nemulţumiţi de abu- 
zurile domnitorului Matei Ghica, 


Trei imagini ale lui Climent, episcopul de Râmnic (1735-1748), ctitor si tipograf de seamă 
(Ocnele Mari, Titireciu, Vâlcea, 1747; Bolnita Episcopiei Râmnicului, 1748; Paraclisul 
Episcopiei Ramnicului — în imagine, 1754) (vezi pagina anterioară). 


prezentându-i reprezentantului tri- 
mis de sultan samavolniciile aces- 
tuia și obținând scoaterea sa din 
scaun”. 

De bună seamă, nu toți mitro- 
politii au fost la fel de indrazneti, 
alții preferând să dea bir cu fugiţii, 
aşa cum a procedat Dositei Filitti 
care și-a lăsat de izbeliște turma si 
s-a refugiat în trei rânduri la Brașov 
(1801, 1802, 1807), mai întâi atunci 
când asupra țării plana amenințarea 
unei invazii a trupelor de pazvangii 
și apoi în timpul războiului ruso— 
turc din 1806-27۰. 


Filaret I din Zakynthos, mitropolitul Ungro- 
vlahiei (1750-1760) (Brezoaele, Cruceru, Dâm- 
bovita, 1759). 


CDHANPET: 


Altminteri, mitropolitii, dar si 
episcopii își consumau o mare parte 
a energiei cu administrarea patri- 
moniului propriei biserici, pe care 
încercau pe cât posibil să îl spo- 
rească, neuitând deseori să-și facă 
si ei parte pentru zile negre. Este 
cazul, de pildă, al aceluiași Dositei 
Filitti, care, în anii de păstorire, a 
izbutit să strângă o avere colosală 
pentru acea vreme, pe care, după ce 
a trăit în lux vreme de mai bine de 
trei lustri la Brasov și la Băile Co- 
vasna, a hărăzit-o, ce-i drept, prin testament unor scopuri nobile (ajutorarea 
unor spitale, orfelinate, răscumpărarea de robi, măritarea unor fete sărace, 
trimiterea de tineri greci la studii în Europa Occidentală”). 

Mulţi ierarhi au ridicat sau reparat biserici și au căutat să răspundă și 
altor necesități ale propriei eparhii, precum tipărirea de cărți de cult sau 
chiar întreținerea de școli, dar prea puţini au fost aceia care au desfășu- 
rat o activitate cărturărească propriu-zisă, redactând lucrări originale cu 
caracter teologic sau istoric. Este cazul lui Neofit Cretanul, autorul unei 
scrieri despre mirungere și al alteia despre posibilitatea împărtășirii cu 
Sfintele Taine a celor chinuiti de vise voluptuoase, ori al lui Chesarie al 
Râmnicului, semnatarul unor valoroase prefețe la Mineiele ieșite de sub 
teascurile episcopiei sale. 

Mai numeroși sunt însă ierarhii care au supraviețuit nu prin interme- 
diul operei, ci al portretelor trasate de zugravi, atât în bisericile ctitorite 
de ei, cât și în alte lăcașuri de cult din eparhia lor, unde datina impunea 
să existe și o imagine a vlădicăi. Uneori, întâistătătorii Bisericii au fost 
imortalizati în somptuoasele lor veșminte liturgice, care îi eclipsează pe 
domnii țării (mitropolitul Neofit, Schitul Valea; mitropolitul Grigore II, 
Tărtășești, Dâmboviţa, 1763; episcopul Rafail al Buzăului, Ciuta). Astfel, 

Cosma Popescu, episcop al Buzăului (1763— 
1787) si ulterior mitropolit al Ungrovlahiei 
(1787-1792) (Pajera, Dâmbovita, 1779). 


toți cei trei poartă câte un impre- 
sionant sacos cu manecute si tiv 
brodat cu fir de aur, fie alb decorat 
cu flori galbene și roșii (Neofit, 
Valea), fie albăstrui cu romburi cu 
elemente vegetale în interior (Rafail, 
Ciuta), ori cu motive deopotrivă 
geometrice și fitomorfe, inclusiv de 
culoare roșie (Grigore II, Tartasesti). 
Deasupra acestuia și-au trecut peste 
umeri și și-au lăsat să atârne in fata 
un omofor, alcătuit dintr-o fâșie lată 
de stofă fină la capătul căreia se 
găsesc mai mulți ciucuri mari. Cel 
al lui Neofit (Valea) este alb cu două dungi roșii la margini și împodobit 
cu cruci cafenii și aurii, în timp ce omoforul lui Rafail (Ciuta) prezintă 
pe un fond similar cruci cafeniu închis, dar și decorațiuni vegetale și 
geometrice (la bază). Și tot împodobit în aceeași manieră și brodat cu fir 
de aur este și epigonationul (bedernita) ce se poate zări discret în dreapta 
veșmântului ierarhilor, care nu poartă însă nici cruce pectorală, nici 
engolpion. Nu lipsesc însă simbolurile puterii, precum mitra grea din 
aur, lucrată cu pricepere în filigran, dar fără pietre prețioase, ori cârja din 
argint cu o lungime egală cu înălțimea purtătorilor ei și brațele încovoiate, 
eventual de forma unor capete de șerpi (Neofit, Valea; Grigore II, 
Tărtășești). 

Mult mai des însă, arhiereii apar invesmAntati în mantia arhiepiscopală 
cu raze, cel mai adesea de culoare purpurie (bordo, roșie), uneori cu 
elemente aurii (Nectarie al Râmnicului, Belivacă; Iosif al Argeșului, 
Câineni, Sfinții Voievozi), căci, după căderea Bizanțului, capii Bisericii 
revendicau unele dintre atribuţiile împăraților. 

Dimpotrivă, Filaret (Breasta) și Nectarie ai Râmnicului (Gănești) s-au 
mulțumit cu o mantie cafenie cu insertii bej și, respectiv, cu o mantie 


TPHIOPIE 
ENIHKXNG 


dnk N 


Invatatul episcop al Râmnicului, Filaret (1780-1792), devenit în amurgul vieții mitropo- 
lit al Ungrovlahiei (1792-1793) (Breasta, Dolj, 1784; Osica de Sus, Ostrov, Olt, 1787) (sus). 
— Grigorie Socoteanu, episcopul Râmnicului (1748-1764), însemnat ctitor de biserici si 
tipograf (Paraclisul Episcopiei Râmnicului, 1754; Gura Văii, Vâlcea, 1758) (jos). 

Trei reprezentări destul de diferite ale lui 
Nectarie din Peloponez, episcop de Râmnic 
(1792-1812) și mitropolit al Ungrovlahiei 
(1813-1819) (Craiova, biserica Belivacă, 1794; 
Gănești, Vâlcea, 1812; Ciocadia, Gorj, 181). 


neagră simplă. Aceasta este fixată 
la gât și la picioare cu ajutorul unor 
tăblițe de culori diferite (galben, 
verde, gri) și cu o decorație geome- 
trică sau florală, pe alocuri exu- 
berantă. Astfel, tablita aurie a lui 
losif al Argeșului este împodobită 
cu trandafiri roșii, iar cea verzuie a 
lui Filaret al Râmnicului, cu flori 
roșii și albe. Totuși, de la gâtul man- 
tiei lui Nectarie al Râmnicului (Gă- 
nesti) lipsesc complet tablitele, pe 


cand la cea a lui Grigorie Socoteanu 
al Râmnicului (Gura Văii) ele au 
fost înlocuite cu un guler cenușiu 
cu motive vegetale. În schimb, în 
biserica din Osica de Sus părintele 
Filaret al Râmnicului a renunțat la 
impozanta mantie arhierească în 
favoarea umilei rase călugărești 
negre, fără nici un fel de podoabă. 
Și restul ierarhilor poartă pe sub 
mantie o rasă (giubea), uneori neagră 
de o austeritate extremă (Nectarie 
al Râmnicului, Belivacă; Grigorie al 
Râmnicului), alteori colorată și chiar 
îmblănită (verde cu blană albă, 
Damaschin al Râmnicului, Govora, 
Vâlcea, 1711; bordo cu tiv de blană 
albă, Inochentie al Râmnicului, 
Iosif, primul titular al Episcopiei Argeșului Bodești, Sfânta Treime, Vâlcea, 1732; 


înființate în 1793, tine nu doar cârja de ierarh, bordo cu blană cafenie, mitropolitul 
ci și o batistă roz, accesoriu de eleganță 4 


masculină (Câineni, Sfinţii Voievozi, Vâlcea, Filaret, Brezoaiele; cafenie cu blană 
1808), neagră, Nectarie al Râmnicului, 

Ciocadia). În schimb, Nectarie al 
Râmnicului (Gănești) a preferat un cepchen trei sferturi cafeniu, în spatele 
căruia se zărește o dulamă cu dungi oblice albe, albastre și roșii. În general 
însă, aceasta este simplă, monocoloră, fără ornamente (cenușie, Filaret 


al Râmnicului, Breasta; bej, Iosif al Argeșului, Câineni, Sfinţii Voievozi 
sau roșie Grigorie al Râmnicului, Gura Văii), eventual strânsă la mijloc 
cu un brâu simplu, bej, cenușiu sau negru (Filaret al Râmnicului, Breasta 
și Osica de Sus; Nectarie al Râmnicului, Gănești). 

Pe cap ierarhii poartă de regulă un potcap patratos negru, mai înalt 
sau mai scund, acoperit cel mai adesea de o camilafcă tot neagră, ce atârnă 
mai mult sau mai putin în spate — în cazul reprezentării mitropolitului 
Filaret de la Brezoaiele aceasta ia forma unei mantii negre cu câteva dungi 
albe ce acoperă integral mantia arhierească. Uneori însă camilafca prezintă 

și fâșii ce atârnă în fata, simetric (Inochentie al Râmnicului, Bodești, 
Sfânta Treime; Nectarie al Râmnicului, Belivacă) sau numai într-o parte 
(Filaret al Râmnicului, Breasta). Mai rar, aceasta poate lipsi, ca în cazul 
episcopului Filaret al Râmnicului (Osica de Sus) ce s-a acoperit doar cu 
un simplu potcap. Și tot el este singurul ierarh care poartă atât crucea 
pectorală la gât, cât și un șirag de mătănii cu cruce în jurul mâinii drepte, 
în vreme ce mai mondenul Iosif al Argeșului (Câineni, Sfinții Voievozi) 
a preferat un element de cochetărie, o batistă albă cu roz. Niciodată 
însă capii bisericii nu se lipsesc de cârja episcopală, semnulprin excelență 
al puterii lor, dar și o piesă sine qua non de eleganţă ecleziastică. Făurită 
din argint, uneori aurit (Inochentie al Râmnicului, Bodești, Sfânta Treime; 
mitropolitul Filaret, Brezoaiele; Filaret al Râmnicului, Osica de Sus), deco- 
rată cu modele excizate sau incizate ori cu insertii de pietre (semi)pretioase 
(Damaschin al Râmnicului, Govora; mitropolitul Nectarie al Râmnicu- 
lui, Belivacă) aceasta are de obicei capul sub forma a doi șerpi care stau 
față în fata între care se ivește uneori o cruce — la cârja lui Nectarie al 
Râmnicului (Ciocadia), cele două reptile își îndreaptă însă capetele în 
sens opus. 


Gospodarii stareti 
ai sfintelor mănăstiri 


erioada fanariotă a reprezentat fără îndoială o epocă de mare înflorire 

a vieții monahale în Principate, odată ce de-a lungul ei s-au întemeiat 

un număr considerabil de așezăminte monastice noi (18 mănăstiri 
și 93 de schituri în Ţara Românească și, respectiv, 21 de mănăstiri și 102 
schituri în Moldova), ceea ce a făcut ca în 1810 să funcționeze în Valahia 
204 lăcașuri de nevointa cu 1034 de monahi, iar în Moldova 203, cu nu 
mai putin de 1860 de călugări. Dintre acestea, unele mănăstiri erau pe 
de-a-ntregul independente din punct de vedere administrativ, altele se 
aflau sub jurisdicția episcopiilor sau a Mitropoliei țării, în timp ce altele 
erau închinate patriarhiilor Orientului (Alexandria, Antiohia și Ierusalim) 
sau unor așezăminte din spațiul grecesc: mănăstirile athonite, cele din 
Epir — Katsikas și Vellas din Ioannina, Părinților de la Lithino, Prorocul 
Ilie de la Zitsa, Gura și Dipalitsa (Molyvdoskepasti) din eparhia Pogoniana 
și din Tessalia — Meteorele, Dușco (Dusiko). 

Această practică își avea originea în veacul al XVI-lea, atunci când 
crunta exploatare otomană punea sub semnul întrebării însăși existența 
acestor mari centre ale ortodoxiei și s-a intensificat peste măsură în secolele 
următoare (în jur de 1800 erau închinate 72 de mănăstiri și 24 de schituri 
cu 550 de monahi“) genera scurgerea in exterior a unei mari parti a avu- 
tiei țării. Căci mănăstirile româneşti nu erau în epocă doar vetre de spi- 
ritualitate, ci și importanţi agenţi economici ce își desfășurau activitatea 
în scopul obținerii unui profit cât mai consistent. Așezămintele monas- 
tice au fost înzestrate generos de ctitori, dar și de numeroși alți creștini 
convinși că, dacă lăsau moștenire unei mănăstiri agoniseala de-o viață, 
aveau să dobândească mântuirea. În consecință, unele dintre acestea 

acumulaseră un patrimoniu imobil, în primul rând funciar, însemnat 
(sate, terenuri agricole, pășuni, păduri, iazuri de pește, stupine, mori, 
dar și orice fel de afaceri existente în epocă, precum hanuri sau prăvălii) 
pe care staretii se străduiau să-l administreze cât mai eficient și, pe cât 
posibil, să-l sporească. Mai ales că unii domni dreptcredinciosi avuseseră 
grijă să creeze toate premisele rentabilitatii mănăstirilor, acordându-le, 
asemenea lui Constantin Vodă Mavrocordat, la 7 februarie 1741, imunitate 
fiscală deplină”. Nu întotdeauna însă dezinteresat, căci și staretii erau 
datori să contribuie după puteri la bunăstarea voievozilor, achitându-le 
sume însemnate la preluarea egumeniei, dar și alte contribuţii, ori 
acordându-le împrumuturi bănești, a căror restituire era mai mult decât 
improbabilă. Iar pentru a se asigura că nu aveau să piardă această sursă 
de finanțare, domnii fanarioți s-au preocupat din timp în timp să supună 
unui control riguros activitatea managerială a egumenilor, obligați încă 
de Nicolae Mavrocordat în 1715 să prezinte regulat trimișilor voievodului 
un raport detaliat de venituri si cheltuieli*®. Căci, într-adevăr, tentatia 
era mare mai ales pentru staretii mănăstirilor închinate, care își câștigaseră 
mandatul pe termen limitat în urma unei licitații și se grăbeau să pună 
deoparte bani albi pentru zile negre. 


Starețul Mănăstirii Horezu, loan, nu pare 
a se fi dedat unor posturi prea austere (Go- 
vora, Vâlcea, 1711). 

— Pagina următoare: Cuviosii Atanasie si 
Nicodim, proegumenul si, respectiv, egumenul 
Mănăstirii Tismana, ctitorii Schitului Cio- 
clovina de Jos (Gorj, 1715), accesibil până 
astăzi doar pe o potecă de munte, 

Lavrentie, starețul Mănăstirii Polovragi, ține macheta propriei ctitorii și este binecuvântat 
de Climent, episcopul Râmnicului (1735-1748); de faţă sunt și egumenul Horezului, Dionisie 
(stânga) și arhimandritul Ștefan (dreapta) (Polovragi, Gorj, 1738). 


Totuși, chiar dacă majoritatea egumenilor își consumau cea mai mare 
parte a timpului cu treburile gospodărești, au existat și stareti îmbunătă- 
titi, asemenea lui Vasile de la Poiana Mărului ori a lui Paisie Velicicovschi, 
care au îmbinat în mod fericit asceza cu activitatea cărturărească, realizând 
tălmăciri și compunând lucrări teologice originale. 

Diferenţele sensibile de mentalitate dintre întâistătătorii mănăstiri- 
lor sunt dovedite și de vestimentația lor, uneori somptuoasă, încercând 
să rivalizeze cu cea a ierarhilor, iar alteori modestă, asemănătoare celei a 
monahilor de rând. Astfel cei mai vanitoși dintre egumeni îmbracă mantia 
episcopală cu raze, purpurie (Dionisie Bălăcescu al Hurezilor, Baia de Fier), 
albăstruie (același, Telesti) sau neagră (Dositei al Mănăstirii Câmpulung, 

Ieromonahul Damaschin, starețul Schitului 
Valea (Arges, 1746), într-o rasă neagră austeră. 


Subesti), lipsită însă de tablitele de- 

corative și prinsă doar la gât. Alteori 

însă aceasta își pierde orice strălucire 

devenind un simplu acoperământ 

negru, în deplină armonie cu austera 

rasă călugărească precum în cazul 

unor Nichifor, egumenul Argeșului 

(Schitul Brădet, Argeș, 1761) sau 

Iosif, năstavnicul Mănăstirii Lainici. 
Cei mai mulți stareti au preferat 

să renunțe la mantie, purtând pe 

dinafară rasa monahală, de obicei 

neagră, eventual gri (Dionisie al Hu- 

rezului, Lavrentie al Polovragilor, 

Polovragi, Gorj, 1738) sau chiar roșie 

pe dedesubt (Antonie al Bistriţei, Costești Ciorobești, Vâlcea, 1751) sau la 

tiv (Damaschin, starețul Schitului Valea). Iar câțiva dintre ei au abandonat 

culoarea doliului în favoarea unor tonuri mai vesele, îmbogăţite pe alocuri 

de cromatica diferită a tivului de blană: cafeniu cu alb (Nicodim al 

Tismanei, Cioclovina de Jos, Gorj, 1715), purpuriu (Iosif al Lainiciului), 

ori cărămiziu închis cu portocaliu (Dionisie Bălăcescu al Hurezilor, Telesti). 

Mai mult chiar, Partenie al Tismanei (Pesteana de Jos) apare înveșmântat 

într-o giubea tricoloră, neagră cu tiv de blană bej și manșete evazate albe 

de formă triunghiulară. Iar, probabil pentru a se apăra de frig, egumenii 

Horezului loan (Govora) și Dionisie Bălăcescu (Baia de Fier) au îmbrăcat 

pe sub rasa neagră simplă o giubea îmblănită. Restul staretilor poartă 

însă pe dedesubt dulama călugărească, care nu e nici ea mereu neagră 

sau cenușie, ci, destul de frecvent albăstruie (Antonie și Ilarion, egumenul 

și, respectiv, proegumenul Bistriţei, Bodești, Intrarea în biserică, Vâlcea, 

1750) sau chiar bordo (Dionisie al Hurezului, Lavrentie al Polovragilor, 

Polovragi; Sava egumenul Schitului Bradu, Vâlcea, 1784), după cum și brâul 

cu care se încing poate fi, de asemenea, roșu (Nichifor al Argeșului, Schitul 157 

Brădet; Partenie al Tismanei, Pesteana de Jos). 


Stânga: două reprezentări ale autoritarului, 
dar și elegantului egumen al Mănăstirii 
Hurezi. Dionisie Bălăcescu (Telesti, Gorj, 
1747; Baia de Fier, Gorj, 1749). — Dreapta, 
Antonie, starețul Mănăstirii Bistriţa, este 
reprezentat la o scară mai mare decât umilul 
popă Nicola, înveșmântat în alb (Costești 
Ciorobesti, Vâlcea, 1750). 

— Pagina următoare: sus, Sava, ctitorul, 
egumenul și duhovnicul Schitului Bradu 
(1786). — Jos, Partenie, egumenul Mănăstirii 
Tismana, cu plete mari ce ies de sub camilafcă 
(Pesteana de Jos, Gorj, 1810). 


Pe cap staretii poartă in mod 
PRE: invariabil un potcap, de regula patra- 
E] XN / ۳ JÎ tos, acoperit ce atârnă 
۳1110 mai mult sau mai putin, fie doar în 
spate, fie și în față, unde uneori se 
împarte în mai multe fâșii (Damas- 
chin, egumenul Schitului Valea; Ni- 
chifor al Argeșului, Schitul Brădet). 
Ambele acoperăminte de cap sunt 
caracterizate de regulă de o croma- 
tică unitară foarte sobră (negru, 
cenușiu, închis), cu toate că există 
și câteva excepții, Partenie al Tis- 
manei (Pesteana de Jos) purtând un 
potcap negru cu văl cafeniu-rosiatic, 
iar Iosif al Lainiciului, potcap bordo 
si camilafcă neagră. 

Simbolul prin excelenţă al auto- 
ritatii egumenilor îl reprezintă toia- 
gul, uneori o adevărată operă de artă, 
asemenea celui aurit, lucrat in fili- 
gran și cu capul de fildeș al lui Dio- 
nisie al Hurezilor (Polovragi). Alteori 
însă acesta este mult mai simplu, 
confecționat din lemn vopsit (maro, 
verde, negru) si, eventual, acoperit 
în vârf cu un înveliș metalic auriu 
(Dionisie al Hurezilor, Baia de Fier) 
sau argintiu (Dionisie al Hurezi- 
lor, Telesti). În genere, toiegele sta- 
retilor sunt groase și lungi. În schimb, 
acela al lui Partenie al Tismanei 
(Pesteana de Jos) este subțire cât un 
deget, iar cel al lui Daniil proegu- 459 
menul Dobrușei se prezintă sub 

Iosif, starețul Mănăstirii Lainici (Gorj, 1817), cu potcap şi anteriu bordo, împreună cu 
monahul Misail. 


forma unui baston scund cu două capete încovoiate în afară, în care se 
sprijină acesta. 

Totuși, câțiva egumeni au preferat să se imortalizeze nu în tovără- 
șia toiagului, ci a altor însemne menite să le pună în lumină statutul de 
călugări, precum crucea (Sava, egumenul Schitului Bradu) sau mătăniile 
(Nicodim și Atanasie ai Tismanei, Cioclovina de Jos; Iosif al Lainiciului), 
uneori chiar împreună (Ghenadie al Brădetului), în vreme ce Inochentie, 
starețul Schitului Deleni, s-a zugrăvit în ipostază liturgică, cădelnițând 
și înălțând crucea. 


Monahi din elita mănăstirilor 


lături de imaginea egumenilor, pe zidurile bisericilor mănăstirești 

se regăsesc și numeroase chipuri de simpli călugări. Nu este însă 

vorba de monahi umili proveniţi, să spunem, din rândurile fami- 
liilor țărănești evlavioase, ci, in bună măsură, de reprezentanţi ai claselor 
superioare, mai ales ai boierimii, pe care vicisitudinile din amurgul 
vieții, precum, bunăoară, pierderea soțiilor sau a copiilor, i-au determi- 
nat să își afle consolarea în viața monahală. Mai mult, pentru a se asi- 
gura că dobândesc iertarea păcatelor, unii dintre aceștia au înălțat câte 
o casă pentru Domnul. Dar, deși condiția de monahi le impunea să fie 
smeriti, ei au preferat să-și afișeze în inscripțiile votive statutul social 
de odinioară. 

Astfel, unul dintre ctitorii de la Teiu și-a imortalizat chipul alături de 
inscripția „Teofiil monah comisar“, adică dregător la nivel local — termen 
moștenit în Oltenia de la administrația austriacă (1718-1739) رح‎ în timp 
ce cuvioșii Climent și Rafail de la Măldărești au ales să se prezinte pos- 
teritatii drept tatăl și, respectiv, socrul boierului Gheorghite. La fel, Dositei 
și Vasilie Brăiloiu s-au preocupat să menţioneze, pe zidurile ctitoriei lor 
din Vădeni, că nu erau doar călugări, ci și fiii vel banului Cornea. Ba 
chiar și multi dintre ieromonahii zugrăviți în bisericile Valahiei se vădeau 
a fi fost tot oameni cu dare de mână ce făcuseră legămintele monahale, 
așa cum o dovedește faptul că au putut înălța (sau participa la înălțarea) 
din averea lor pământească lăcașuri de închinare. 

Cu totul izolat sunt reprezentați și clericii care au ajutat la construcția 
bisericii nu cu bani, ci cu munca, așa cum se întâmplă la Belivacă în 
Craiova, unde „Mitea ereu care au ostenit“ este pictat nu laolaltă cu 

Gânditorul ieromonah Partenie, ctitorul bisericii Sfânta Treime de la Bodești (Vâlcea, 1731) 
tine in mână un sir de mătănii cu o cruce mică, 


ctitorii, ci pe peretele ușii de intrare și la o scară mult mai mică. La fel de 
rară și, prin urmare, de prețioasă este și prezența în Biserica Tuturor Sfin- 
tilor din Baia de Fier, alături de semetul stareț al Hurezilor, Dionisie 
Bălăcescu, și de aghiotantul său, a unei parti a obștii monahale (iero- 
monahii Visarion, Misail, lerotei, Ștefan, Dionisie și monahul Rafail, 
reprezentaţi însă cam de două ori mai mici decât întâistătătorul lor“). 
Mult mai putin numeroase sunt imaginile monahilor greci trimiși să 
administreze mănăstirile închinate ale Valahiei, în primul rând pentru 
că, de cele mai multe ori, aceștia nu își asumau o operă ctitoricească, ci 
se multumeau cu exploatarea cât mai eficientă a veniturilor acestora. O 
excepție o reprezintă cazul ieromonahului Antim de la Mănăstirea Părin- 

Doi boieri din familia Brăiloiu deveniți monahii Dositei si Vasile (Vadeni, Târgu Jiu, Gorj, 1733). 


tilor din Lithino (Epir), care a refăcut în 1752 Schitul Balamuci (Sfântul 
Nicolae Sitaru), a cărui machetă o poartă în tabloul votiv alături de vechiul 
ctitor, marele logofăt Papa Greceanu. 

Și poate tocmai vechea lor condiţie de aristocrați i-a făcut pe mulți 
dintre călugării zugrăviți în bisericile epocii fanariote să încerce să confere 
o notă de eleganță austerei vestimentatii monahale. Astfel, multi dintre 
ei nu s-au mulțumit cu simpla rasă neagră de pânză, ci au căptușit-o pe 
interior cu stofă de altă culoare, albă (monahul Climent, Bradu), roșie 
(monahul Damaschin, Voloiac; monahul Dionisie, Sânbotin), albastră 
(Visarion, lerotei, Stefan, Dionisie, Rafail, Baia de Fier) sau gri (ieromo- 163 
nahul Ștefan, Polovragi) ori i-au adăugat un tiv și mansete în tonuri mai 


10711 EPIO AICTE LONICEENO OIL! 


Cinci călugări din soborul Mănăstirii Hurezi: Visarion, Misail, Ierotei, Ștefan, Dionisie, 
Rafail (Baia de Fier, Gorj, 1749). 


vesele, de felul celor portocalii ale ieromonahului Silvestru de la Ciuta. 
Nu puţini sunt însă și monahii care au renunțat complet la giubeaua 
neagră în favoarea uneia colorate: cărămizie (albastru-cenușiu pe dinăun- 
tru, ieromonahul Filaret, Bârsești), bordo (Partenie, ierodiacon, Cruset 
Măiag), cafenie (cu albastru pe interior, ieromonahul Partenie, Bodești, 
Sfânta Treime), măslinie (cu roșu pe dinăuntru, monahul Vasilie Brăiloiu, 
Vădeni) sau albăstruie (roșie pe interior, Ștefan, monah, Bârsești). Doar 
rareori, ca în cazul monahului Misail de la Lainici, rasei i-a luat locul 
o mantie simplă, neagră, fără mâneci, prinsă la gât, element vestimen- 
tar caracteristic de regulă egumenilor sau altor călugări investiti cu ranguri 
monahale. În mod excepțional, unii monahi poartă pe sub rasă o giubea 
îmblănită demnă de marii dregători ai țării, ca în cazul lui Dionisie și 
Vasilie Brăiloiu de la Vădeni (roșie și, respectiv, albastră cu manșete și tiv 


de blană bej). 


Stânga sus: ieromonahul Antim de la Mă- 
năstirea Părinților de la Lithino (Epir), noul 
ctitor al Schitului Balamuci (Sitaru, Ilfov, 
1752), — Dreapta sus: ieromonahul Iosif 
tine o cruce în mâna stângă si mătănii in 
dreapta (Schitul Deleni, Olt, 1767). — Stânga 
jos: ieromonahul Silvestru poartă pe sub rasa 
neagră giubea portocalie și anteriu albastru 
(Ciuta, Buzău, 1762). 

Stânga sus: umilul monah Climent își îm- 
preunează cucernic mâinile (Schitul Bradu, 
Vâlcea, 1786), — Dreapta sus: impundtoarea 
figură a călugărului Damaschin (Voloiac, 
Mehedinţi, 1810). — Dreapta jos: monahul 
Mihail într-o rasă gri cu căptușeală rosie 
(Bujoreni, Vâlcea, 1812). 

— Pagina alăturată: stânga sus, ieromona- 
hul Filaret Bârsescu cu rasă cărămizie și potcap 
gri (Mihdesti, Vâlcea, 1814), — Dreapta sus: 
ierodiaconul Partenie înveșmântat în rasă 
bordo (Cruset Măiag, Gorj, 1818). 


În general însă, imediat pe sub rasă călugării poartă dulama, uneori 
prevăzută cu nasturi la piept (ieromonahul Partenie, Bodești, Sfânta 
Treime; Dionisie și Vasilie Brăiloiu, Vadeni) și strânsă cu un brâu din mate- 
rial textil fără ornamente, dar cu colorit variat: galben, roșu, cafeniu, 
verde, albastru, cenușiu, negru — doar monahul Gherasim de la Bujoreni 
a preferat o cingătoare cu cataramă. O diversitate cromatică similară 
caracterizează și dulama monahilor, ce poate fi deopotrivă galbenă 
(monahul Damaschin, Voloiac), roșie (monahul Climent, Bradu), bordo 
(Misail monah, Lainici), măslinie (ieromonahul Partenie, Bodești, Sfânta 
Treime; ieromonahul Iosif, Deleni), albastră (ieromonahul Silvestru, 
Ciuta), verde (Dositei Brăiloiu, Vădeni), neagră (Dionisie monah, Sân- 
botin), iar uneori chiar bicoloră, prezentând pe interior (verde cu roșu, 
respectiv roșu cu verde, Dionisie și Vasilie Brăiloiu, Vădeni) sau la mâneci 
(roșu cu verde, Teofil monah comisar, Teiu) o altă tonalitate. 

Pe cap unii monahi poartă doar potcap, de obicei cafeniu sau negru, 
dar și purpuriu (ierodiaconul Partenie, Cruset Măiag; Misail monah, 
Lainici), mai înalt sau mai scund, drept sau rotunjit, uneori de formă 


167 


trapezoidală cu latura superioară mai lungă (Dionisie monah, Sanbotin). 
Alteori, deasupra acestuia atârnă camilafca, în genere neagră, dar cu 
forme și dimensiuni foarte diferite. Astfel, cea a ieromonahului Partenie 
(Bodești, Sfânta Treime) se reduce în fata la două fâșii subțiri şi scurte, 
ce abia întrec lungimea bărbii, în vreme ce camilafca monahului Da- 
maschin (Voloiac) îi acoperă umerii și ajunge cu cele două prelungiri 
până la mijlocul bustului. În schimb, cele ale lui Dionisie și Vasilie Brăiloiu 
(Vădeni) se prezintă sub forma unor pelerine ce ajung în spate până la 
nivelul taliei. Alteori însă camilafca poate apărea fără potcap, căpătând 
eventual o culoare vie, albastră (Filaret ieromonah, Mihăieşti) sau chiar 
rosie (Ștefan monah, Mihăiești). 

Dintre însemnele caracteristice cinului lor, monahii au preferat să 
etaleze în portretele votive fie crucea, fie mătăniile, deseori chiar pe amân- 
două (ieromonahul Iosif, Deleni; monahul Damaschin, Voloiac; iero- 
diaconul Partenie, Cruset Măiag). Nu sunt însă rare nici cazurile când 
au renunțat la respectivele accesorii, pentru a sugera pietatea prin gestul 
împreunării mâinilor în dreptul pieptului (Visarion, lerotei, Dionisie, 
Baia de Fier; Climent, Bradu; Filaret, Mihăiești etc.) 


Umilele și cuvioasele monahii 


pre deosebire de perioada contemporană în care monahismul feminin 

cunoaște o dezvoltare fără precedent, covârșindu-l numeric pe cel 

bărbătesc, în epoca medievală mai toate mănăstirile mari și bogate 
erau locuite de călugări. Cu toate acestea, ca urmare a susținerii finan- 
ciare venite din partea domnilor greci, veacul fanariot a cunoscut o în- 
multire a lăcașurilor de nevointa ale cuvioaselor monahii. Astfel, în Tara 
Românească au fost miluite cu danii mai mari sau mai mici mănăstirile 
de maici Dintr-un lemn, Mamu, Slătioarele, Surpatele (Vâlcea), Laculetele, 
Viforâta (Dâmboviţa), Bascov, Bucov (Argeș), dar și numeroase schituri 
fără posibilități materiale, precum Gura Văii Popii, Valea Mare (Muscel), 
Ostrov, Prosia (Arges), Fusea (Dâmbovița), Hagi Dina — Maicilor 
(București), Turbati, Țigănești (Ilfov), Fefelei, Valea Caprei (Saac) ori 
Rătești (Buzău).% 

Câteva dintre cele dintâi erau așezăminte domnești, bine închegate, 
dar cele mai multe erau doar modeste locuri de schimnicie întemeiate de 
femei cu oarecare stare, care, atunci când își simțeau sfârșitul aproape, 
hotărau să folosească averea rămasă de pe urma soților pentru a ridica 
un locaș de rugăciune în care să se retragă în liniște. Așa a procedat, de 
pildă, „Marina Fusoaica, stareta și ctitora schitului“ dâmboviţean Fusea 
pe care l-a înzestrat cu toate bunurile sale, ca să-i fie spre pomenire ei și 
răposatului ei sot Negoiţă: „stânjeni 300 de moșie ce se numesce Valea 
Neagră i trei munți mici i două pogoane de vie i o prăvălie în orașul Târ- 
govistei i doi boi i două vaci“. 

Viaţa monahală o alegeau însă nu doar boieroaicele ce își ctitoreau 
propriul așezământ monastic, ci şi multe alte femei evlavioase care simțeau 

că-și împliniseră menirea în lume 
și voiau să se pregătească pentru ma- 
rea trecere, asemenea Elisaftei și Anei, 
mama și, respectiv, soacra boierului 
Gheorghite, ctitorul de la Măldă- 
resti, mama mitropolitului Daniil 
al Proilavei (Causeni) ori Salomiia, 
maica egumenului Sava de la Schi- 
tul Bradu. 

Pe alocuri însă ca la Agapia si 
Văratec, maicile nu doar se rugau 
în așteptarea Înfricoșatei Judecati, 
ci practicau și diverse mestesuguri 
tradiționale, „lucrând lucruri de 
mână adică cusături și (ma)hramuri, 
kilimuri și cusături de veșminte 
arhieresti si alte iscusite lucruri, 
care acelea sunt pentru cinstea si 
folosul lor si pentru podoaba pa- 
triei“. lar atunci când aveau știință 
de carte țineau chiar cursuri de alfa- 
betizare pentru „fetele de boieri, i 
de mazili, de negustori i de toată 


Pagina alăturată: stânga jos, monahia Sa- 
lomia, mama ctitorului și a starețului Schi- 
tului Bradu (sus), aflat într-o zonă greu 
accesibilă din munţii Vâlcei (Vâlcea, 1786). 
— Dreapta jos: stareta Epracsia pare a fi 
exclus în mod programatic negrul din pro- 
pria vestimentație (Piscani, Argeș, 1777). 
— Sus, călugărițele Elisafta și Ana, cuo ținută 
și o vestimentaţie similară (Măldărești, Vâlcea, 
1794). — 05, veșmântului mona- 
halal Elisaftei este îndulcită de roșul brâului 
și al conturului acoperământului de cap (Slă- 
tioara Vioresti, 1801). 


Călugărul Dionisie și monahia Ana în rase 
negre înviorate de brâul galben și roșul căp- 
tuselii (Sânbotin, Vâlcea, 1807). 

— Pagina alăturată, sus, două surori ce au 
îmbrățișat ambele viata monahală (Căză- 
nesti, Vâlcea, 1810). — Jos, Calistrata monahia 
cu o vestimentatie si o atitudine la fel de 
severă (Lainici, Gorj, 1817). 


starea“ trimise de părinţi pentru o 
perioadă în așezămintele monastice 
pentru a deprinde nu doar „lucrul 
mânilor“, ci și „învățătura cărți- 
lor“. Şi, desigur, pentru a se fami- 
liariza cu o morală austeră la care 
erau obligate să revină în claustrarea 
monastică și muierile ce călcaseră 
strâmb, trase fiind de bărbaţii lor 
„în judecată cu nume de curve și 
fiind dovedite într-acest chip“. Dar 
dacă în privința severitatii moravurilor destule monahii nu aveau ce să 
își reproseze, în privința științei de carte elinească lăsau fără doar și poate 
de dorit, situație pentru remedierea căreia grijuliul Alexandru Moruzi 
poruncea în 1803 ca „la Mănăstirea Agapia să se așeze un dascăl bătrân 
procopsit la învățătură ca să învețe pe maice carte grecească și elineasca“*®, 
pe care acestea erau apoi datoare să o transmită mai departe și celorlalte 
viețuitoare din mănăstire. 

Fie ele educate, fie lipsite de învățătură, maicile reprezentate în 
tablourile votive din bisericile Valahiei adoptă de regulă o ținută austeră. 
Cu excepția staretei Epracsia (Piscani, Arges, 1777) și a monahiilor Ana 
și Elisafta (Măldărești) cu veșminte de culoare măslinie și, respectiv, violet, 
ele poartă rasă neagră, uneori cu reflexe cafenii sau albăstrui, căptu- 
șită eventual pe dinăuntru cu stofă albă-gri (Salomiia monahia, Bradu; 
Sofronia schimonahiia starita cu soru-sa, Căzănești) sau chiar rosie (Ana 
eroschimănica, Sânbotin). Ba chiar și Calistrata monahia (Lainici), ce 
renunţă la giubea în favoarea unei mantii simple prinse la gât, păstrează, 
totuși, culoarea neagră, ce caracterizează și mantila cu care se învăluie 


fără excepție toate monahiile — doar cea a Elisaftei monahiia (Slătioara, 
Viorești) prezintă un contur roșu. De regulă, aceasta le acoperă nu doar 
capul, ci și umerii în jurul cărora formează un fel de guler, în timp ce 
mantila eroschimănicăi Ana coboară asimetric în partea stângă până la 
nivelul taliei. Sobrietatea vestimentatiei monahale susținută și de dulama 
tot în tonalități închise (negru, cenușiu) este uneori îndulcită de un 
brâu viu colorat, galben (Ana eroschimănica, Sânbotin) sau chiar roșu 
(Elisafta monahiia, Slătioara, Vioresti). Căci altminteri „podoabele“ 
afișate de călugărițe sunt de natură să sporească înfățișarea lor simplă și 
smerită. Este vorba de cruce (Elisafta monahia, Slătioara, Viorești; Ana 
eroschimănica, Sânbotin) și de siragul de mătănii folosit la repetarea 
rugăciunilor (Elisafta monahia, Slătioara, Vioresti; Elisafta și Ana 
monahiile, Măldărești; Calistrata monahia, Lainici), absente doar atunci 
când monahiile au preferat să-și arate pietatea prin încrucișarea palmelor 
în dreptul pieptului (Salomiia monahia, Bradu; sora staretei Sofronia, 
Căzănești). 


em 


Aristocratia clerului: 
protopopii și protopopesele 


rincipalele instrumente ale exercitării puterii ierarhilor în teritoriu 
erau protopopii, întâistătătorii preoților dintr-o anumită zonă, intariti 
în funcție prin acte emise de înșiși domnii țării, care — pare-se fără 
prea mult succes — le indicau din timp în timp episcopilor criteriile în 
virtutea cărora să își aleagă subordonații („socotind sfintia Ta mai mult 
folosul sufletului si al datoriei pastoresci decât interesul celuia ce ar da mai 
mult, vei rândui la protopopie oameni aleși, oameni cu minte, cu sciinta 
de învățătură și cinstiți, cari cu viața lor să dea pildă norodului și să fie 
destoinici a da locuitorilor învățăturile cele de trebuință duhovnicești, cu 
cuvinte dulci“*). Cincisprezece la număr în eparhia Mitropoliei Ungrovla- 
hiei (câte doi în Argeș, Ilfov, Muscel, Olt, Teleorman, Vlașca și câte unul 
în Dâmboviţa, Ialomița și Prahova), zece în cea a Râmnicului (trei în Dolj, 
câte doi în Gorj, Mehedinţi și Romanați și unul în Vâlcea) și șase la Buzău 
(trei în Săcuieni, doi în Slam Râmnic și unu la Buzău) în anul 1785 și, 
respectiv, patruzeci și cinci în toată Valahia în anii 1808—1809, aceștia aveau 
un spectru larg de atribuţii, dintre care esenţiale erau cele ce urmează. 
Mai întâi, erau datori să se asigure că preoții nu lipseau nicidecum de 
la lăcașele de cult și că săvârșeau „orânduiala slujbei bisericesci“ „cu 
tacsisul ce se cade“, dar și că vietuiau cu bună cuviință, fără a „pricinui 
necinste darului“. Totodată erau indrituiti să-i judece, inclusiv pe mireni, 
„pentru curvii, pentru hrăpiri de fete, pentru amestecarea sângelui, pentru 
fermecătorii, pentru vrajbă și neunire între bărbat cu muierea lui“ în scopul 
nobil al îmbunătățirii moralității turmei, dar și al încasării a doi taleri și 
jumătate de la partea muierească vinovată“. Uneori însă se pare că pentru 
protopop era mai avantajos să ia drept mită o sumă considerabil mai 
mare de la invinuitii care scăpau astfel cu onoarea „reperată““”, în vreme 

Sus, protopopul Gheorghe, îmbrăcat în haine 
simple din stofă ieftină, nu se deosebește de 
un simplu preot decât prin bastonul său 
(Cochineștii de Sus, Arges, 1796), — Jos, atât 
protopopul din Bâscenii de Jos (Buzău, 1797), 
cât și cei doi fii ai săi înfățișează evanghelii 
cu ferecătură aurită, 


ce alteori găsea cu cale să le impu- 
nă o amendă usturătoare (gloabă, 
geremea) chiar și unor nevinovaţi, 
determinându-i să o achite prin 
metode de persuasiune precum 
„hiarele, biciul, bățul“, cu toate că 
„biciul preotului“ ar trebui să fie 
„cuvântul lui Dumnezeu în gura lui, 
cu care să învețe și să îndrepteze pe 
norod, că Hristos nu a avut nici bici 
nici toiag în mânele sale“, așa cum 
scria, la 5 decembrie 1795, vodă Ale- 
xandru Moruzi, indignat de com- 
portamentul unora dintre pretinșii 
slujitori ai Domnului. Situaţia era 
cu atât mai intolerabilă cu cât pro- 
topopii mai aveau și alte surse de 
venit, ca havaeturile cununiilor, 
„adică de la nunta d-întâi de june cu 
fată, taleri unul vechi, de la a doua 
nuntă, zloți doi vechi, de la a treia 
nuntă, taleri doi vechi“*°, ori fai- 
mosul „plocon al bastonului* ajuns 
în 1798 la șaizeci și șase de parale de 
preot sau diacon pe an. Și, de parcă 
n-ar fi fost îndestul, unii dintre ei 
cutezau să ia „de la tot preotul sau 
diaconul, la Paște și la Crăciun și 
la Adormirea Precestei câte cinci 


q 


TUOTETUN. 


Protopopul Șerban a ales să fie imortalizat într-o giubea și cu potcap roșu-aprins (Copăceni, 
Vâlcea, 1804). 


parale pentru ouă, câte cinci parale pentru găini și câte șase parale pentru 
chiria carului de la aducerea acestor plocoane“”. 

Colectând atâtea venituri, protopopii ar fi putut ridica numeroase 
lăcașuri de cult care să le perpetueze amintirea și imaginea, numai că de 
multe ori par să fi avut alte priorități în amăgitoarea viață lumească. 
Oricum ar sta lucrurile, ori de câte ori s-au învrednicit să participe la 
înălțarea unei biserici, nu au omis să se reprezinte într-o ipostază im- 
pozantă care să-i deosebească pe cât posibil de simplii preoți din sub- 
ordinealor. Ei poartă orasădin stofă de calitate, nu neagră, potrivit cutumei, 
ci albastră (Manos proistosu, Câmpulung, Olari, Argeș, 1772; Badia, 
Cochinesti; Dumitrache Pietraru si Dumitru Copăceanu ajutor, Copăceni; 
Ioan Buzescu, Ciuresti, Olt, 1812; Preda, Tetoiu), bordo (Serban, Copă- 
ceni; Constantin, Tetoiu), cafenie (Nicolae Oteșanu ajutor și Nite Cornite 
Copăceanu, ajutor, Copăceni) sau cenușie (Bâscenii de Jos), eventual cu 
guler, tiv sau mâneci din alt material, deseori cu altă nuanţă (alb, cafeniu, 

Sus, protoprezbiterele Preda si Zafira poartă 
anterie și baticuri elegant decorate (Copăceni, 
Valcea, 1804). — Jos, ajutorul de protopop 
Dimitrie s-a acoperit cu un fes rosu, in vreme 
ce soția sa poartă mantilă împodobită cu 
motive vegetale și geometrice (Copăceni, 
Vâlcea, 1804), 


albastru, cenușiu, negru), inclusiv 
din blană. lar dedesubtul ei multi 
protopopi nu poartă direct sutana, 
ci un veșmânt intermediar lung, fie 
o giubea lungă, îmblănită (Șerban 
și Dumitrache Copăceni; Constan- 
tin și Preda, Tetoiu), fie un cepchen 
depășind cu putin talia (Cârstea, 
Gorunești, Vâlcea, 1799; loan Bu- 
zescu Ciurești). La rândul ei, sutana 
surprinde nu rareori prin cromatica 
ei variată (albastră, roșie, cafenie) 
si, mai ales, prin ornamentatia ba- 
zată pe folosirea dungilor mai late 
sau mai subțiri, verticale sau oblice. 
De pildă, cea a lui Cârstea de la Go- 
runeşti este brăzdată de linii trans- 
versale albe, negre și roșii, în timp 
ce anteriul lui Nicolae Oteșanu (Co- 
păceni) este decorat cu benzi în 
diagonală, albe, cafenii și negre. lar 
la înfrumusețarea vestimentatiei 
protopopilor contribuie de cele mai 
multe ori și brâul, câteodată mono- 
crom (roșu, cafeniu, cenușiu, negru), 
alteori bicolor (bordo cu alb, Con- 
stantin, Tetoiu), dar destul de des de- 
corat cu exuberante motive florale: 
albe și roșii pe fond negru (Cârstea, 


we 


Gorunești), roz pe cenușiu (Șerban, Copăceni), bej pe un câmp negru 
(Dumitrache Pietraru, Copăceni), roșii pe fundal albastru-cenușiu (Nicolae 
Otesanu și Nite Cornite Copăceanu, ajutorul, Copăceni). 

De pe capul protopopilor nu lipsește niciodată potcapul cu dimensiuni 
și forme destul de variate. Cel mai adesea negru, acesta poate fi scund 
sau înalt, pătrățos, rotunjit sau evazat (loan Buzescu, Ciurești; Andrei 
Schevofilax, Târgu Jiu, Sfinţii Nicolae și Andrei), eventual cu vârful 
triunghiular (Cârstea, Marin și Șerban, Gorunești; Cârstea, Băbeni Oltetu). 
Totuși, se întâlnesc și potcapuri roșii mai joase (Gheorghe Badia, Co- 
chineștii de Sus; Șerban și Dumitrache, Copăceni), ce se aseamănă mai 
degrabă cu fesurile de aceeași culoare pe care le poartă ajutoarele de 
protopop (Dumitru Copăceanu, Nicolae Oteșanu, Copăceni) — doar Nite 
Cornite Copăceanu (Copăceni) s-a zugrăvit cu capul descoperit. 


Dar dacă de potcap nu par ase putea lipsi nici în ruptul capului, protopopii 
renunță, în mod straniu și relativ frecvent, la însemnul funcţiei lor ad- 
ministrative, temutul baston cu care nu se sfiau uneori să-i altoiască pe 
cei ce le ieșeau din cuvânt. Atunci când este zugrăvit, acesta se prezintă 
uneori sub forma unui toiag simplu de lemn, ferecat în partea superioară 
cu metal (Badia, Cochineștii de Sus) și eventual cu o piatră (semi)prețioasă 
în vârf (loan Buzescu, Ciuresti). Andrei Schevofilaxul (Târgu Jiu, Sfinţii 
Nicolae și Andrei) se reazemă într-un baston făurit sau placat în între- 
gime cu metal, de care atârnă, probabil în scop decorativ, o cordeluta cu 
mot. În cazul protopopului Ioan Buzescu toiagul este însoțit de cruce, 
simbolul preferat de mai-marii preoților, ce apare de cele mai multe ori 
singur, dar și în compania evangheliei (Bâscenii de Jos) sau a mătăniilor 
(Constantin, Tetoiu). 

Dintre consoartele protopopilor, unele s-au mulțumit să se îmbrace 
ca nișteumile preotese de tara, pe când altele, mândre de puterea bărbaţilor 
lor, au căutat să rivalizeze în eleganță cu boieroaicele. Această diferență 
este ilustrată și de giubeaua lor, uneori confecționată dintr-o stofă mo- 
nocoloră ieftină, asemenea celei cenușii, verzuie pe interior a soției lui 
Ioan Buzescu (Ciuresti) ori rosie pe dinăuntru precum cea a Catrinei 
Copăceanu (Copăceni), iar alteori împodobită cu guler, tiv si manecute 
din blană (vernil cu cafeniu, Preda a protopopului Șerban, Copăceni; 
bordo cu cafeniu, Maria a lui Andrei Schevofilaxul, Târgu Jiu, Sfinții 

Nicolae și Andrei). Cea mai reușită piesă este fără îndoială aceea purtată 

Din garderoba protopopului Cârstea și a soției sale Ancuta se remarcă brâiele decorate 
(Gorunesti, Vâlcea, 1807). 


de nevasta protopopului din Bâsceni, împodobită cu elemente florale 
complexe, galbene, roșii și cenușii pe fond bej și infrumusetata cu un tiv 
de blană albă cu motive geometrice în formă de șerpișori. Aceleași deosebiri 
se păstrează și în cazul rochiilor protopopeselor, câteodată tradiționale 
de tip anteriu, decorate cu dungi verticale (albe și roșii, soţia lui loan 
Buzescu, Ciurești; albe și cafenii, Ilinca, Copăceni; albe și verzi, Ancuta, 
Gorunesti; albe și cenușii, Dumitrana, Cochinestii de Sus) și, eventual, 
prevăzute cu un pieptar (roșu-aprins, cel al Dumitranei de la Cochinesti). 
Alte rochii însă prezintă în loc de dungi, ornamentatii complexe bazate 
pe motive geometrice și florale, diferite uneori în partea inferioară în 
raport cu cea superioară. Astfel, rochia albăstrui-cenușie a Predei 
(Copăceni) este decorată în secțiunea de jos cu floricele galbene, cafenii, 
negre cu petale albe și în cea de sus cu o coloană sui generis a infinitului 
străbătută de o rețea deasă de liniialbe, ce delimitează numeroase romburi 
în care apar și puncte roșii, pe când cea cafenie a Catrinei este punctată 


Tr 


r 


Protopopul Ioan Buzescu se reazemă într-un toiag ferecat cu metal în partea superioară și 
împodobit cu o piatră semiprețioasă în vârf (Ciuresti, Olt, 1812). 


de flori cenușii cu roșu. Mult mai moderne sunt rochiile protopopeselor 
de la Tetoiu. Rochia Ilincăi este albă cu văl străveziu peste decolteu, 
împodobită cu rămurele verzi de care atârnă câte trei, patru sau chiar 
mai multe flori complexe, în vreme ce rochia Smarandei, roz-pastel cu 
un val similar, e separatăprintr-o bandă lată albă, smălțată cu flori galbene 
și roșii, similară celei verticale care brăzdează central veșmântul. O 
sinteză între rochia tradițională de tip anteriu și cea inovatoare o oferă 
îmbrăcămintea protopopesei de la Bâsceni, ce prezintă în partea de jos 
dungi subțiri, albe, roșii, cenușii, negre, iar în partea de sus, de care este 
separată printr-o pereche de paftale rotunde parțial aurite, o luxuriantă 
decorație vegetală, tot aurie. Tot cu paftalerotunde, lucrate însă în argint, 
s-a încins Dumitrana (Cochinestii de Sus), pe când mai multe protopopese 
au preferat un brâu, subțire sau lat, drept sau oblic, mono sau policolor, 
uneori decorat cu flori roșii, în genul celor albastre-cenușii ale Bălașei, 
Ilincăi, Mariei și Predei (Copăceni). 

Tot cu motive florale, dar și 
geometrice (cerculete, steluțe, spi- 
rale) variate în galben, roșu, verde, 
negru au găsit cu cale să-și împo- 
dobească protopopesele de la Copă- 
ceni mantilele albe, asimetrice, în 
vreme ce alte neveste de protopopi 
poartă glugi fără ornamente, albe 
(Ancuta, Gorunesti; Dumitrana, 
Cochinestii de Sus), roz (sotia lui 
Ioan Buzescu, Ciuresti) sau chiar 
cenusii (Maria, Targu Jiu, Sfintii Ni- 
colae si Andrei). Numai că în cazul 
ultimei, mantila de culoare închisă 
atârnă deasupra unui fes rosu, in 
timp ce vălul straveziu al protopo- 
pesei de la Basceni cade deasupra 
unei coafe scunde alb-rozalii. Doar 
Ilinca și Smaranda (Tetoiu) nu s-au 
sfiit să renunţe la vălul bunei cres- 
tine în favoarea unor fesuri cu calota 
albă și o bandă neagră la bază, de- 
desubtul căreia este prinsă o eșarfă 
cenușie, savant împletită. lar Sma- 
randa a cutezat chiar să facă rabat 
de 12 austeritatea impusă de Bise- 
rică și să poarte cercei cu pietre mari, 
albe, în vreme ce restul protopo- 
peselor s-au ferit cu luare aminte de 
podoabe, înălțând cel mult crucea, 
asemenea Mariei (Copăceni) sau 
Ilincăi (Tetoiu). 


Sus, protopopul Constantin împreună cu sotia sa care a căzut în ispita de a purta cercei si 
mărgăritare (Pesteana de Jos, Gorj, 1810). — Jos, impunătorul protopop Andrei Skevofilax 
este invesmantat in negru și se reazemă pe un toiag de care atârnă o panglică cu un ciucure 
(Târgu Jiu, Sfinţii Nicolae si Andrei, Gorj, 1812 — în fotografie), 

Sus, severul protopop Preda și eleganta sa 
consoartă Ilinca (Tetoiu, Vâlcea, 1820). — 
Jos, protopopul Constantin le-a transmis 
copiilor săi dragostea de carte (Tetoiu, Vâlcea, 
1820), 


Mulțimea nesfârșită a preoților 
din Valahia si Moldova 


„uterea și bogăţia protopopilor din țările române este justificată in 
bună măsură de numărul uriaș al preoților, ce nu a încetat să crească 
în mod constant până la sfârșitul perioadei fanariote. Astfel, în anul 

de grație 1810 cele 3.105 biserici ale Valahiei erau servite de nu mai putin 
de 5.594 de popi și 2.823 de diaconi”, în vreme ce în 1815 o cercetare 
amănunțită a autorităților scotea la iveală faptul că în Muntenia slujitorii 
Domnului cu acte în regulă erau 9.416, la care se adăugau multi alții 
,tdinuiti de protopopii“* cointeresati cu sume considerabile. Așa se face 
că nici credincioșii din cele mai modeste cătune nu se puteau plânge de 
absența asistenței religioase, așa cum o dovedesc unele recensăminte 
parțiale ale clerului din mediul rural. Astfel, în județul Vlașca, în satul 
Slobozia, locuitorii celor 93 de case erau deserviti de 7 preoți, la Crangurile 
pentru țăranii din cele 13 cocioabe slujeau 2 preoți și 5 diaconi, în timp ce 
la Stănislăvești locatarii celor 11 colibe erau călăuziți pe calea mântuirii 
de 2 preoți, 5 diaconi și 3 tarcovnici™. 

Secretul acestei creșteri exponentiale a clerului nu trebuie căutat doar 
în tradiționala evlavie românească neatinsă de tăvălugul ateist al Ilu- 
minismului, ci și în imunitatea fiscală deplină acordată de Ștefan 
Cantacuzino preoților în chiar pragul epocii fanariote, „lucru sfânt și 
plăcut lui Dumnezeu, plin de bunătate și de iubire de oameni care în 
zilele cele demult, din descălecătoarea țării, nici unul din domnii cei 
dintâi nu s-au învrednicit să o isprăvească“%, așa cum se exprima, purtat 
pe aripile entuziasmului, Sfântul Ierarh Antim Ivireanu. Iar destui dintre 
dreptcredinciosii voievozi din Fanar au avut grijă să reînnoiască aceste 
scutiri, impunându-le clericilor, începând din vremea lui Alexandru 

Preotul Gheorghe Vilău, ctitor al bisericii 
Sfântul Nicolae din Câineni (Vâlcea, 1733), 
(pagina alăturată, sus) poartă un felon tran- 
dafiriu cu decorație vegetală albă și o evan- 
ghelie cu ferecătură aurită, 

— Pagina alăturată, jos, preoții Nicolae și 
Dimitrie în odăjdii liturgice (Ursani, Vâlcea, 
1805-1806), 


Ipsilanti, doar o contribuție pentru 
întreținerea școlilor și o alta pentru 
milostenia de obşte”. 

Aceste facilități nu au fost însă 
de natură să asigure prosperitatea 
preoților de rând, întrucât ierarhii 
s-au grăbit să le impună acestora îm- 
povărătoare dări bisericești. Astfel, 
la intrarea în funcţie, atât a mitropo- 
litului, cât și a chiriarhului propriei 
eparhii (Râmnic, Buzău), aceștia 
trebuiau să achite ploconul cârjei, o 
taxă variabilă, ajunsă de pildă la nu mai putin de 13 taleri la suirea pe 
tronul Ungrovlahiei a lui Nectarie din Peloponez”. La aceasta se adăuga 
contribuția anuală pentru ierarh, kanonikă (în greacă „darea” obișnuită), 
constând deopotrivă în bani peșin și în produse, în special, agricole și, 
deja amintita „dare a bastonului“ pentru protopopi. În plus, cu ocazia 
hramului catedralelor mitropolitane (Sfinţii Constantin și Elena) și, 
respectiv, episcopale (Sfântul Nicolae la Râmnic și Adormirea Maicii 
Domnului la Buzău) popii erau nevoiţi să achite „câtre trei taleri și jumătate 
și două costande (=patruzeci de parale) după cum s-au urmat din 
vechime“ (1800). Si, desigur, atunci când se hirotoneau erau nevoiți să 
bage adânc mâna în buzunar, întrucât, conform rânduielii, cu acel prilej 
trebuiau să sature o mulțime de guri: mitropolitul, ierarhul care săvârșea 
taina, dar și alți titulari rezidenţi în Valahia, eclesiarhul, preoții și dia- 
conii implicați, paracliserii, logofetii, feluriti slujbasi ai sfintei biserici”. 
În acest fel, sumele minime datorate de candidatul la preoție ajungeau 
în 1748 la 17, iar în 1794 la 50 de taleri (o contribuție suplimentară benevolă 

Preoții Mihu si Nicola rugându-se (Bodești, Intrarea în Biserică, Vâlcea, 1750). 


era oricând bine primită), la care se adăugau și plocoanele în natură către 

arhiereu, „un berbec, două banite de orz, șase vedre de vin, șase obroace 

de făină, treizeci de găini““0. Iar atunci când tânărul dornic să-și dedice 

viata lui Dumnezeu nu dispunea de numerar, ierarhii dovedeau îngăduință, 

acceptând plata hirotoniei cu o bucată de pământ sau cu o vie“. 
Teoretic, nu era de-ajuns ca aspirantii la preoţie să aibă ceva bani sau 

proprietăți imobiliare, ci trebuiau să dețină o pregătire elementară de 

specialitate și să îndeplinească niște standarde morale minime („să nu 

aibă ponosuri de curvie, de hotie si de beţie“%). Cum însă cursuri dedicate j 

viitorilor slujitori ai altarului nu s-au ținut decât sporadic în epoca fanariotă 

(la mitropolie, la Sfântul Gheorghe Vechi și la Sfânta Ecaterina în București, 

la Mănăstirea Obedeanu din Craiova), cei mai mulți dintre viitorii preoți 

deprindeau în cel mai bun caz scrisul, cititul și psalmodiatul, memorând, 4 

Preotul Iosif Tândălescu impresionează cu 
giubeaua și anteriul său de un roșu aprins 
(Mănăstirea Logresti, Gorj, 1807). 

pe cât le stătea în putinţă, feluritele 
slujbe. Cu toate acestea, către sfâr- 
situl veacului al XVIII-lea în județele 
din sudul țării ca Olt sau Teleorman 
existau multe sate cu preoți care nu 
știau nici măcar buchiile®. 

În ciuda scutirilor fiscale, o bună 
parte dintre clerici nu erau cu mult 
mai bogaţi decât țăranii pe spina- 
rea cărora trăiau. Căci, oricât ar fi 
fost de evlaviosi, truditorii gliei nu 
aveau de unde să le dăruiască plocoa- 
ne prea grase. De pildă, datina impu- 
nea ca atunci când se căsătoreau să 
il cadorisească pe popă cu un curcan 
sau o gdind™, în vreme ce pentru 
alte prestații religioase, precum bo- 
tezuri, înmormântări, spovedanii, sfestanii, le ofereau atentii încă si mai 
modeste. Mai mult ajutor căpătau slujitorii Domnului de la proprietarii 
satelor în care își aveau parohiile ce se îndurau uneori să le dea ceva pă- 
mânt de cultivat, imașuri pe care să-și pască vitele sau lemne de construcții 
și de foc®. În aceste condiţii, e de înţeles faptul că, în căutarea unui trai 
mai bun, unii preoți încercau să-și găsească o a doua slujbă, lucrând, în 
funcție de competențe, ca postăvari, lumânărari, călărași și chiar ca vătășei 
sau zapcii preoțești, care îi procopseau pe alti confrati ai lor cu „necazuri, 
bătăi, legături și închisori și purtări din sat in sat“. 

Luptându-se din greu să-și câștige pâinea de zi cu zi, astfel de clerici 
dispuneau rareori de resursele financiare necesare ridicării unui lăcaș de 
cult. Existau însă și preoți proveniți din familii avute ce își urmaseră 
vocaţia religioasă sau popi gospodari, care știuseră să pună ban peste 
ban, nu doar pentru a-și chivernisi propriile familii, ci și pentru a lăsa în 
urmă un lăcaș de închinare, cum s-a întâmplat cu Ivan Duhovnic, ctitorul 

Preotul Samaria și-a ras atât barba, cât si 
mustata și înfățișează o floare în locul crucii 
(Câmpulung, Sfântul Gheorghe Olari, Argeș, 
1772), 


bisericii cu hramul Sfântul Nico- 
lae din Breaza de Sus. Cum însă o 
astfel de zidire presupunea o in- 
vestitie majoră, unii preoți se aso- 
ciau între ei sau îi convingeau pe 
alți credincioși să li se alăture în 
demersul lor bine plăcut lui Dum- 
nezeu. Așa a procedat, de pildă, 
popa loan care i-a determinat să 
participe la înălțarea bisericii Cu- 
vioasa Parascheva din Călinești pe 
frații săi Zamfir și Pătru, pe un- 
chiul lor Tănasie, dar și pe preoții 
Nicula și Zamfir și pe o mulțime 
de alți moșteni (Toma, Costandin, 
Toma, adecă Radomir, lon Ghermănescu, Radu, Pătru, sin Tănasie, 
Anghel, Ion, Pătru și Toma și ceilalți partasi ai lor), care „cu ce au putut 
agonisi“. Alți clerici au avut însă norocul ca la apelul lor să răspundă 
câte unul-doi boiernași cu dare de mână, astfel încât să nu mai fie nevoiţi 
să mobilizeze un întreg grup de donatori. De o atare șansă s-a bucurat 
Ioan Tândălescu, pe care l-au ajutat să ridice biserica Sfinții Ioachim și 
Ana de la Logresti biv vel slugerul Costache Pandia și jupan Ioan 
Oteteleșanu. 

Destul de des însă, pe pereții bisericilor Valahiei sunt zugrăviți preoți, 
fără ca aceștia să fi sponsorizat zidirea ori pictarea acesteia. Uneori ei 
și-au câștigat acest drept prin asumarea sarcinii de ispravnici — astăzi am 
spune diriginti de șantier — asemenea lui Ioan și a fiului său Grigore, de 
la Sfânta Treime din Bodești, dar cu mult mai des au fost onorati în acest 
fel de ctitorii rude ale lor, reverentioase în fata sutanei preoțești. Este 
cazul, de pildă, alvătafului de plai loan Urșanu, care nu a uitat ca în ta- 
bloulvotiv de la Horezu Târg să-lincludă și pe nepotul său popa Nicolae, 


Duhovnicul Constantin din Fălcoiu tine în 
afara crucii și bastonul de protopop (Cioroiu, 
Olt, 1783), 


oria lui Dumitrașcu Cozmescu, care 
a dispus ca în biserica Sfinţii Voie- 
vozi de la Câineni să fie reprezentat 
și zătul (ginerele) său, Șărban ereu. 
Alteori însă ctitorii au găsit de cu- 
۷11۳18 să le nemurească imaginea 
cuvioșilor preoți chemaţi să slujeas- 
că în biserica ridicată de ei, așa cum 
a făcut Radu Ciobanul de la Gruita, 
în ctitoria căruia au fost zugrăviți 
atât popa Constantin cu prezbitera 
sa, cât și diaconul acestuia cu jupâ- 
neasa lui Stanca. 

Dintre relativ numeroșii preoți 
reprezentați în bisericile Valahiei, 
extrem de puțini au preferat să se 
imortalizeze în veșminte liturgice, asemenea lui Gheorghe Vilău (Câi- 
neni, Sfântul Nicolae, Vâlcea, 1758) ori a lui Nicolae și Dumitru (Ursani). 
Cel dintâi poartă un felon trandafiriu cu o decorație vegetală albă extrem 
de complexă, dedesubtul căruia atârnă un patrafir lung din exact același 
material, ce acoperă partial stiharul cenușiu cu o ornamentatie diferită 
în dreapta și în stânga, dar bazată tot pe motive liniare. În schimb, preotul 
Nicolae a îmbrăcat un felon alb cu reflexe verzui, împodobit cu forme 
tetralobate negre, în interiorul cărora sunt pictate plantute roșii cu flori, 
dar și cu două cruci de aceeași culoare, situate putin sub nivelul umerilor. 
Acestea se regăsesc și pe felonul alb simplu al popei Dumitru, dar și pe 
mânecile stiharelor omocrome ale celor doi clerici, străbătute de patrafire 
aurii cu două benzi, cea din dreapta decorată cu romburi cu steluțe în 
colțuri, iar cea din stânga cu un vrej. Cei doi clerici sunt infatisati cu 
capetele descoperite și, în semn de reculegere, își împreunează mâinile, 
în timp ce Gheorghe Vilău poartă un potcap roșiatic scund și strânge la 
piept o evanghelie groasă cu ferecătură aurită. 

Preotul Ștefan si arhidiaconul Serban, invesmantati în alb și negru (Groserea, Gorj, 1808). 


Restul preoților, cei care au optat pentru ținuta de zi cu zi, poartă o 
giubea din stofă ieftină sau dintr-o țesătură fină în culori dintre cele mai 
diverse (alb, gălbui, măsliniu, roșu, bordo, albastru, gri, negru) cu sau 
fără tiv, guler sau manecute dintr-un alt material, cu precădere din 
blană. Spre exemplu, părintele Constantin duhovnicul din Fălcoiu 
(Cioroiu) apare îmbrăcat într-o rasă neagră subțire (gri pe dinăuntru) 
din stofă ordinară, popa Nicola (Costești, Ciorobesti) e înveșmântat într-o 
giubea albă cu blană de aceeași culoare, vopsită în bej pe margini, în timp 
ce preotul Ioan Tândălescu (Logresti) poartă o rasă roșu aprins cu tiv si 
méanecute din blană cafenie. 

În schimb, pe dedesubtul giubelei slujitorii altarului îmbracă sutana 
preoțească, uneori confecționată din stofă uni (albă, măslinie, roșie, bordo, 
albastră), eventual prevăzută cu nasturi în partea de sus, ori ca aceea a 
iereului Dragomir ot Sutesti (Dobrușa), decorată cu linii cenușii întor- 


Popa Radu poartă un anteriu cu dungi oblice, 
galbene, roșii și gri (Slătioara Cociobi, 1802). 


tocheate. Mult mai frecvent însă 
sutana este împodobită cu dungi 
subțiri, verticale sau oblice, cu un 
colorit variat: albe, gri, negre (Ștefan 
ereu, Groserea), galbene, roșii, gri 
(Constantin duhovnicul, Cioroiu; 
popa Radu, Slătioara, Cociobi), bej, 
măsliniu, negre (Șerban ereu, Câi- 
neni, Sfinții Voievozi), albe, galbene, 
verzui, roșii, gri (preot Samaria, Câm- 
pulung, Sfântul Gheorghe Olari, 
1772). Diversitatea deopotrivă cro- 
matică, decorativă și formală carac- 
terizează și brâiele cu care se încing 
preoții. Acestea pot fi albe, roșii, 
albastre, cenușii, negre, monocrome 
sau cu modele, subțiri sau late, îm- 
pletite, înnodate în față, ori prinse în spate. De pildă, brâul alb al preotului 
Samaria (Câmpulung, Sfântul Gheorghe Olari) este împodobit cu linii 
roșii șerpuite alternând cu șiruri de puncte de aceeași culoare, iar cel al 
lui Constantin ereu (Vătășești, Vâlcea, 1803-1805) e ornamentat cu benzi 
orizontale inegale, albe, galbene și negre. 

Încă si mai variate decât brâiele sunt potcapurile pe care preoții par a 
le fi tratat ca pe o piesă esenţială a elegantei ecleziastice. Astfel în repre- 
zentările din bisericile Valahiei aceștia au optat pentru acoperăminte 
sensibil deosebite între ele, mai înalte sau mai scunde, rotunjite, rectan- 
gulare, evazate, cu extremitatea plată sau triunghiulară, în tonuri de roșu, 
cafeniu, gri ori negru. Spre pildă, popa Grigore (Bodești, Sfânta Treime) 
poartă un fes jos cu calotă rotundă, asemănător celui preferat de numeroși 
mireni, în vreme ce Iosif Tândălescu (Logresti) s-a acoperit cu un potcap 
cafeniu, drept și foarte înalt. În schimb, popa Ioan (Cruset, Măiag) poartă 
un acoperământ bordo de dimensiuni medii rotunjit în vârf și înconjurat 
12 bază cu o bandă cenușie, pe când Șerban ereu (Câineni, Sfinţii Voievozi) 

În vestimentația părintelui Ioan alternează 
armonios trei culori (gri, bordo, alb) (Cruset 
Măiag, Gorj, 1818). 


se poate făli cu un potcap roșu 
aprins, evazat și cu vârful de formă 
triunghiulară. Doar preotul Samaria 
a găsit cu cale să se zugrăvească cu 
capul descoperit, ba chiar, lucru 
fără precedent în rândurile clericilor 
secolului al XVIII-lea, a cutezat să-și 
radă atât barba, cât și mustata. 

Întrucât vestimentația clericală 
era de 12 sine grăitoare, preoții nu 
au simţit de multe ori nevoia să 
afișeze și alte însemne de natură să 
le precizeze identitatea profesio- 
nală. Cu toate acestea, un număr 
însemnat dintre ei înalță crucea lui 
Hristos, asociată, în cazul duhov- 
nicului Constantin din Fălcoiu (Cioroiu), cu un baston de lemn cu capul 
ferecat în metal, de felul celui pe care aveau dreptul să-l poarte numai 
protopopii. Doar Dragomir ereul (Dobrușa) a ales să își indice misiunea 
pastorală prin strângerea la piept a unei evanghelii ferecate în aur, în 
timp ce, într-un nou gest de frondă, preotul Samaria (Câmpulung, Sfântul 
Gheorghe Olari) etalează o plantă cu trei inflorescențe roz. 

Preacinstitele prezbitere — 
modele de eleganţă discretă 


acerdotiul asumat de soții lor le impunea cinstitelor prezbitere unele 
limitări în viata personală, inclusiv în privința portului. Astfel, spre 
deosebire de cochetele boieroaice care își puteau permite experimente 
vestimentare, afișând pălării extravagante, preotesele erau obligate de 
convențiile în vigoare să poarte acoperăminte de tip tradițional, precum 
coafa ori mantila, întotdeauna albe, eventual cu unele tonuri de gri și, 
desigur, fără nici un fel de ornamente. Astfel, coafa a fost preferată de 
Păuna și Maria (Muereasca, Vâlcea, 1785) și de Neacsa și Ilinca (Dobrusa), 
dintre care ultimele trei poartă și vălul străveziu al bunei creștine. În 
schimb, majoritatea preoteselor au optat pentru mantila (gluga) albă care, 
în față, coboară cel mai adesea simetric până spre piept, dar poate fi 
uneori asimetrică, mai lungă într-o parte, asemenea celei a Ilincăi (Horezu 
Târg) ori a Smarandei (Câineni, Sfinții Voievozi), ce atârnă în stânga până 
la cot și, respectiv, în dreapta până la mijloc. Evident, austera morală 
pravoslavnică nu le îngăduia preoteselor să se impopotoneze cu podoabe, 
iar cele mai multe dintre ele s-au supus cu smerenie rânduielii canonice. 
Cu toate acestea, Maria și Ilinca (Urșani) au îndrăznit să poarte în jurul 
gâtului câte trei siraguri de mărgele cafenii fine, iar ereita Ilinca (Slătioara, 
Cociobi), asemenea unei vanitoase boieroaice, un întreg arsenal de bijuterii 
(trei coliere de perle, cercei alcătuiți dintr-o plăcuță rectangulară de care 
atârnă trei pandantive, un inel în formă de floricică pe degetul mic de la 
mâna dreaptă). 
Giubeaua pe care o îmbracă toate prezbiterele pendulează, la rândul 
ei, între sobrietatea clericală și eleganța firească pentru femeile ajunse în 
fruntea propriei comunități. Astfel, unele preotese, precum ereita Ioana 

(Cochinestii de Sus), poartă un 
veșmânt simplu din stofă cenușie, 
căruia altele (Păuna, Muereasca; Du- 
mitra, Slătioara, Cociobi; Constan- 
tina, Vătășești) i-au adăugatuntiv de 
blană cu nuanţe similare. În schimb, 
nu puține sunt soțiile de preoți care 
au optat pentru giubele în culori 
mult mai vii, de natură să le exprime 
mai bine feminitatea. Spre exemplu, 
Maria (Muereasca), Ilinca și Preda 
(Dobrușa) s-au înveșmântat într-o 
mantie roz cu tiv alb de blană, cu o 
tentă gri în cazul celei dintâi, în 
vreme ce Neacșa (Dobrușa) și Ilinca 
(Horezu Târg) s-au îmbrăcat în roșu. 
În plus, Ilinca și Neacșa (Dobrusa) 
și-au aruncat deasupra giubelei, 
prevăzută cu buzunare, un văl alb 
străveziu, trecut în fata pe sub ante- 
brațul drept. 

Rochiile, în bună parte ascunse 
de veșmântul exterior, ilustrează si 
mai bine tendința de căutare a unei 
elgante discrete. Căci până și pie- 
sele tradiționale de tip anteriu se re- 


Pagina alăturată: jos, preotul Dragomir si 
prezbitera Preda zugrăviți în biserica Schitu- 
lui Dobruşa (Vâlcea), zidit în veacul al XVI-lea 
și zugrăvit în 1774 (sus). 

— Sus, foarte elegantele preotese Neacsa si 
Ilinca îmbracă rochii cu o decorație exube- 
rantă (Dobrusa, Vâlcea, 1774). — Jos, prezbi- 
tera Maria poartă coafa cu văl straveziu, în 
vreme ce părintele Gheorghe, un simplu potcap 
gri (Muereasca, Vâlcea, 1785). 

Stûnga sus: popa Radu şi preoteasa Ioana 
ce îmbracă o rochie originală alcătuită din 
benzi galbene împodobite cu forme roșii și 
negre si prinsă la mijloc cu paftale din argint 
(Cochinestii de Sus, Arges, 1796). — Dreapta 
sus: mai conservatoare, prezbitera Dumitrana 
s-a multumit cu o rochie impodobita cu dungi 
verticale albe si gri (Cochinestii de Sus, Arges, 
1796). — Stânga jos: preoteasa Ilinca îmbină 
mantila cu bijuteriile (salbe de mărgăritare, 
cercei lucraţi cu migală) (Slătioara Cociobi, 
Vâlcea, 1802). 


A T 0 A 
BRE 
1 24 


marcă, nu rareori, prin câte unul sau două elemente care le personalizează. 
Astfel, cea a Mariei ereita (Slătioara, Viorești) este decorată cu dungi 
verticale albe, gri și roșii, mai rare deasupra și mai dese dedesubtul brâului 
roșu lat, pe când cea a Constantinei (Vătășești), împodobită cu benzi 
galbene și gri, se continuă deasupra mijlocului cu un fel de cămașă albă. 
La rândul său, anteriul loanei (Cochinestii de Sus) este alcătuit din fâşii 
galbene, ornamentate din loc în loc cu cerculete roșii, dar și cu punctisoare 
negre și strâns în talie cu două paftale rotunde de argint, în timp ce în 
partea superioară se continuă cu o bustieră roșie. Nici una dintre rochiile 
preoteselor valahe nu se compară însă cu cele ale ereitelor zugrăvite la 
Dobrușa, unice prin decorația lor exuberantă. Astfel, rochia Neacșei este 
împodobită cu forme tetra, penta sau hexalobate cu contur negru și o 
bandă gri pe margini, în centrul cărora se găsesc romburi roșii sau roz cu 
un patratel sau cerculet negru în mijloc. Acestea sunt unite între ele prin 
mici romburi cenușii cu un alt romb, pătrat sau cerc mai mic în centru, 


Pagina anterioară: popa Constantin si preo- 
teasa Constantina, clerici de rând din mediul 
rural, cu veşminte asemănătoare celor ale tara- 
nilor, sunt reprezentaţi pe pereții bisericii din 
Țânculeşti (Vătășeşti, Golești, 1805 — p. 199), 
un cătun rupt de lume în care mai locuiesc 
astăzi doar două familii. — Preotul Șerban 
s-a acoperit cu un potcap roșu, triunghiular 
în vârj, în timp ce soția sa, Smaragda, rămâne 
credincioasă mantilei albe (Câineni, Sfinții 
Voievozi, Vâlcea, 1808). 


în timp ce spaţiul rămas liber este 
umplut cu linii roșii vălurite pe fond 
alb ce sugerează imaginea tot a unor 
romburi înscrise unul în celălalt. O 
structură similară are și ornamen- 
tatia rochiei Ilincăi, numai că în inte- 
riorul figurilor polilobate, mai mari 
de această dată, se află stele roşii, iar 
liniile tremurate din spațiul inter- 
mediar sunt trasate pe fond galben. 


Pe treapta de jos a slujirii bisericești: 
diaconii cu diaconesele lor 


bună parte a miilor de preoți din Valahia erau asistați în slujirea lor, 

dar și în feluritele treburi gospodărești ale bisericii, de câte un 

diacon. Și, cu toate că, în conformitate cu statistica realizată în 1810 
de autoritățile rusești de ocupaţie, la nivelul țării un diacon revenea la 
1,98 preoți, în unele zone acest raport numeric era complet inversat. De 
pildă, în satul Gălășești din Vlașca 3 preoți erau ajutați de nu mai puțin 
de 7 diaconi, în timp ce la Suceni, în același județ, tot atâția diaconi 
deserveau doar 2 popi”, ca să nu mai amintim de situația de la Sămara 
în Arges, unde alături de 5 preoți slujeau 16 diaconi. Fără doar și poate, 
în acest fel serviciile divine săvârșite în umilele bisericuțe de țară ajungeau 
să rivalizeze cu slujbele celebrate într-o adevărată catedrală. 

Accelerarea creșterii numărului de diaconi comparativ cu cel al preoților 
înregistrată în ultimele decenii ale veacului al XVIII-lea, când, spre 
exemplu, în Vlașca în intervalul 1787-1790 au fost hirotoniți 89 de noi 
diaconi fata de doar 34 de preoți, are în bună măsură o explicaţie financiară. 
Neputând spori la infinit numărul popilor, a căror mulțime începuse să 
îi îngrijoreze pe unii domni precum Grigore III Ghica®, ierarhii dornici 
să-și rotunjească veniturile au recurs la artificiul inmultirii diaconilor, a 
căror hirotonire era la fel de lucrativă ca aceea a preoților (ambele costau 
40 de taleri în 179479). Considerabila investiţie era însă greu de amortizat, 
mai ales dacă în biserica unei parohii mici slujeau doi-trei preoți și încă 
si mai multi diaconi. Asta pentru că preoții își păstrau pentru ei partea 
leului din milostenia credincioșilor, aruncându-le subordonatilor doar 
firimituri. lar uneori se desprindeau cu greu chiar și de acestea, ca în cazul 
popii Constantin din Bucuresti, care în 1794 protesta energic la Mitropolie 


Diaconul Nicolae (primul din stânga), invesmdntat în odăjdii liturgice de o mare simplitate 
(Ursani, Vâlcea, 1800). 


fata de decizia arhipăstorului Valahiei de a hirotoni un al șaselea diacon la 
biserica lui, căci n-ar fi avut, chipurile „toţi cu ce să chivernisi“”’. Si, 
într-adevăr, deși erau și ei scutiți de dăjdii asemenea preoților, diaconii 
aveau de cele mai multe ori o situație financiară precară, care îi făcea 
să-și caute un loc de muncă și în afara sfântului altar. Astfel, în 1775 nu 
mai putin de „66 diaconi cu ceteti lucrau viile sfintei mitropolii de la 
Pitești“, fiind recompensati pentru prestaţia lor cu un onorariu de 2 
taleri”, în vreme ce alţii preferau să confectioneze „pături vărgate bune“. 

Odată ce se luptau din greu să-și întrețină propria familie, era firesc 
ca majoritatea diaconilor să nu aibă posibilitatea de a finanța de unii 
singuri înălțarea unor lăcașe de cult. Cu toate acestea, ei au reușit uneori 
să suplinească acest neajuns, prin persuadarea a diverși credincioși cu 
dare de mână să contribuie la ridicarea unei noi biserici, așa cum au pro- 
cedat Dumitru și Vasile, ctitori la Titesti și, respectiv, Cosoveni (Dolj, 
1809). Mai frecvent chiar, alți diaconi, precum, bunăoară, Matei, Stoica 

Sus, diaconul Dimitrie strânge la piept o 
evanghelie cu ferecătură aurită din care citea 
la slujbe (Titesti, Perisani, Vâlcea, 1769). — 
Jos, diaconeasa Stanca o tine in mâna dreaptă 
pe nou-născuta Maria, înfășată in scutece 
roz, in timp ce cu stânga apucă un trandafir. 
Alături de ea stă diaconul Dimitrie, care isi 
sprijină mâna pe umărul fiicei lor mai mari, 
Dumitrana (Cioroiu, Olt, 1783). 


și Matei (Târgu Gangulesti), Nicolae 
(Urșani) sau loan (Gorunesti), au ac- 
ceptat să-l ajute pe ctitorul principal, 
participarea lor fiind răsplătită prin 
zugrăvirea propriilor chipuri pe zidu- 
rile bisericii. 

Dintre aceștia doar Nicolae (Ur- 
șani) a preferat să fie reprezentat în 
odăjdii liturgice, altminteri unele deo- 
sebit de austere. Mai precis, el poartă 
un stihar alb imaculat, înviorat doar 
de verdele manecutelor ori al fâșiei 
late de la bază. lar respectiva culoare 
se regăsește atât pe cei doi ciucuri și 
pe cele două cruci de pe orarul arun- 
cat deasupra umărului stâng, cât și 
pe crucea de pe brâul cu care s-a 
încins diaconul. Restul confratilor 
săi poartă însă giubele, ce nu mai 
au o cromatică diversă, ca în cazul 
multora dintre cele preoțești, ci com- 
bină doar albul cu negrul. Astfel, 
cele ale lui Dumitru (Titesti), Vasile 
(Muereasca), Matei (Targu Gangu- 
lesti), Vasile (Câineni, Sfinții Voievozi), 
Serban (Groserea), Nicolae (Otesti) 
sunt albe cu guler, tiv, manecute si, 


Sus, veșmintele simple ale ierodiaconului 
Vasile contrastează cu straiele viu colorate 
si împodobite cu flori ale soției (Muereasca, 
Vâlcea, 1785). — Jos, diaconesele Anca (stânga) 
și Stanca (dreapta) au optat pentru veșminte 
ce îmbină o mulțime de culori: alb, roșu, albas- 
tru, cafeniu, gri (Teiu, Vâlcea, 1790). 


eventual, buzunare, negre, în timp 
ce rasele diaconului anonim de la 
Gruita, ale lui Dumitru (Cioroiu), 
Ioan (Gorunesti) și Vasile (Coșo- 
veni) sunt negre sadea. Iarin unele 
cazuri această dualitate cromatică 
se extinde și asupra sutanelor. De 
pildă, cele ale diaconilor Vasile (Câi- 
neni, Sfinții Voievozi) si Nicolae 
(Otesti) sunt albe, in vreme ce suta- 
nele lui Matei (Targu Gangulesti), 
Ioan (Gorunesti), Serban (Groșe- 
rea) și Ilie (Cosoveni) sunt brazdate 
de dungi verticale sau oblice, mai 
late sau mai subtiri, albe si negre. 
În schimb, diaconul anonim de la 
Gruita, Vasile (Muereasca) ori Du- 
mitru (Cioroiu) au simtit nevoia 
să adauge o pată de culoare tinutei 
lor, optând pentru anterie cu dungi 
verticale albe, negre și roșii primul, 
albe și bej, cel de-al doilea și roșii, 
gri și negre, cel de-al treilea. Un rol 
similar îl joacă și brâul lat al dia- 
conilor, de multe ori nu doar ce- 
nușiu sau negru (loan, Gorunești; 
Serban, Groșerea; Vasile, Coșoveni), 
ci chiar cafeniu (Vasile, Câineni) sau 
roșu (Dumitru, Titesti; Dumitru, 

Cioroiu; Matei, Târgu Gangulesti; 
Nicolae, Oteștii de Sus). 

Culorile închise (negru, cenușiu, 
cafeniu) caracterizează îndeobște și 
acoperămintele de cap ale diaconilor, 
care, altminteri, surprind printr-o 
certă varietate. Astfel, unii poartă 
un potcap patratos relativ înalt și 
ușor evazat, cu partea superioară 
plată (Vasile, Coșoveni; Nicolae, Oteș- 
tii de Sus) sau triunghiulară (Du- 
mitru Cioroiu; Vasile, Câineni, Sfinții 
Voievozi) — atrage atenția cel roșu 
aprins al ultimului dintre cei men- 
tionati. Nu puţini sunt însă diaconii 
care au optat pentru acoperăminte 
rotunjite de tip fes: cele ale anoni- 
mului de la Gruita și ale lui Vasile 
(Muereasca) se aseamănă cu un clop 
maramureșean, cel al lui Șerban 
(Groșerea) e mai înalt și are un mot 
în vârf, în timp ce acela cenușiu al 
lui Matei (Târgu Gangulesti) pre- 
zintă o bandă de aceeași culoare înfă- 
șurată la bază. În schimb, Dumitru 
de la Titesti are pe cap un fel de be- 
retă cenușie, iat loan (Gorunești) un 
minipotcap cu vârful triunghiular. 

Destul de des, misiunea religioasă 
asumată de diaconi este subliniată 
nu doar prin vestimentația specifică 
cinului, ci și prin înălțarea simbo- 
lului sfintei cruci. În schimb, Dumi- 
tru (Titești) strânge cu evlavie la 
piept sfânta evanghelie din care în 

Pagina alăturată: sus, vestimentația simplă în tonuri de alb si gri a diaconului Matei este 
înviorată doar de brâul de culoare roșie (Târgu Gângulești, Vâlcea, 1801). — Jos, diaconeasa 
Păuna îmbină crucea cu salbele de mărgăritare (Gorunesti, Vâlcea, 1807). 

— Austerul diacon Vasile poartă straie negre cu câteva dungi roșii, în timp ce soția are o 
vestimentație alternând albul, griul, cafeniul si roșul (Cosoveni, Dolj, 1809). 


calitatea de diacon citea la slujbe, iar Vasile (Coșoveni) binecuvântează 
cu mâna dreaptă în care tine si un șirag de mătănii. 

Sobrietatea vestimentară a diaconilor nu a fost întotdeauna împărtășită 
și de soțiile lor, ce s-au simţit uneori ispitite să se îmbrace în culori mai 
vesele. Astfel, Ilinca (Muereasca), Dina (Câineni, Sfinţii Voievozi) și Safta 
(Titesti) s-au zugrăvit purtând giubele roșii cu tiv de blană alb-cenusie, 
iar Anca (Teiu) și Mitrana (Cosoveni) au preferat unele în tonuri cafenii. 
Cu toate acestea, alte câteva neveste de diaconi, pasămite mai conservatoare, 
precum Stana (Cioroiu) ori Păuna (Gorunești) s-au înfățișat posterității 

Potcapul roșu al diaconului Vasile se asor- 
tează cu giubeaua și anteriul soției sale (Câi- 
neni, Sfinții Voievozi, Vâlcea, 1808). 


în giubele negre largi cu tiv și mâ- 
necute cenușii. Dar până și acestea 
au găsit de cuviință să poarte anterie 
mai putin terne, Stana (Cioroiu), 
unul cu dungi verticale, albe si roșii, 
dar și cu o broderie neagră pe mar- 
ginea deschizăturii adânci și înguste 
din dreptul pieptului, iar Păuna (Go- 
runești), unul cu benzi galbene și 
negre. Este un tip de decorație adop- 
tat și de alte diaconese, precum Mi- 
trana (Coșoveni), a cărei rochie este 
brăzdată de dungi verticale foarte 
subțiri, albe, cafenii și roșii, ori de 
Dina (Câineni, Sfinții Voievozi), 
purtătoarea unui anteriu vărgat în alb și roșu. În schimb, Safta (Titești) 
este înveșmântată într-un anteriu decorat cu o rețea de romburi negre cu 
steluțe în colțuri, în interiorul cărora sunt plasate alte romburi roșii ceva 
mai mici. De departe cea mai reușită și mai elegantă este însă rochia albă 
a diaconesei Ilinca (Muereasca) împodobită cu linii ondulate roșii, dar și 
cu trei rânduri de rămurele cu frunze și flori roșii și negre. Chiar și unele 
dintre mantilele diaconeselor, aproape mereu albe și fără nici un fel de 
ornament, sunt împodobite cu diverse motive geometrice sau vegetale. 
De pildă, mantila diaconesei Anca (Teiu) este străbătută de linii roșii, ce 
delimitează benzi albe presărate cu vârfuri negre de săgeată, iar cea a 
Stanei (Cioroiu) e împodobită cu figuri geometrice alcătuite din câte patru 
arcuri de cerc verzi în interiorul cărora se găsește un cerc roșu. Ba chiar, 
diaconeasa Păuna (Gorunesti) poartă la gât trei coliere de perle, în vreme 
ce Stana (Cioroiu) și Ilinca (Muereasca) au preferat să etaleze nu sfânta 
cruce, ci un trandafir roșu și, respectiv, o plantuta cu trei inflorescențe. 


Coconi și copii 
după chipul și asemănarea părinților 


rmând legile nescrise ale firii, părinţii din epoca fanariotă își 

doreau mai toți copii (în primul rând băieți), care să le ducă mai 

departe numele și averea, dar și să le poarte de grijă odată ajunși 
la ceasul neputintelor batranetii și să-i îngroape cu cinste după rânduiala 
pravoslavnică. Căci nimic nu era mai înspăimântător pentru un om al 
acelor vremuri, după cum ne asigură marele ban Grigore Greceanu, decât 
ca, „pentru mulțimea păcatelor“, să-i moară toate odraslele și să rămână 
fără „mângâiere la întristăciunea a mare si nesuferită a morții 7. Iar, 
pentru că rata deceselor la vârsta infantilă era pe atunci foarte ridicată, 
părinții cu oarecare stare nu se sfiau să aibă câte progenituri le dădea Dum- 
nezeu, pentru a nu avea soarta sărmanului Greceanu, căruia toți cei șase 
coconi îi pieriseră răpuși de boli fără leac. Așa se face că cei care avuseseră 
norocul ca odraslele lor să supraviețuiască maladiilor copilăriei apar 
reprezentați pe pereții propriilor ctitorii în compania unui număr de-a 
dreptul impresionant de vlăstare, unsprezece în cazul marelui agă Tudoran 
Vlădescu (Aninoasa) ori șaptesprezece în cel al polcovnicului Matei 
Bobeanu (Băbeni, Oltetu). 

Pe de altă parte, existența unui număr mare de copii într-o familie 
genera cheltuieli considerabile cu hrana, îmbrăcămintea și educarea 
acestora, constituind, în plus, o ameninţare la adresa patrimoniului mate- 
rial al acesteia ce risca să se risipească prin împărțirea la numeroși moș- 
tenitori. Astfel, doar pentru hainele (cămăși, anteriu, brâu, dulamă, giubea 
îmblănită, fes) și încălțările (iminei cu ciorapi), nu dintre cele mai 
somptuoase, confecționate pentru copilul Gheorghe, Iosif, episcopul 
Argeșului, a cheltuit într-un singur an nu mai putin de șaizeci și doi de 

Micutul Alexandru Mavrocordat poartă 
mantie imperială si coroană, desigur nu în 
realitate, ci doar pe pereții bisericii centrale 
a Mănăstirii Văcăreşti (Bucureşti, 1724), 
departe de ochii bănuitori ai otomanilor care 
nu s-ar fi spurcat trecând pragul unui lăcaș 
crestinesc de închinare. 

— Pagina alăturată: la fel ca părinţii lor, 
băieții poartă binis prins la gât, iar fata, 
giubea cu mâneci lungi (Vădeni, Târgu Jiu, 
Gorj, 1733). 


taleri și șaizeci de bani”. Iar, desigur, 
acei părinți dornici ca odraslele lor 
să iasă din bezna ignoranței erau 
nevoiți să scoată din pungă sume 
mult mai mari pentru a plăti pro- 
fesori particulari, căci, confiorm unor 
estimări, pe această cale ajungeau să se alfabetizeze cam două treimi 
dintre tinerii stiutori de carte ai Valahiei. Misiunea dascălilor nu era 
însă ușoară, căci multora dintre coconii de boieri nu le stătea gândul la 
învățătură, ei necatadicsind să studieze decât o oră dimineața și una seara, 
sub pretextul că, asa cum arăta Iosif Moesiodax, profesor la Academiile 
Domnești din București și lași, „unul sau altul au ajuns fără prea multă 
învățătură la rangul de ban sau logofăt, au ajuns bogaţi, cu putere, oameni 
mari“. Asa că în astfel de situații, dascălii se simțeau indreptatiti să 
recurgă la o „bătaie strașnică“, în vederea căreia dispuneau uneori, ase- 
menea învățătorului Panaioti(s) din București pe 12 1813—1814, de un 
adevărat arsenal coercitiv („lângă dânsul pururea sta pe masă falanga, 
un bici de lemn făcut în chipul îmblăciului cu care bătea la talpe, două 
biciuri de vână de bou cu care bătea la șezut și două asemenea de curea 
lata de bătut la palme“”). 

Din fericire, nu aceeași reticenta fata de știința de carte ca pe elevi îi 
caracteriza pe domnii fanarioți ce au depus eforturi constante pentru 
constituirea și întreținerea în Principatele Române a unui sistem de 
învățământ pe cât posibil de extins și de modern. Progresând lent, dar 
sigur, acesta a ajuns la începutul veacului al XIX-lea să cuprindă, pe lângă 


Academiile Domnești de la București și Iași, ori alte instituţii etalon din 
capitalele sau marile centre urbane ale Principatelor, numeroase școli de 
nivel mediu sau elementar (de grecie, slavonie sau rumânie), risipite 
printr-o mulțime de orașe, târguri, mănăstiri și chiar sate. Astfel, în 
ultimele două decenii ale secolului al XVIII-lea este atestată funcționarea 
unor instituții de învățământ și la Găești, Vălenii de Munte, Rucăr, Zim- 
nicea, în mănăstirile Motru, Dintr-un Lemn, Curtea de Arges, Nămăești, 
dar și la Preajba (Dolj), Agiesti, Buda, Obilești, Greci, Tărtășești”?. 

Cu totul remarcabilă este și grija manifestată de principii greci pentru 
educarea fetelor, inclusiv a celor de condiție socială mai modestă. Astfel, 
Alexandru Ipsilanti stabilea ca în cadrul orfanotrofiei (orfelinatului) 
bucureștene de la Mănăstirea Tuturor Sfinţilor (Antim) să activeze „două 
dăscălițe călugărițe, cu bună vietuire și far’ de prihană petrecere“ însăr- 
cinate să le deprindă pe copilele fără părinți nu doar cu cele „ale închi- 
năciunii pentru sfântul Dumnezeu“ și „câte altele vor fi spre buna 
obicinuire“, ci și cu „lucrarea de mâini [...] de folos la partea femeiasca“®°. 
Si mai progresist, Alexandru Moruzi hotăra în 1803, așa cum am văzut 

Pagina alăturată: micuța Sultana etalează 
o întreagă colecție de bijuterii, diademă cu 
perle, coliere, pandantive, brățări, inele (Fun- 
denii Doamnei, București, 1757), 

— Juna Frusiţă încărcată de podoabe (Bre- 
zoaele, Cruceru, Dâmboviţa, 1759). 


mai sus, să detașeze la Mănăstirea 
Agapia un dascăl care să le învețe 
„carte grecească si elineasca“*! atât 
pe cuvioasele maici, cât și pe alte 
fete din zonă. Iar în urma unor atari 
initiative tot mai multi boieri din 
Principate au ajuns sa constientizeze 
necesitatea de a le oferi propriilor 
fiice nu doar o educație de tip tra- 
ditional cu o orientare exclusiv mo- 
rală și practică, ci și o educație de 
inspirație europeană modernă. Astfel, 
răspunzând cererii create în acest sens, la Iasi se deschidea în 1811 pensionul 
de fete al doamnei L. Germont, iar la București în 1815, pensionul Annettei 
Cavallini si cel al lui madame Furé, instituții private în cadrul cărora 
tinerele de viță nobilă puteau învăța atât limbi moderne (greacă, franceză, 
germană, italiană), cât și aritmetică, istorie sau geografie™. 

Toba de carte sau codasi la învățătură, copiii rămâneau oricum marea 
mândrie a părinților, care îi voiau de cele mai multe ori reprezentați 
alături de ei în tablourile votive. În cadrul acestora ei sunt zugrăviți de 
obicei în costume asemănătoare celor purtate de taţii și, respectiv, de 
mamele lor, a căror reproducere la o scară mai mică o constituie, cel putin 
din punct de vedere vestimentar. Căci altminteri mulți dintre pictorii de 
biserici nu s-au preocupat să redea în mod realist trăsăturile copiilor, așa 
cum procedau, de regulă, în cazul adulților. De pildă, zugravul de la 
Aninoasa nu a ținut seama de faptul că cele unsprezece odrasle ale agăi 
Tudoran Vlădescu aveau vârste și, prin urmare, staturi diferite și i-a 
reprezentat pe toți la fel de înalți. În schimb, pictorul de la Stavropoleos 
le-a plasat pe cinci dintre progeniturile lui Nicolae Mavrocordat într-o 

scară a măgarilor în care diferența de înălțime dintre oricare principe și 
cel de lângă el este aceeași, în vreme ce caracteristicile lor faciale sunt 
prea putin în măsură să-i individualizeze. Alteori, copiii par niște ființe 
liliputane, ce levitează în loc să pășească pe pământ, precum, de pildă, 
vlăstarele negustorului Hristea Bemba (Belivacă), în timp ce alte imagini 
ale lor se caracterizează prin tot felul de disproportii anatomice (capetele 
mult mai mari sau mai mici decât ar fi normal; mâinile sau picioarele 
nefiresc de lungi sau de scurte etc.). 

De asemenea, reprezentările din biserici nu prea tin seama de vârsta 
reală a copiilor, deseori greu de dedus din caracteristicile somatice con- 
ventionale ce le sunt atribuite. De altfel, pictarea acestora nu după natură, 
ci după canoane artificiale a făcut ca în toate ctitoriile din epoca fanariotă 
să nu se întâlnească decât o singură imagine a unui prunc, cea a Mariei, 
fiica Stancăi diaconeasa (Cioroiu), pe care mama o apucă în chip nefiresc 
cu mâna stângă, în vreme ce în dreapta înalță un trandafir. Micuța este 
înfășată până la gât cu scutece albe-roz și are capul foarte mic, dar trăsă- 
turi nu tocmai infantile. Nicăieri altundeva mamele nu își tin în brate 
progeniturile de câțiva anisori, vârsta fragedă a copiilor ce se susțin mereu 
pe propriile picioare fiind indicată doar de statura lor miniaturală. Este 
cazul, de pildă, al lui Ioan, fiul lui Iftenie și al Stanei (Vătășești), al cărui 
cap este de două-trei ori mai mic decât palma părinților. Dar chiar și în 
ciuda constituției foarte plăpânde, micul personaj poartă veșminte 
asemănătoare celor ale tatălui său, numai că miniaturizate. Este vorba 
de un fenomen aproape general, căci părinții din epocă par să fi vrut ca 
odraslele să le fie reprezentate pe zidurile bisericilor după chipul și 
asemănarea lor. 

Astfel, beizadelele lui Nicolae Mavrocordat au fost zugrăvite atât în 
paraclisul Mitropoliei, cât și la Stavropoleos și la Văcărești cu coroane 
grele de aur pe cap și, uneori, îmbrăcând mantii cu ceaprazuri aurite 
(Paraclisul Mitropoliei) sau anterie tesute cu fir din același metal pre- 
tios (Alexandru, Văcărești). Tot așa și copiii lui Grigore II Ghica (Scarlat, 
Matei și Ruxandra) pictați în Mănăstirea ieșeană Frumoasa poartă ca și 
părintele lor cucă cu panaș și mantie roșie, împodobită în cazul băieților 
cu fireturi de aur. În schimb, odraslele lui Grigore 11 Ghica și, respectiv, 
Alexandru Ipsilanti, figurati la Marcuta cu coroană pe cap, se acoperă 


Smaranda și Șerban, vrednice vlăstare ale 
boierilor Cândești (Cândeștii de Jos, Buzău, 
1759). 


primii cu cușme negre cu surguci, 
iar ceilalți cu căciuli simple de ace- 
eași culoare, fapt ce nu exclude însă 
mantiile somptuoase, în ornamen- 
tatia cărora se regăsește, în mod 
previzibil, auriul de natură să le su- 
blinieze statutul princiar. 

Restul copiilor poartă, de bună 
seamă, veșminte mult mai modeste, 
care se remarcă totuși printr-o mare 
varietate coloristică (alb, galben, 
portocaliu, bej, cafeniu, roz, roșu, 
bordo, măsliniu, verde, albastru, ver- 
nil, gri), în acord cu specificul vârstei 
lor lipsite de griji. Unii dintre ei 
îmbracă un somptuos biniş, o man- 
tie îmblănită fără mâneci, asemenea câtorva dintre fiii de boieri zugrăviți, 
bunăoară, în bisericile din Baia de Fier, Bălcești, Brădeşti Bătrâni, Gălășești 
ori Ocnele Mari — Titireciu. Sensibil mai mulți părinți au preferat însă 
pentru copiii lor giubeaua, eventual cu guler, tiv sau manecute de blană 
și prevăzută cu mâneci scurte, situație întâlnită mult mai des decât în 
cazul adulților. Confectionata de obicei dintr-un material de o singură 
culoare, giubeaua poate fi uneori decorată cu motive vegetale, asemenea 
celor portocalii ale fiicelor Stancăi și Maricăi de la Vădeni, ori a giubelei 
crem a cocoanei Sultana (Bucuresti, Fundeni) smaltuite cu plantute verzi 
cu flori roșii. Uneori giubeaua lungă până la pământ și, prin urmare, 
incomodă pentru copii, a fost înlocuită cu un veșmânt trei sferturi fără 
mâneci, un cepchen. Remarcabile sunt, spre exemplu, cel roșu cu buzunare 
si margini din blană gri al Dumitranei, fata diaconului Dumitru (Cioroiu), 
ori cel galben fără mâneci al fiicei popii Radu și al Dumitranei ereita 
(Cochineștii de Sus) decorat cu flori roșii și frunze verzi, la fel ca rochia 
de dedesubt, și prevăzut cu un tiv de blană cenușie. Și mai frecvent decât 

Înveșmântaţi mai ales în anterie, atât băieţii, cât și fetele ctitorilor bisericii din Bărbăteşti 
(Vâlcea, 1774) tin fiecare câte o floare in mână. 

— Pagina alăturată: minusculul loan are capul de două-trei ori mai mic decât palma 
părinților săi, Eftimie și Stana ؟)‎ ânculeşti, Vătășești, Golești, Vâlcea, 1805). 


cepchene, copiii pictați în bisericile valahe poartă ilice, veste lungi până 
la mijloc, cu mâneci scurte sau fără mâneci. Acestea sunt câteodată 
confecționate dintr-o stofă simplă (galbenă în cazul unuia dintre băieții 
lui Radu Sărdănescu) sau brodată (roșie cu decoraţii negre în cazul fiului 
lui Nicolae Brăiloiu), dar pot fi și îmblănite pe margini, la guler și la 
mâneci, precum cele purtate de cei mai mulți dintre copiii reprezentați 
în biserica Sfinții Nicolae și Andrei din Târgu Jiu. Tot îmblănite sunt și 
ilicele elegantelor fete Joița, Ilinca, Maria și Stanca (Voloiac), iar cel al 
ultimei este chiar brăzdat de dungi verticale gri și negre, decorate cu 
puncte sau linii albe ori roșii. Rareori, copiii poartă câte două dintre 


veșmintele enumerate, asemenea 
băieților vel armașului Constantin 
Râioșanu, dintre care unul îmbină 
giubeaua cu cepchenul, iar celălalt, 
binisul cu cepchenul. Și tot asa nu 
foarte frecvente sunt situatiile in 
care odraslele ctitorilor, asemenea 
lui Preda, Constantin, Dima (Bărbă- 
tești), a coconului Nicolae (Brădești, 
Bătrâni) ori a fiicei lui Constantin 
Geru (Scornicești, Șuica) nu poartă 
nici o altă haină peste anteriu. 

De departe cea mai îndrăgită 
piesă vestimentară în rândul băie- 
tilor si al fetelor, anteriul este țesut 
cel mai adesea dintr-o stofă mono- 
Fiii lui Vasile si ai Neacsei poartă fes, iar  cromă fină, dar poate fi confecționat 
fiicele, turban (Sânbotin, Vâlcea, 1807). și dintr-una străbătută de dungi 

verticale sau orizontale de diverse 
culori (albe, roșii, gri, Preda, Bărbătești; albe, roșii, gri, negre, Enache, 
Bâscenii de Jos; albe, bej, negre, loan, Osica de Sus). Ba chiar câțiva copii 
poartă anterie din țesături somptuoase, decorate cu floricele (Caterina, 
Rucăr; Ilinca, Voloiac) ori cu motive vegetale complexe (Constantin și 
Dima, Bărbătești). De regulă, acestea sunt strânse la mijloc cu un brâu 
înnodat în față sau prins la spate, dar pot fi și fixate cu paftale argintate 
sau aurite, mai fin sau mai grosolan lucrate (Smaranda și Serban, Candestii 
de Jos; Dumitrache, Matei, Maria, Corbii Mari; Constantin și Gheorghe, 
Gălășești; Joița, Ilinca, Stanca, Voloiac). În schimb, fiica Ecaterinei Gănescu 
(Gănești) și-a prins anteriul alb decorat cu inflorescențe gri și portocalii 
cu o panglică albă legată cu fundă. 

Comodul anteriu nu a fost decât arareori eliminat din portul băieților, 
așa cum se întâmplă la Lainici, unde odrasla serdarului Nicolae Brăiloiu 
poartă șalvari albi și bluză gri, iar unul dintre cei doi fii ai medelniceru- 
lui Radu Serdănescu, șalvari cărămizii și bluză măslinie. Încă și mai 
îndrăzneață este ținuta vlăstarelor boierului Ianache de la Curtisoara 
(Iezi (?) și Grigoris), înveșmântate, așa cum am văzut deja, cu pantaloni 


negri de inspirație occidentală, strânși pe corp și cămăși vernil decorate 
cu semicercuri cu un punct deasupra, ce le atârnă descheiate. 

Sub influența unor mame aflate în pas cu moda, câteva fete au renunțat 
la anterie în favoarea rochiilor propriu-zise, mai mult sau mai puțin mo- 
derne. Astfel, dacă rochia portocalie decorată cu inflorescențe în alb și 
negru a fiicei celei mari a lui Constantin și a Maricăi (Bujoreni) pare un 
anteriu la care s-a adăugat o bustieră miniaturală, cea galbenă împodobită 
cu flori roșii a fetei popii Radu și a Dumitranei (Cochineștii de Sus) 
dobândește un aspect mult mai putin traditional grație decolteului acoperit 
cu o țesătură roșie mărginită de un lung șirag de perle ce atârnă până spre 
mijloc, în armonie cu cele trei coliere din jurul gâtului. În schimb, fetele 
boiernașilor de la Lainici apar înveșmântate în rochii albe, lungi, cu guler 
lat de mătase și cu o panglică neagră înnodată sub sâni, în timp ce pe 
umeri poartă un șal bordo ce ajunge în față până mai jos de genunchi. 

Mult mai variate decât rochiile sunt „pălăriile“ fetelor, și asta cu toate 
că majoritatea au fost reprezentate cu capul descoperit. Astfel, fiicele lui 
Tudosie Hristea Grecul (Scornicești, Tătărăi) poartă o mantilă bej, deși 
mama lor a preferat fesul. Totuși și acesta din urmă constituie un aco- 
perământ popular printre copile, cunoscând o certă varietate formală și 
coloristică (alb, roșu, gri, negru). Astfel, fesurile pot fi scunde și rotunjite, 
mono- (Maricuta Săvoiu, Lupoaia) sau bicolore (Casandra, Copăceni), 
înalte și rotunde (fetele mici, Osica de Sus; fata cea mare a lui Constantin 
și a Maricăi, Bujoreni) sau înalte și pătrățoase, cu mot în vârf (cocoana 
Caterina, Rucăr). Destul de răspândit este și turbanul, din care întâlnim 
si exemplare remarcabile, aidoma celui roz, savant împletit al fiicei lui 


Dumitrașcu și a Floricăi Cozmescu (Câineni, Sfinții Voievozi). In plus, . 


pălărierii vremii nu s-au limitat la tipurile de acoperăminte consacrate 
pentru copii, căutând uneori să experimenteze prin creații extravagante, 
ca pălăria de forma unui coif alb din stofă fină incretita, la baza căruia se 
găsește o fâșie lată de material roșu, tot incretit, a fiicei primogenite a lui 
Hristea Bemba și a Bălașei (Belivacă), ori cea foarte înaltă și tuguiata a 
fetei celei mari a negustorului Gheorghe Necola Smerna (Rucăr). În alte 
situații fetele au preferat să înlocuiască acoperămintele propriu-zise cu 
diverse podoabe capilare, precum floarea artificială vernil de pe creștetul 
fiicei slugeresei Maria Gănescu (Pesteana de Jos) ori ornamentul în formă 
de crenguta de pe capul mezinei protopopului Constantin si a Mariei 

Elegantele domnite Zoita, Ilinca, Maria si 
Stanca poartă anterie si ilice din tesdturi 
scumpe, bogat impodobite (Voloiac, Mehe- 
dinti, 1810). 


(Pesteana de Jos), in vreme ce alte 
micute cochete (Sultana, Fundeni; 
Frusita, Brezoaele; Joita, Stanca, 
Voloiac) s-au încununat cu diademe 
de perle. 

Spre deosebire de fete, băieții se 
acoperă mult mai rar și, atunci când 
o fac, preferă fesul. Cel mai adesea, 
acesta este relativ scund, rotunjit și 
roşu (Toma și Nicolae, Sânbotin; 
copiii familiilor Brăiloiu și Serdă- 
nescu, Lainici; Stefanache Săvescu, 
Lupoaia), eventual cu un mot negru 
în vârf (Nicolae si Constantin, Co- 
paceni; Ioan si Constantin, fiii pro- 
topopului Constantin, Tetoiu). Doar 
cei trei coconi ai lui Constantin 
Oteteleșanu (Logrești) poartă fesuri mai înalte, unul roșu cu trei moturi 
albe, altul cu baza neagră și un capac gri și un al treilea (cel al lui Nicolae) 
cu o calotă gri mare și un capac rombic alb cu marginile cafenii, pe când 
Nicolae (?), vlăstarul lui Gheorghe Necola Smerna (Rucăr), a fost zugrăvit 
cu un acoperământ verzui de forma unui disc. 

Dintre obiectele afișate de băieți, cele mai răspândite sunt cărțile, 
uneori cu o frumoasă ferecătură aurită (Bâscenii de Jos, Cochineștii de 
Sus, Gălășești, Ocnele Mari Titireciu), pe care aceștia le expun - le înalță, 
le strâng la piept, le tin sub brat — plini de mândrie că își începuseră 
studiile. În reprezentările familiilor cu mai mulți copii doar cei mai mari 
tin de regulă câte o carte, în vreme ce la Osica de Sus aceasta rămâne 
atributul exclusiv al unuia dintre cei mai mici, semn probabil că pentru 
respectivii părinți continuarea vreme de mulți ani a studiilor nu constituia 
o prioritate. Dacă, în general, abecedarele rămân închise, odraslele pro- 

Copiii ctitorilor din Otestii de Sus (Olt, 1810) poartă veșminte similare celor ale părinților. 


topopului Andrei (Târgu Jiu, Sfinții Nicolae și Andrei) au fost zugrăvite 
citind cu sârg. La fel pare a proceda și Ioan, fiul protopopului Constantin 
(Tetoiu), în vreme ce fratele său face exerciții de scriere cu o pană de 
gâscă. Căci nu rareori primul manual de citire este înlocuit cu o filă sau 
un caiet, precum cel pe care îl ține unul dintre coconii medelnicerului 
Sărdănescu (Lainici), ce nu a progresat prea mult în cunoașterea tainelor 
buchiilor, de vreme ce nu a fost în stare să traseze decât primele trei litere 
ale alfabetului chirilic (A, B, B). Mult mai silitor se dovedește, prin 
comparație, mezinul protopopului de la Tismana care înfățișează poste- 
ritatii un maculator pe care a desenat cu propria lui mână vreo zece litere 
și alte semne. 

În frescele bisericii din Gălășești junii studioși poartă alături de obiectul 
muncii lor și câte o floare, simbol al candorii infantile, pare-se, de cele 

și giubele (Bujoreni, Vâlcea, 1812). 


ti cu anterie 


$ răca 


i si ai lui Constantin, imb 


Copiii Maric 


Băieții medelnicerului Răducan Sărdănescu poartă salvari, ilic și fes, iar fiica, o rochie de 
tip apusean si un sal (Lainici, Gorj, 1817). 


mai multe ori incompatibile cu cartea. Aceasta din urmă nu face însă 
casă bună nici cu sfânta cruce înălțată de băieții ai căror părinți socoteau 
educația moral-religioasă mai însemnată decât cea laică, scolastică (Câineni, 
Sfinții Voievozi, Sânbotin, Otestii de Sus). 

Iar acest lucru era valabil in și mai mare măsură în cazul fetelor, a 
căror alfabetizare nu se număra deseori printre preocupările părinți- 
lor, căci numai fiica învățatului vel spătar Mihail Cantacuzino (Ocnele 
Mari — Titireciu) pare a strânge la piept o carte cu copertă bordo. Ar fi 
atunci vorba de singurul simbol al educaţiei pe care îl înfățișează fetele 
în tablourile votive studiate, dacă nu cumva „pliciurile de ucis muște“ pe 
care le ridică amenintator fetiţele lui Tudosie Hristea Grecul (Scornicești 
Tătărăi) nu sunt în fapt niște tăblițe școlare. Dacă această situație nu tre- 
buie să surprindă, date fiind condiţiile din epocă, mult mai straniu apare 
faptul că fetele nu înalță decât rareori crucea lui Hristos (Câineni, Sfinţii 
Voievozi; Sânbotin). De bună seamă, au prioritate florile și, de ce nu, 

Boierul Ienache poartă o subd mitoasd, în vreme ce băieţii săi, Iezi si Grigoris, sunt îmbrăcați 
nemteste, cu pantaloni și cămașă (Curtisoara, Gorj, 1821). 


bijuteriile, odată ce mamele din secolul al XVIII-lea știau să le ofere încă 
de timpuriu fetelor lor lecţia importanţei infrumusetarii în viata. 

Astfel, numeroase sunt copilele ce poartă la gât obișnuitele șiraguri de 
perle, uneori completate și de alt tip de colier: din sârmă aurie (Ancuta, 
Bengesti), din argint cu mărgăritare încastrate (Frusita, Brezoaele), din 
plăcuţe rectangulare de argint decorate cu un cerculet în interior, de care 
este suspendată o bijuterie somptuoasă compusă dintr-o cruce, o placuta 
octogonală de care atârnă șapte pandantive ovale, dar și doi „fluturi“ (Sul- 
tana, București, Fundenii Doamnei). Pe lângă o astfel de capodoperă a 
orfevrăriei este firesc să pălească atât salbele de galbeni (Catrina și sora ei 
Anica (?), Târgoviște, Sfinţii Împărați), cât și colierele din pietre roșii 


simple (Bărbătești) și, desigur, umilele fundite legate în jurul gâtului 
(fiica lui Dumitru Cozmescu și a Floarei, Câineni, Sfinții Voievozi). 


Nici măcar cerceii purtați de fete nu suportă comparatia cu bijuteria ante- 
rior menționată, cu toate că în unele cazuri este vorba de piese remarcabile. 
Astfel, Dumitrana (Sânbotin) poartă cercei în forma unor floricele alcătuite 
dintr-un mărgăritar mai mare în centru și alte șase mai mici (petalele) pe 
margini, fiica protopopului Constantin (Pesteana de Jos) are în urechi 
două mici tridente în vârful cărora sunt fixate, probabil, perle, iar una 
dintre copilele de la Osica de Sus, o veritabilă instalație formată dintr-o 
mică bară orizontală, continuată cu o placuta semicirculară, de care sunt 
suspendate trei pandantive lungi tot cu mărgăritare la capete. 

Cu mult mai rare în recuzita ornamentală a fetelor sunt inelele și 
brățările, pe care le întâlnim totuși la „cocoana Sultana“ (Fundenii 
Doamnei), cea mai impopotonata dintre copilele din bisericile veacului 
al XVIII-lea, ce poartă brățări de argint la ambele mâini și nu mai putin 
de trei inele pe degetul mic, mijlociul și arătătorul de la stânga. În schimb, 
mult mai comune rămân, așa cum am văzut, diademele de perle (Frusita 
și Marita, Brezoaele; Sultana, Fundeni; Joița și Stanca, Voloiac), aban- 
donate doar la Băbeni în favoarea unei simple panglici substitutive. 


Juni și june 
numai bune de nuntit 


PN 
nainte de a trece bine de pragul pubertatii — fetele începând de la 12, 
băieţii de la 14 ani® — , tinerii veacului al XVIII-lea erau ținuți să se 
căsătorească atât pentru a-și îndeplini misiunea firească a zămisli- 
rii de prunci, cât si pentru a întări poziția social-economică a propriei 
familii. Căci, cel puţin pentru clasele superioare, matrimoniul nu era 
catusi de putin fructul afecțiunii sincere dintre un băiat și o fată, ci rodul 
unei înțelegeri foarte pragmatice între tatăl viitoarei mirese și potențialul 
ginere, asistat îndeaproape de părinţii săi. Potrivit documentelor vremii, 
cel dintâi se lăsa în primul rând călăuzit de originea socială nobilă („de 
neam bun“, „obraz de cinste“, „de cinste si de neam bun“) a celor cu 
care se încuscrea, de vreme ce aceasta urma să sporească nu doar prestigiul 
propriei familii, ci și șansele membrilor acesteia de a ocupa dregătorii 
mai rentabile. Dar, fără doar și poate, tatăl socru acorda o importanţă cel 
putin egală situației economice a familiei pretendentului, odată ce fiica 
sa avea să trăiască împreună cu odraslele ei de pe urma părții din averea 
părintească ce revenea ginerelui, suplimentată desigur cu zestrea. La fel 
proceda și tânărul care nu se lăsa ademenit în mod naiv de faima viitorului 
său socru, ci negocia cu luare aminte fiecare articol din foaia de zestre, 
după semnarea căreia căpăta finalmente dreptul de a-și întâlni viitoarea 
consoarta. 
Lipsa aparentă a criteriului frumuseții fizice dintre cele în temeiul 
cărora bărbatul își alegea soția (reciproca era în egală măsură valabilă) 
nu trebuie însă absolutizată, căci, chiar dacă nu se vedeau înaintea parafării 


Pagina alăturată: juna Dumitră, împodobită deopotrivă cu cercei, salbe și inele (Târgoviște, 
Dâmboviţa, după 1732). 

Foarte eleganta fiică a Stancăi Lipoveanca și-a vopsit părul în roșu și s-a fardat (Baltita, 
Prahova, 1742). 


contractului prenuptial, cei doi tineri se interesau prin intermediul unor 
binevoitori cu privire la înfățișarea eventualului lor partener de viata. Iar 
fetele pentru care căsătoria reprezenta fără îndoială evenimentul central 
al existenţei se pregăteau în vederea acesteia, nu doar asigurându-se că 
nimic nu avea să le lipsească din gospodărie, ci și aranjându-se astfel încât 
să fie cât mai fermecătoare pentru alesul părinților lor. O dovedesc, fără 
putință de tăgadă, și chipurile de domnișoare din lumea bună zugrăvite 
în unele dintre bisericile epocii fanariote. 

Astfel, acestea și-au pieptănat cu mare grijă părul și uneori poate că 
l-au și vopsit (fiica Stancăi Lipoveanca, Băltița, Prahova, 1742), fie lăsându-l 
să cadă despletit pe spate, fie prinzându-l în coadă. În schimb, Manda 


Fraţii Constantin și Sultana, doi adolescenţi 
cu o ținută demnă de cea a unor vlăstare 
imperiale (Brezoaele Cruceru, Dâmboviţa, 


1758-1759). 


(Târgu Jiu, Sfinții Nicolae și Andrei) 
pare a-și fi incretit și tuns podoaba 
capilară, în vreme ce Stanca (Băr- 
bătești) și Maria (Copăceni) și-au 
prins în plete, prima, trei floricele, 
plus una după ureche, iar cealaltă, 
două crengute, probabil artificiale, 
una mai mare cu flori de culoare 
neagră sau galbenă și alta micuță, 
neagră. La rândul ei, Sultana, fiica 
stolnicului Sereili (Brezoaele), a 
preferat o diademă de mărgăritare 
fine, pe când alte domnite au optat 
pentru acoperăminte de cap mai 
tradiționale ori mai moderne. Astfel, fiica serdarului Urlateanu (Urlați) 
poartă o cușmă impozantă din blană neagră, fata lui Tudosie Hristea 
Grecul (Scornicești Tătărăi), un fes înalt și rotund, alb cu o dungă roșie 
împodobită cu un semicerc de aceeași culoare la bază, iar Maria (Copăceni), 
un fes roșu în jurul căruia este înfășurată o fâșie verzuie decorată cu frun- 
zulite cafenii și cu un cerculet în mijloc. Totasa, Manda (Târgu iu, Sfinții 
Nicolae și Andrei) s-a acoperit cu un fel de beretă așezată ușor asimetric, 
cenușie în partea inferioară și decorată cu motive geometrice abstracte și 
de un roșu aprins în partea superioară, în timp ce Maria Suseanu (Bâsceni) 
s-a împodobit cu un fel de „kippa“ neagră, străbătută de două benzi ce se 
întretaie, decorate cu inflorescențe albe, alungite, cu multe petale. 

În ciuda faptului că Sfânta Biserică Ortodoxă condamna fără drept 
de apel sulemeneala, Stanca (Bărbătești) și-a dat cu pudră pe obraji, iar 
domnisoara Lipoveanu (Băltița) și-a fardat pleoapele de sus ale ochilor. 
Si, desigur, aproape toate domnitele s-au preocupat să-și tundă și să-și 
subtieze sprâncenele, dar și să-și îmbogăţească înzestrarea hărăzită de 
natură cu strălucirea bijuteriilor. Campioană din acest punct de vedere 

Tânăra fiică a boierilor Urlateni face abuz 
de podoabe, în special coliere, pentru a suplini 
înzestrarea naturală mai putin fericită 
(Urlaţi, Prahova, 1761). 


s-a dovedit Sultana Sereili, care, pe 
lângă amintita diademă, s-a îm- 
podobit cu șase salbe de mărgăritare 
și un colier din piese rectangulare 
argintii de care atârnă un giuvaier 
mare oval, cu siraguri de perle te- 
sute pe somptuoasa-i rochie roz, cu 
cercei din piatră verde de care sunt 
prinse două pandantive și cu patru 
inele, dintre care două pe degetul 
mijlociu de la mâna stângă. Pentru 
combinaţia între mai multe coliere 
de perle și unul din piese de argint 
a optat și Maria Suseanu (Bâsceni), 
pe cand Urlateanca (Urlaţi) a ținut să adauge la acestea și o impresionantă 
salbă de galbeni. Mai modeste, alte domnișoare s-au mulțumit cu un 
singur tip de coliere, fie din perle (fiica Stancăi Lipoveanu, Baltita; Manda, 
Târgu Jiu, Sfinţii Nicolae și Andrei), monede de aur (Dumitra, Târgoviște, 
Sfinții Împărați), pietre roșii (Stanca, Bărbătești), ori material textil de 
culoare neagră (Maria, Copăceni). 

Oricum, colierele rămân piesa centrală a recuzitei ornamentale a 
tinerelor, urmate doar la oarecare distanță de cercei, la care totuși unele 
dintre ele au preferat chiar să renunţe (fiica Stancăi Lipoveanu). Dar și 
atunci când le impodobesc urechile, aceștia nu se remarcă printr-o lu- 
crătură complexă, fiind de obicei alcătuiți dintr-o piatră de diverse culori 
(roșie, verde, neagră), mai mare sau mai mică. Și chiar dacă nestemata 
lipsește, cerceii rămân tot simpli, precum cei ai Mandei (Târgu Jiu, Sfinţii 
Nicolae si Andrei) și ai Dumitrei (Târgoviște, Sfinţii Împărați), ce iau 
forma unor frunzulite stilizate din argint. Încă si mai putin agreate se 
arată inelele, care se întâlnesc rar pe mâinile frumoaselor vremii — astfel 
Dumitra (Târgoviște, Sfinții Împărați) poartă două miniaturale roșii, pe 


Juna Stancă poartă flori în mână, in păr si 
după ureche (Bărbătești, Vâlcea, 1774). 


degetul mic și, respectiv, degetul 
mijlociu de la stânga, iar Maria 
(Copăceni) câte un inel cu montură 
din aur pe ambele degete mici. Iar 
fiica lui Tudosie Hristea Grecul a 
știut să se păzească de ispita slutirii 
cu podoabe omenești a frumuseții 
lăsate de Dumnezeu, adoptând ipos- 
taza fecioarei cuminţi care înalță cu 
evlavie sfânta cruce. Este vorba de 
un caz cu totul izolat, căci celelalte 
tinere domnișoare nu se mulțumesc 
doar cu bijuterii, ci încearcă deseori 
să-și sporească grația și cu ajutorul 
florilor purtate în ambele mâini ori 
în păr. 

În plus, la sporirea farmecului candidatelor la măritiș contribuie și 
eleganța ieșită din comun a unora dintre veșmintele lor, nu rareori mult 
mai somptuoase decât cele ale mamelor. Astfel, chiar și giubelele îmblănite 
de tip clasic, confecționate cel mai adesea dintr-o stofă monocoloră, sunt 
exuberant ornamentate, în cazul unor domnișoare. De pildă, giubeaua 
cărămizie a fiicei Stancăi Lipoveanu este ornamentată cu forme tetralobate 
albe, în care sunt înscrise motive vegetale variate, dar și cu crengute gal- 
bene cu frunze și flori, pe când cea aurie, „regală“, a Maria Suseanu (Bâs- 
cenii de Jos) este împodobită cu motive fitomorfe albe, iar pe tivul ei larg 
din blană de hermelină sunt pictate un fel de torte. Aceeași complexitate 
ornamentală caracterizează inclusiv multe dintre rochiile clasice de tip 
anteriu ale domnitelor. Astfel, rochia roșie a aceleiași Maria Suseanu 
(Bâscenii de Jos) este presărată cu spirale negre, la care se adaugă peste 
cele două paftale mari, albe cu auriu în centru, și o bandă crem lată cu o 
profuziune de motive vegetale, albe și verzui. În schimb, rochia cărămi- 
zie a Mariei (Copăceni) este decorată în partea inferioară cu crengute verzi 
cu flori portocalii cu alb, iar deasupra paftalelor din aur, cu un fel de 

Maria Suseanu s-a împodobit cu un fel de „kippa“ neagră, străbătută de două benzi ce se întretaie, 
decorate cu inflorescențe albe, alungite, cu multe petale (Bâscenii de Jos, Buzău, 1797). 


coloană a infinitului, străbătută de o rețea densă de linii albe, în timp ce 
pe secțiunea superioară, albă, a veșmântului au fost brodate cu fir negru 
elemente geometrice și vegetale. Nu lipsesc însă nici rochiile mult mai 
simple, dar cu un farmec discret, precum cea crem, dar cu o bustieră albă 
străvezie ce le îngăduie privitorilor să ghicească conturul sânilor Mandei 
(Târgu Jiu, Sfinții Nicolae și Andrei). 

Cum însă, potrivit unei vorbe românești, bărbatul trebuie să fie puțin 
mai frumos decât dracul, cochetăria nu se număra printre prioritățile 
junilor cu stare. Dar, odată ce orice regulă este formulată pentru a fi 
încălcată, pe pereții bisericilor de veac XVIII se întâlnesc și chipurile 
unor tineri preocupaţi de aspectul lor fizic. De pildă, imberbul Constantin 
Sereili (Brezoaele) s-a îmbrăcat în tonuri pastel aflate în deplină armonie 
cu înfățișarea sa feciorelnică: poartă o giubea roz cu guler și manșete 


Maria poartă un fes roșu în jurul căruia este 
înfășurată o bentitd verzuie decorată cu frunze 
cafenii și un mic cerc în mijloc, în timp ce 
în păr și-a prins o rămurică (artificială?) 

cu flori (Copăceni, Vâlcea, 1804). 


impresionante din blană de herme- 
lină, precum și un anteriu simplu 
cărămiziu strâns la mijloc cu un 
brâu roșiatic, însă fără podoabe. În 
schimb, tânărul Ghiţă, fiul Bălașei 
(Cerneti), chiar dacă nu pare a fi 
dispus de veșminte de aceeași cali- 
tate precum Constantin — îmbracă 
doar o giubea mult mai simplă, 
roșie cu blană neagră — a recurs la 
accesorii care să-i confere o notă de 
eleganță aparte. De pildă, în jurul 
gâtului și-a înnodat o batistă neagră, 
iar la mijloc și-a legat un brâu asimetric lat, decorat cu flori și frunze 
negre și roșii pe fond verde, dar și cu o bandă albă pe care se desfășoară 
un vrej vegetal complex în tonuri de roșu și negru. Pe aceeași linie a mers 
probabil și proaspăt căsătoritul Ioan, fiul protopopului Șerban (Copăceni), 
care poartă și el la gât o batistă cu motive florale în alb și roșu și este 
încins cu un brâu lat. În plus, a avut grijă ca giubeaua sa verzuie să se 
asorteze cu anteriul de aceeași culoare, pe care au fost trasate linii 
transversale punctate, alternând cu benzi alcătuite din suprapunerea de 
vârfuri de săgeți albe, bej și negre, dar și batista de la gât cu cepchenul cu 
obandăroz. Iar pentru a-și spori eleganța a alăturat sfintei cruci, pe care 
o înalță ca un vajnic fiu de protopop, două accesorii de proveniență 
turco-orientală, un fes roșu cu mot negru în vârf și un ditamai ghiulul pe 
degetul mic de la mâna stângă. 


Pagina următoare: Manda poartă o beretă peste părul tuns 
și ondulat (Sfinții Nicolae si Andrei, Târgu Jiu, Gorj, 1812). 

În loc de epilog 


junsi la capătul acestui periplu imagistic, putem conchide că portretele 

votive oferă o excelentă introducere vizuală în istoria veacului al XVIII-lea, 

ai cărui oameni nu mai apar doar ca simple nume risipite prin documentele 
vremii, ci revin parcă, în mod nesperat, la viață, Observatia nu este valabilă 
doar pentru protagoniștii evoluţiilor politice din țările române, ci si pentru o 
mulțime de personaje cu oarecare stare aparținând unor categorii sociale diverse 
(boieri, oșteni, negustori, meșteșugari, moșneni, ciobani, clerici), care au fost 
recompensate cu neuitarea pentru generozitatea lor fata de sfânta biserică. Asa 
că, măcar pentru puțină vreme, istoria ilustrată a secolului al XVIII-lea devine 
și o istorie a semenilor nostri din trecut, nu doar a unor ziduri reci si a obiecte- 
lor de epocă scăpate, adesea ca prin minune, de vitregia vremurilor. 

În plus, datorită numărului considerabil de mostre pe care le oferă în 
comparaţie cu cele furnizate de alte surse (piesele păstrate în formă fizică, stampele 
de epocă etc.), tablourile votive constituie o sursă fundamentală pentru studiul 
costumului din Principate într-o epocă în care acesta realizează trecerea de la 
medieval la modern, cunoscând mai întâi un proces de orientalizare, iar apoi 
unul de occidentalizare, început, asa cum o dovedesc multe portrete de domnite, 
chiar din debutul veacului al XIX-lea, adică cu mult înainte de sfârșitul epocii 
fanariote. Un material la fel de valoros îl oferă imaginile ctitorilor din lăcașele 
de cult (în bună măsură, ale unor clerici de toate rangurile) și pentru com- 
pletarea sau chiar rescrierea istoriei Bisericii Ortodoxe, disciplină fundamentală 
pentru înțelegerea evoluţiilor din Principate într-o epocă de tranziție către un 
alt tip de societate. 


Douăsprezece ale lunii Brumărel 7524, în cetatea păzită de Dumnezeu a 
Bucureștilor 

1. Vasile Drăguţ, Arta românească: Preis- 
torie, Ev Mediu, Renaștere, Baroc, Vre- 
mea, București, 2000, p. 351. 

2. Recurgem la datarea ansamblurilor de 
fresce prezentă în bibliografia de spe- 
cialitate (Nicolae Stoicescu, Bibliografia 
localităților și monumentelor feudale I. 
Tara Românească (Muntenia, Oltenia si 
Dobrogea), Mitropolia Olteniei, 1970; 
Idem, Repertoriul bibliografic al locali- 
tatilor și monumentelor medievale din 
Moldova, Direcţia Patrimoniului Cultu- 
ral Naţional, București, 1974. 

3. Cel de-al cincilea dintre domnii repre- 
zentati în biserica Adormirea Maicii 
Domnului din Căușeni rămâne im- 
posibil de identificat. 

4. Cornelia Pillat, Pictura murală în epoca 
lui Matei Basarab, Meridiane, Bucu- 
rești, 1980, pp. 21—38. 

5. V. Tudor Dinu, Bucureștiul fanariot: I. 
Biserici, ceremonii, războaie, Humanitas, 
Bucuresti, 2015, pp. 294-296. 

6. Constantin Ciobanu (Biserica Adormirii 
Maicii Domnului din Căușeni, Stiinta, 
Chișinău, 1997, p. 109) recunoaște o 
singură femeie în compoziţia citată. 

7. Tudor Dinu, Bucureștiul fanariot I, op. cit., 
pp. 290-292. 

ARMAS 
nistrarea inchisorilor si executarea 
pedepselor 

BAN cel dintâi dregător al Țării Româ- 
nești și guvernator al Olteniei 
BEDERNITA 


dregător însărcinat cu admi- 


epigonation, accesoriu al 
veșmintelor sacerdotale, de formă rom- 
bică și care se poartă atârnat la nivelul 
genunchiului drept 

BINIs  mantiefără mâneci prinsă la gât, 
de obicei cu o agrafă 

CABANIȚĂ mantie țesută cu fir de 
aur și argint și îmblănită cu samur pe 
care o primeau domnii țărilor române 
de la sultan cu ocazia ceremoniei de 
învestire 

CAFTAN veșmânt bărbătesc lung și larg, 
de obicei bogat împodobit 

CALPAC 
unei pere 
CAMILAFCA val purtat pe cap si pe spate 
de călugări, de obicei peste potcap (in toate 
reprezentările noastre apare însă pe sub 
potcap) 


acoperământ de cap de forma 


CANONICÂ 
bani, cât și în natură datorată de preoți 
ierarhilor 

CAPANLAU negustor ce achiziționa pro- 
duse, în special agricole, pentru piața 
otomană 

CĂMĂRAș dregător ce avea în grijă vis- 
tieria domnească 

CAMARASUL OCNELOR administratorul 
minelor de sare, al căror venit îi revenea 
personal domnului 
CĂMĂRĂȘOAICĂ DE OCNĂ 
rașului ocnelor 

CĂMINAR dregător însărcinatcu strân- 
gerea caminei, dare anuală pe producția 
de ceară, băuturi alcoolice și alte produse 
CEALMA un fel de turban 

CEAPRAZ  ciucure ce impodobea ves- 
mintele barbatesti 


contribuţie anuală atât in 


soția cămă- 


CEPCHEN ilic îmblănit cu mâneci 
ceTeT dascăl de biserică, psalt 
CHIMONET acoperământ de cap 
alcătuit din monede 

CLUCER dregător însărcinat cu aprovi- 
zionarea curții domnești 

CLUCER DE ARIE dregător responsabil 
cu aprovizionarea curții domnești cu grâne 
si nutreţ 

CLUCEREASĂ soția clucerului 

COAFA acoperământ femeiesc de cap 
în formă de glugă 

COLERETA mic guler de dantelă sau din 
altă țesătură fină 

COMIS  mare-dregător care avea în grijă 
grajdurile domnești 

COMISAR dregător local din Oltenia 
COMPANIE breaslă negustorească din 
Transilvania 

COMPANIST membru al unei bresle ne- 
gustoresti din Transilvania 

CoNDURI pantofi femeiești cu toc înalt 
COSTANDĂ monedă măruntă de argint 
cucă căciulă împodobită cu pene (de 
strut), pe care sultanul o dăruia domnu- 
lui la înscăunare 

DIVAN sfatul domnesc 

DULAMĂ veșmânt lung purtat de mo- 
nahi sub rasă 

ECLESIARH responsabil cu buna desfă- 
şurare a slujbelor dintr-o biserică mănăs- 
tirească sau dintr-o catedrală 
ENGOLPION  iconiță atârnată de un lăn- 
tisor și purtată la piept de către ierarhi 
EPIGONATION  bederniţă, accesoriu al 
veșmintelor sacerdotale de formă rom- 
bică și care se poartă atârnat la nivelul 
genunchiului drept 

EREITA soție de preot 

EREU preot 

FALANGA sul de lemn folosit pentru bă- 
taia la tălpi 

FELON  veșmântliturgic, de forma unei 
mantii fără mâneci purtate de preoți în 
timpul oficierii slujbelor 

FERMENEA _ ilic îmblănit cu mâneci 
FES acoperământ de cap cu formă 
tronconică sau de calotă de proveniență 
orientală 


FIRET broderie cu fir metalic 

FIRMAN  decretemis de sultan 

GAITAN  șnur, panglică 

GEREMEA amendă 

GHIAUR  necredincios, crestinul din punc- 
tul de vedere al musulmanilor 

GIUBEA haină lungă și largă cu mâneci 
purtată peste anteriu 

GLOABĂ amendă 

GUGIUMAN căciulă din blană de samur 
HANGER pumnal mare, cu lama în- 
covoiată 

HATMAN dregător însărcinat cu orga- 
nizarea judecăților domnești 

HAVAET contribuție în bani, taxă 

11,16 veșmânt fără mâneci ce ajunge 
până la mijloc si se încheie în fata 
IMINEI pantofi de marochin fără toc 
ISPRAVNIC 1. guvernator al județelor de 
munte din Tara Românească 2. diriginte 
de șantier 

ișLic căciulă mare de blană 

IFARI pantaloni țărănești stramti, încre- 
titi pe picior 

îmBLăci unealtă agricolă folosită la 
bătutul cerealelor 

Juran  apelativ folosit pentru persoa- 
nele cu statut social superior 
KATHOLIKON biserica centrală a unei 
mănăstiri 

KILIM scoarță, covor 

KIPPA acoperământ de cap al evreilor 
LIPSCAN negustor ce importa și/sau 
comercializa marfă de la Leipzig 
LOGOFĂT şeful cancelariei domnești 
LOGOFETEASĂ soția logofătului 
MAHRAMĂ  năframă, văl de pânză 
subţire 

MEDELNICER dregător care îi tuma dom- 
nului apă pentru a se spăla pe mâini și îi 
servea bucatele la masă 


MEDELNICEREASĂ soția medelnicerului 
MINEI carte liturgică cuprinzând sluj- 
bele și sinaxarul sfinţilor din fiecare zi a 
unei luni 

MITRĂ acoperământ de cap, bogatoma- 
mentat, purtat de arhierei în timpul 
slujbelor religioase 

MOȘNEAN țăran liber, proprietar în de- 
vălmășie al unei suprafeţe de pământ 
oBROC banitã, măsură de capacitate echi- 
valentă cu 22 sau 44 de ocale 

OMOFOR veșmânt liturgic sacerdotal, 
asemănător unei eșarfe, purtat de arhierei 
în timpul slujbelor 

ORAR veșmânt liturgic sacerdotal, de 
forma unei fâșii de stofă, purtat de dia- 
coni pe umărul stâng 

PADIȘAH denumirea persană a sulta- 
nului otoman 

PAFTA  încheietoare de haine sau cin- 
gători, lucrată de obicei din metal și 
deseori împodobită 

PAHARNIC dregător însărcinat cu apro- 
vizionarea cu băuturi a curții și care gusta 
din potirul domnului pentru a-l convinge 
că nu risca să fie otrăvit 

PAHARNICEASĂ soția paharnicului 
PATRAFIR epitrahil, principalul ves- 
mânt liturgic sacerdotal al preoților și al 
episcopilor; are formaunei fâșii lungi de 
stofă bogat ornamentate 

PITAR dregător însărcinat în veacul al 
XVIII-lea nu cu asigurarea aprovizionării 
curții cu pâine ca odinioară, ci cu ingri- 
jirea trăsurilor domnești 

PITĂREASĂ soția pitarului 

PORTAR dregător care se îngrijea de oas- 
petii domnului, pe care îi și introducea 
în audienţă la vodă 

POSTELNIC mare dregător însărcinat 
cu paza domnului și a iatacului acestuia 


POSTELNICEASĂ soția postelnicului 
POTCAP acoperământ de cap al cle- 
ricilor și monahilor ortodocși 

POTECAȘ  membrual trupelor de poliție 
PRECESTĂ Maica Domnului 

creștin din Imperiul Otoman, 
în special de etnie greacă 


ROMEU 


sacos veșmânt arhieresc cu mâneci 
largi 
SCHEVOFILAX cleric însărcinat cu păs- 


trarea odoarelor bisericești 

SERDAR . dregător cu atribuții militare, 
comandant de oaste 

SERDĂREASĂ soția serdarului 

SLUGER dregător însărcinat cu aprovi- 
zionarea curții domnești, a boierilor și a 
oștirii, mai ales cu carne și lumânări 
SLUGEREASĂ soția slugerului 

SPĂTAR comandantul trupelor și al men- 
zilurilor (postelor) Țării Românești, care, 
la ceremonii, purta sabia si buzduganul 
domnului 

sTANJEN unitate de măsură a lungimii 
echivalentă cu 1,83 m 

STIHAR  veșmântliturgic lung și îngust, 
comun tuturor clericilor, cu mâneci largi 
si strâns la gât 

STOLNIC dregător însărcinat cu pregă- 
tirea și servirea bucatelor domnului, din 
care gusta pentru a dovedi că nu fuseseră 
otrăvite 
STOLNICEASĂ soția stolnicului 
SUFRAGAN episcop subordonat unui 
mitropolit 
sURGUCI _ panas din pene de strut impo- 
dobit cu pietre pretioase purtat exclusiv 
de către domn 

SUTANĂ haină preoțească lungă purtată 
în afara bisericii 

ȘALVARI pantaloni largi, strânși la glez- 
ne, de proveniență orientală 

ȘETRAR dregător ce avea în grijă tabăra 
domnului în timpul campaniilor militare 
şUBÃ manta căptușită cu blană, pur- 
tată în special de către bărbaţi 

TACLIT brâu de stofă 

TACSIS ordine, rânduială 
TARABOLUS un fel de turban 
TESTEMEL acoperământ femeiesc de 
cap în formă de glugă 

TITULAR arhiereu onorific, fără turmă 
de credincioși (în epocă este vorba despre 
ierarhii care aveau eparhii islamizate în 
Asia Mică, deci nu aveau credincioși) 
TOPTANGIU negustor cu ridicata, an- 
grosist 

Topuz un fel de sceptru bogat impo- 
dobit pe care îl oferea sultanul domnilor 
țărilor române în timpul ceremoniei de 


investitură 


TUI steag turcesc facut din cozi albe 
de cal împletite, cu o lance la mijloc, 
având semiluna în vârf, ce constituia 
simbolul puterii demnitarilor otomani, 
dar și al domnilor țărilor române 
VĂTAF DE PLAI ajutor al ispravnicu- 
lui și șef al trupelor de poliţie și grăniceri 
în județele de munte ale țării românești 
VISTIER  mare-dregător ce avea grijă de 
finanțele țării 
VISTIEREASĂ soția vistierului 
VLĂDICĂ arhiereu 

VORNIC mare dregător responsabil cu 
justiția țării 

VORNICEASĂ soția vornicului 
ZAPCIU 1. (de plasă) asistent al is- 
pravnicului în județele de câmpie ale 
Ţării Românești 2. cleric (în special 
diacon) care îi pedepsea pe preoții ce 
greșeau 

ZĂT ginere 

2101۲ moneda de argint 


Numerele de pe hărți se regăsesc în repertoriul edificiilor aflat la pp. 241-244. 

Tudor Dinu (n. 1978) este conferenţiar doctor abilitat 
la Universitatea din București, unde predă limba, 
literatura și civilizaţia greacă. A susținut prelegeri 
şi conferințe ca profesor invitat la universităţile din 
Atena, Cipru, Berlin, Hamburg, Lund, Kiev, Brno, 
Sofia și Plovdiv, precum și la mai multe societăţi 
ştiinţifice din Grecia. În ultimii ani a participat la cele 
mai importante congrese internaţionale de studii 
neoelene (Granada, 2010; Nicosia, 2012; Tbilisi, 2012; 
Atena, 2012; Paris, 2013; Salonic, 2014; Komotini, 
2015; Bucuresti, 2015; Veliko Tirnovo, 2016; Atena, 
2017; Chios, 2017). In 2014 a fost ales secretar ge- 
neral al Societăţii Europene de Studii Neoelene. 
Lucrările sale dedicate unor chestiuni de filologie, 
istorie, civilizaţie greacă veche, bizantină și post- 
bizantină, precum si elenismului din țările române 
au fost tipărite în România, Grecia, Cipru, Franța, 
Cehia, Letonia, Ucraina și Georgia. Tudor Dinu a 
publicat traduceri atât din autori antici (Aristofan, 
Plutarh, Iamblichos, Seneca, Plinius cel Bătrân), 
cât şi moderni (lannis Ritsos, Nikos Engonopoulos, 
Andreas Embirikos, Christos Yannaras etc.). Este 
fondatorul si redactorul-sef al primei reviste roma- 
nesti de studii neoelene, Neograeca Bucurestiensia. 
La Editura Humanitas a publicat volumele Mihai 
Viteazul, erou al eposului grec (2008), Dimitrie 
Cantemir si Nicolae Mavrocordat — rivalități poli- 
tice şi literare la începutul secolului XVIII (2011), 
Bucureștiul fanariot — Biserici, ceremonii, războaie 
(2015), Bucureștiul fanariot — Administraţie, meste- 
suguri, negot (2017). 

În duminica de Florii a anului 2018 a fost înnobilat 
la Constantinopol de către Sanctitatea Sa Patri- 
arhul Ecumenic Bartolomeu, care i-a acordat titlul 
bizantin de archén hypomnematégraphos. 

În căutarea imaginii pierdute a oamenilor epocii fa- 
nariote, profesorul Tudor Dinu a străbătut în lung 
și în lat Tara Românească si Moldova, de la hotarele 
Banatului până la Nistru, de la Iași până la Dunăre, 
pentru a identifica toate acele biserici care, în pofida 
vicisitudinilor istoriei, păstrează pe zidurile lor chipu- 
rile ctitorilor de odinioară. După peripeții demne de 
un roman de aventuri, a izbutit să vadă cu propriii 
ochi și să fotografieze cele circa 135 de tablouri votive 
din epocă, în care sunt reprezentaţi vreo mie de se- 
meni de-ai noștri în ipostaza în care își doreau să 
rămână în amintirea posterităţii, etalându-și cele 
mai frumoase costume, bijuterii, arme ori coafuri. 
Este vorba nu doar de domnitori cu familiile lor, ca 
în primele secole din existența țărilor române, ci și de 
oameni aparținând unor categorii sociale dintre cele 
mai diverse (boieri și boiernași, militari, negustori, 
meșteșugari, ciobani, moșneni și, de bună seamă, 
clerici de toate rangurile, de la semetii mitropoliți 
și episcopi până la umilii monahi), uniţi între ei doar 
de credința în Dumnezeu si de o certă bunăstare, care 
le-a permis să contribuie la înălțarea unor lăcașuri de 
cult. Completând datele oferite de tablourile votive 
cu cele furnizate de sursele scrise ale epocii, Tudor 
Dinu oferă o fascinantă istorie vizuală a oamenilor 
din țările române în veacul al XVIII-lea și în primele 
două decenii ale secolului al XIX-lea. 


Ilustratia de pe copertă: 

Vel pitarul Ioan și soția sa, Elenca, 
ctitorii bisericii din Păișani (Gorj, 1810). 
Foto: Tudor Dinu 


